
PUB. 


OVIDII NASO 



1? ublius Ovidius Naso tam multa passim de se snisque 
commemorat, ut ipse integram vitae suae historiam pro- 
pemodum absolvisse videatur: quam qui voluerit confi- 
cere, satis esset, si dispersa eiusdem carmina, quae 
ad ipsam attinent, hinc inde excerperet, et in unum 
quasi corpus ex ordine redigeret. Itaque ea breviter 
tantum afferenda, quae minus decet ab adolescentibus 
ignorari. Sulmone itaque equestri genere natus est anno 

ab Urbe condita dccxi. Politioribus literis una cum 

« 

fratre Romae excultus, ibidem patri obsequens foro 
operam dare coepit, et reipublicae honoribus decorari: 
sed brevi ab incepto destitit, maluitque inter privatos 
parietes delitescere, mirifice impellente ad possim na- 
tura. Quoties enim orationem metro solutam scribere 
conabatur (eius verba sunt Trist. L. it. Ei. 10. v. 25) 


Sponte sua numeros carmen veniebat ad aptos; 
Etj quod tentabam dicere , versus erat . 


Musis itaque omnino addictus, et praecipuis earumdem 
cultoribus familiariter usus, plerosque nominis fama ae- 
quavit, facilitate vero et ingenio palmam omnibus arri- 

♦ 

puit. Praesenserat ille quidem non omnia, quae edebat, 
posteris placitura : quapropter ut celebritati suae magis 
prospiceret, multa sibi minus probata, aeque ac illa 
combussit; quae, quamvis grata legentibus, futura sibi 

duxerat detrimento. Alia plura, quae tantus poeta Ia 
publicam lucem protulerat, amissa dolemus, sex prae- 
sertim posteriores Fastorum libros, et Medeam; quae 
tragoedia visa est Quintiliano ostendere, quantum vir 
ille praestare potuerit, si ingenio suo temperare, quam 
indulgere maluisset (L. X. c. 1 ). Quod sane vitium rhetor 
idem deprehendit in ceteris Oridii operibus: in quibus 
tamen ubique eminet mira prorsus facilitas, suavitas, 
copia. Ceterum a multis, qui sapiunt, omnino abstinent ; 
nec putant Nasoni iniuriam facere, quum ipse palam 
quemque monuerit: teneros ne tange poetas (Rem. Am. 
y. 757). Felix! si quemadmodum alios ab iis legendis 
absterruit, ita sibi a scribendis temperasset. Etenim hac 
de causa, praeter aliam, quae adhuc incerta, iussus fuit 
ab Augusto in Ponto exsulare •, ubi, ne a Tiberio quidem 
revocatus in patriam, post novem circiter annos sexa- 
genarius obiit. Ac ne a vero cum iis recedas, qui eidem 
tribuunt Carmen panegyricum ad Pisonem, Philomelam , 
Pulicem, et tres libros de Vetula; hic ea omnia habeas 
quae supersunt, quorum auctorem non dubium eruditis- 
simi viri Ovidium faciunt. Heroid. epist. xxi- Amor. 
L. in * Art. amand. L. m - Remed. amor. - De medie, 
fac. - Halieut. fragm. - Nux eleg. - Metamorph. L. xv - 
Trist. L. y - Epistolar. ex Ponto L. iy - in lbin L. i - 
Fastor. L. vi. 

EX FASTIS 




.Cur par fuieiet a vere annum incipere. 


Dic age, frigoribus quare no»ns incipit annus, 
Qui melius per ver incipiendus erat? 

Omnia tunc florent, tunc est nova temporis aetas; 

Et nova de gravido palmite gemma tumet : 

Et modo formatis amicitur frondibus arbos. 

Prodit et in summum seminis herba solum. 

Et tepidum volucres concentibus a£ra mulcent, 
Ludit et in pratis luxuriatque pecus. 

Tum blandi soles; ignotaque prodit hirundo, 

Et luteum celsa sub trabe fingit opus. 

Tum patitur cultus ager, et renovatur aratro. 

Haec anni novitas iure vocanda fuit. 


Vix ego Saturno quemquam regnante videbam, 

Cuius non animo dulcia lucra forent. . 

Tempore crevit amor, qui nunc est summus, habendi: 
Vix ultra, quo iam progrediatur, habet. 

Pluris opes nunc sunt, quam prisci temporis annis, 
Dum populus pauper, dum nova Roma fuit: 

Dum casa martigenam capiebat parva Quirinum, 

Et dabat exiguum fluminis ulva torum, 
lupiter augusta vix totus stabat in aede, 

Inque Iovis dextra fictile fulmen erat. . 


Cum prisci , tum sui tempori mores 
. Ovidius describit . 

Frondibus ornabant, quae nunc Capitolia gemmis, 

Pascebalque suas ipse senator oves. 

Nec pudor in stipula placidam cepisse quietem. 

Et foenum capiti supposuisse, fuit, 
lura dabat populis posito modo consul aratro, 

Et levis argenti lamina crimen erat. 

At postquam fortuna loci caput extulit huius, 

Et tetigit summos vertice Roma Deos; 

Creverunt et opes, et opum furiosa cupido; 

Et, quum possideant plurima, plura volunt. 
Quaerere ut absumant, absumta requirere certant; 

Atque ipsae vitiis sunt alimenta vices. 

Sic, quibus intumuit suffusa venter ab unda. 

Quo plus sunt potae, plus sitiuntur aquae. 

In pretio pretium nunc est, dat census honores, 
Census amicitias: pauper ubique iacet. 

' " 4 ' t * • 0 • • 

Narrat Janus cuiusmodi regnum in Italia 
post Saturnum ipse habuerit . 

. -V 

Hac ego Saturnmn memini tellure receptum: 
Caelitibus regnis ab Iove pulsus erat. 

Inde diu genti mansit Saturnia nomen ; • 

Dicta quoque est Latium terra, latente Deo. 

At bona posteritas puppim servavit in aere, 
Hospitis adventum testificata Dei. ; 

Ipse solum colui, cuius placidissima laevum 
Radit arenosi Tibridis unda latus. 

Hic, ubi nunc Roma est, incaedua silva virebat: 
Tantaque res paucis pascua bobus erat. 

Arx mea collis erat, quem cultrix. nomine nostro 
Nuncupat haee aetas, laniculumque vocat. 

Tunc ego regnabam, patiens quum terra Deordm 
Esset, et humanis numina mixta locis. * 

Nondum iustitiam facinus mortale fugarat: 

Ultima de Superis illa * reliquit huuium. 

Proque metu, populum sine vi pudor ipse regebat: 
Nullus erat iustis reddere iura labor. 

Nil mihi cum bello; pacem postesque tuebar: 

Et elavem ostendens, Haec, ait, arma gero. 

De iit quae veteret Diit litare tolebant. 

i ; ‘ r ' ' j V 

Ante, Deos homini quod conciliare valeret, 

Far erat, et puri lucida mica salis* * 

Nondum pertulerat lacrimatas cortice myrrhas 
Acta per aequoreas hospita navis aquas. 

Tura nec Euphrates, , nec miserat India castum, 

Nec fuerant rubri cognita fila croci. *. , 

Ara dabat fumos herbis contenta sabinis. 

Et non exigua laurus adusta sono. _ , 

Si quis erat, factis prati de flore coronis 
Qui posset violas addere, dives erat. . 

Hie, qui nunc aperit percussi viscera tauri, 

In sacris nullum culter habebat opus. 

Prima Ceres avidae gavisa est sanguine porcae, 

Ulta suas merita caede nocentis opes. < 

Nam sata, vere novo teneris lactentia succis, 

Eruta setigerae comperit ore suis. 

Sus dederat poenas exemplo territus huius 
Palmite debueras abstinuisse, caper. ^ 

Quem spectans aliquis dentes in vite prementem, 

Talia non tacito dicta dolore dedit: 

Rode, caper, vitem ; tamen hinc quum stabis ad aram 
In tua quod spargi cornua possit, erit. 

Verba fides sequitur: noxae tibi deditus hostis, 
Spargitur affuso cornua, Bacche, mero.. 

Culpa sui nocuit, nocuit quoque culpa capellae: 

Quid bos? quid placidae commeruistis oves? 

Aristaeus apes necatas reparat indice Proteo . 

» 

* . » 

Flebat Aristaeus, quod apes cum stirpe necatas 
Viderat inceptos destituisse favos. 

Caerula quem genetrix aegre . solata dolentem, > 
Addidit haec dictis ultima verba suis: 

Siste, puer, lacrimas; Proteus tua damna levabit; 

Quoque modo repares quae, periere, dabit. , 
Decipiat ne te versis tamen ille figuris, 

Impediant geminas vincula firma manus. 


* 

Pervenit ad vatem iuvenis, resolutaque somno 
Alligat aequorei brachia capta senis. 

Ille sua faciem transformis adulterat arte; 

Mox domitus vinclis in sua membra redit: 
Oraque caerulea tollens rorantia barba, 

Qua, dixit, repares arte requiris, apes? 
Obrue mactati corpus tellure iuvenci : 

Quod petis a nobis, obrutus ille dabit. 

Iussa facit pastor : fervent examina putri 
De bove: mille animas una necata dedit. 


;o; 


' » ( • i 

J t <<e 

00 <: 


Praecepta servanda a villicis hiemali tempore, 

pro quibus potta a Tellure et Cerere felicia precatur . 

• • # - 

# * * . , * , , 

State coronati plenum ad praesepe, iuvenci; 

Cum tepido vestrum vere redibit opus. > 

Rusticus emeritum palo suspendat aratrum; 

Omne reformidat frigida vulnus humus. < - 
Villice, da requiem terrae, semente peracta; 

Da requiem, terram qui coluere, viris. i 

Pagus agat festam : pagam lustrate, coloni ; < u • 

Et date paganis annua liba- focis. * ^ 
Placentur matres frugum Tellusque Ceresque 
Farre suo, gravidae visceribusque suis. 

Officium commune Ceres et Terra tuentur 5 
Haec praebet causam frugibus, illa locum. 

Consortes operum, per quas correcta vetustas, . ' 

Quernaque glans victa est utiliore cibo* - 
Frugibus immensis avidos satiate colonos: 

Ot capiant cultus praemia digna sui. . . , 

Vos date perpetuos teneris sementibus auctus; 

Nec nova per gelidas herba sit usta nives. 

Quum serimus, caelum ventis aperite serenis: »..*• 

Quum latet, aetheria spargite semen aqua» 1 f 
Ne ve graves cultis cerealia dona cavete 
Agmine laesuro depopulentur aves* 

Vos quoque sublectis, 1 formicae, parcite granis: 

Post messem, praedae copia maior erit. . 

Interea crescat scabrae robiginis «expers, 

Nec vitio caeli palleat aegra seges. . 


i/.) 

Et neque deficiat macie^ neque pinguior aequo 
Divitiis pereat luxuriosa suis. 

Et careant loliis oculos vitiantibus agri, 

Nec sterilis culto surgat avena solo. 

Triticeos fetus, passuraque farra bis ignem, 
Hordeaque ingenti fenore reddat ager. 

Hoc ego pro vobis, hoc vos optate coloni; 
Efficiantque ratas utraque Diva preces. 

Arion citharoedus praestanlissimus 
arte sua nautarum insidias effugit. 

Quod mare non novit, quae nescit Ariona tellus? 

Carmine currentes ille tenebat aquas. 

Saepe sequens agnam lupus est hac voce retentus ; 

Saepe avidum fugiens restitit agna lupum p 
Saepe canes leporesque umbra cubuere sub una; 

Et stetit in saxo proxima cerva leae ; 

Et sine lite loquax cum Palladis alite cornix ! 

Sedit, et accipitri iuncta columba fuit. - * 

Cynthia saepe tuis fertur, vocalis Arion, 

Tamquam fraternis obstupuisse modis. ' * 

Nomen arionium siculas impleverat urbes, 

Captaque erat lyricis ausonis ora sonis. « 

Inde domum repetens puppim conscendit Arion, 

Atque ita quaesitas arte ferebat opes. 

Forsitan, infelix, ventos undamque timebas; 

At tibi nave tua tutius aequor erat. 

Namque gubernator districto constitit ense, 

Ceteraque armata conscia turba manu. 

Quid tibi cum gladio? dubiam rege, na vita y pinum: 
Non sunt haec digitis arma tenenda tuis. V 

Ille metu vacuus, Mortem non deprecor, inquit; 

Sed liceat sumta pauea referre lyra. 

Dant veniam, ridentque moram: capit ille coronam, 
Quae possit crines,: Phoebe, decere tuos* 

Induerat tyrio bis tinctam murice pallam, 

Reddidit icta suos pollice chorda sonos; ■< ‘ •* 
Flebilibus veluti numeris canentia dura 
Traiectus penna tempora cantat olor. . 

Protinus in medias ornatus desilit undas: 

Spargitur impulsa caerula puppis aqua. 

Inde, fide maius, tergo delphina recurvo 
Se memorant oneri supposuisse novo. 

Ille sedens citharamque tenet, pretiumque vehendi 
Cantat, et aequoreas carmine t mulcet aquas. 

Dii pia facta vident: astris delphina recepit 
Iupiter, et stellas iussit habere novem. , 

. « 

Clades Fdbiorum in Feientes pugnantium . 

Idibus agrestis fumant altaria Fauni, 

Hic ubi discretas insula rumpit aquas. 

Haec fuit illa dies, in qua veientibus arvis 
Ter centum Fabii, ter cecidere duo. 

Una domus vires et onus susceperat urbis: • 
Sumunt gentiles arma professa manus. 

Egreditur castris miles generosus ab iisdem: 

E queis dux fieri quilibet aptus erat. 

Carmentis portae dextro via proxima lano est: 

Ire per hanc noli, quisquis es; omen habet. 

Illa fama refert Fabios exisse trecentos: 

Porta vacat culpa ; sed tamen omen habet. 

Ut celeri passu Cremeram tetigere rapacem, 

( Turbidus hibernis ille fluebat aquis ) 

Castra loco ponunt: districtis ensibus ipsi 
Tyrrhenum valido Marte per agmen eunt.*: 

Non aliter quam quum libyca de rupe leones 
Invadunt sparsos lata per arva greges, • 
Diffugiunt hostes, inhonestaque vulnera tergo 
Accipiunt; tusco sanguine terra rubet:*’ 

Sic iterum, sic saepe cadunt; ubi vincere aperte 
Non datur, insidias, armaque caeca parant. •* 
Campus erat; campi claudebant ultima colles, * 
Silva que montanas occulere apta feras. . 

In medio paucos, armentaqne rara relinquunt : 
Cetera virgultis abdita turba latet. . . . « 
Ecce, velut torrens undis pluvialibus auctus^ * 

Aut nive, quae zephyro victa tepente fluit; 


/ 


u 

/ Per sala, perque vias feriar, nec, nt ante solebat, 
Riparum clausas margine finit aquas : 

Sic Fabii latis vallem discursibus implent ; \ 

Quosque vident, sternunt; nec metus alter inest. 

Quo ruitis generosa domus? male creditur hosti: 
Simplex nobilitas, perfida tela cave. 

Fraude perit virtus. In apertos undique campos 
Prosiliunt hostes, et latus omne tenent. 

Quid faciant pauci contra tot millia fortes? 

Quid ve, quod in misero tempore restet, habent? 

Sicut aper, silvis longe laurentibus actus, 

Fulmineo celeres dissipat ore canes; 

Mox tamen ipse perit: sic non moriuntur inulti; 

Vulneraque alterna dantque feruntque manu. 

Una dies Fabios ad bellum miserat omnes, ■ • 

Ad bellum missos perdidit una dies. 

Ut tamen herculeae superessent semina gentis, 

Credibile est ipsos consuluisse Deos. 

Nam puer impubes, et adhuc non utilis armis, 

Unus de fabia gente relictus erat. 

Scilicet ut posses olim tu, Maxime, nasci; 

Cui res cunctando restituenda foret. 

•. * . . 5 * t 

' Corvus avis Phoebi ministra 
in sidus una eum Serpente et Cratere mutatur . 

Forte Iovi festum Phoebus solemne parabat: 

(Non faciet longas fabula nostra moras) 

1 mea, dixit, avis; ne quid pia sacra moretur: * 

Et tenuem vivis fontibus effer aquam. 

Corvus inauratum pedibus cratera recurvis i 

Tollit, et aerium pervolat altus iter. ' ' l 

Stabat adhuc duris ficus densissima pomis:. 

Tentat eam rostro; non erat apta legi. . 

Immemor imperii sedisse sub arbore fertur, * . : 

Dum fierent tarda dulcia poma mora. V’ 

Inde satur nigris longum rapit unguibus hydrum,! 

Ad dominumque redit, ficlaque» verba refert. 

Hic mihi causa morae vivarum obsessor aquarum; 

Hic tenuit fontes, officiumque^ meum. . r . j 

Addis, ait, culpae mendacia PPhoebns; ct audes 
Fatidicum verbis fallere velle Deum? 

At tibi dum lactens haerebit in arbore ficos, 

De nullo gelidae fonte bibentur aquae. 

Dixit, et antiqui monumenta perennia facti 

Anguis, Avis, Crater sidera iuncta. micant 

• • -* » » • * 

► t « 

De agresti veterum Areadum vivendi ratione . 

% * i 

r * » 

Ante Iovem genitum terras habuisse feruntur 
Arcades; et Luna gens prior illa fuit. 

Vita ferae similis, nullos agitata per usus: 

Artis adhuc expers, et rude vulgus erat. 

Pro domibus frondes norant, pro frugibus herbas; 

Nectar erat palmis hausta duabus aqua. 

Nullus anhelabat sub adunco vomere taurus; 

Nulla sub imperio terra colentis erat: 

Nullus adhuc erat usus equi; se quisque ferebat: 
Ibat ovis lana corpus amicta sua. ► 

Sub Iove durabant, et corpora nuda gerebant, 
Docta graves imbres, et tolerare Notos. 

♦ * * 
Romulus et Remus filii Martis et Iliae, 
Amulio patruo imperante, in Tiberim abieeti 
• a lupa incolumes nutriuntur . * 


Ilia vestalis caelestia semina partu 
Ediderat, patruo regna tenente suo. 

Is iubet auferri pueros, et in amne necari. 

Quid facis? ex istis Romulus alter erit. : 

Iussa recusantes peragunt lacrimosa ministri : 
Flent tamen, et geminos in loca iussa ferunt. 
Albula, quem Tibrin mersus Tiberinus in unda .. 

Reddidit, hihernis forte tumebat aquis. 

Hic, ubi nunc fora sunt, lintres errare videres; 

Quaque iacent valles, maxime circe, tuae. 

Huc ubi venerunt ( nec iam procedere possunt 
Longius) ex illis unus, an alter, ait: > 

At quam sunt similes! at quam formosus uterque 
Plus tamen ex illis iste vigoris habet. . 


ii 

Si genus arguitur vultu, ni fallit imago ; ^ 

Nescio quem e vobis suspicor esse Deum. 

At si quis vestrae Deus esset originis auctor, 

In tam praecipiti tempore ferret opem. 

Ferret opem certe , si non ope mater egeret , 

Quae facta est uno mater et orba die. 

Nata simul, peritura simul, simul ite sub undas 
Corpora. Desierat ; deposuitque sinu. 

Vagierunt clamore pari; sentire putares: 

Hi redeunt udis in sua tecta genis. 

Sustinet impositos summa cavus alveus unda. 

Heu quantum fati parva tabella vehit! 

Alveus in limo, silvis appulsus opacis, 

Paullatim fluvio deficiente sedet. 

Arbor erat; remanent vestigia; quaeque vocatur 
Rumina nunc ficus, romula ficus erat. 

Venit ad expositos ( mirum ! ) lupa feta gemellos. 

Quis credat pueris non nocuisse feram ? 

Non nocuisse parum est: prodest quoque: quos lupa nutrit, 
Perdere cognatae sustinuere manus. 

Constitit, et cauda teneris blanditur alumnis, 

Et tingit lingua corpora bina sua. 

Marte satos scires; timor abfuit, ubera ducunt; 

Et sibi permissi laciis aluntur ope. 

• . 

Romulus , Marte poscente , 

- inter Deos a Jove relatus . 

. • • 

• * 

Iam pater armipotens, postquam nova moenia vidit % 
Multaque romulea bella peracta mana: 
lupiter, inquit, habet romana potentia vires; 

Sanguinis officio non eget illa mei. 

Redde patri natum: quamvis intercidit alter, 

Pro se, proque Remo, qui mihi restat, erit. 

Unus erit, quem tu tolles in caerula caeli : 

Tu mihi dixisti ; sint rata dicta lovis. 
lupiter annuerat : nutu tremefactus uterque ? 

Est polus, et caeli pondera sensit Atlas. 

Est locus, antiqui capream dixere paludem: 

Forte tuis illic, Romule, iura dabas. . 


i 4 

Sol fugit, ct removent subeuntia nubila caelum : 

Et gravis effusis decidit imber aquis. 

Hinc tonat, hinc missis abrumpitur ignibus aether : 
Fit fuga: rex patriis astra petebat equis. 

Luctus erat, falsaeque patres in crimine caedis : 
Hacsissetque animis forsitan illa fides. 

Sed Proculus longa veniebat lulius Alba ; f 
Lunaque fulgebat, nec facis usus erat. 

Quum subito moto nubes crepuere sinistrae: 

Retulit ille gradus, horrueruntque comae. 

Pulcher, et humano maior, trabeaque decorus 
Romulus in media visus adesse via. 

Et dixisse simul : Prohibe lugere Quirites : "»- 

Nec violent lacrimis numina nostra suis. 

Tura ferant, placentque novum pia turba Quirinum; 

Et patrias artes militiamque colant. 

Iussit, et in tenues oculis evanuit auras: 

Convocat hic populos, iussaque verba refert. 
Templa Deo fiunt: collis quoque dictus ab illo, 

Et referunt certi sacra paterna dies. 

« • 

A « • * ' * 

• • • 

Deo Termino litandi ritus. 

• • 

Nox ubi transierit, solito celebretur honore 
Separat indicio qui Deus arva suo. 

Termine, sive lapis, sive es defossus in agro 
Stipes, ab antiquis sic quoque numen habes. 

Te duo diversa domini pro parte coronant, 

Binaque serta tibi, binaque liba ferunt. 

Ara fit: huc ignem curto fert rustica testu » 
Sumtum de tepidis ipsa colona focis. * 

Ligna senex minuit, concisaque construit alte; 

Et solida ramos figere pugnat humo. 

Tunc sicco primas irritat cortice flammas; 

Stat puer, et manibus lata canistra tenet. • - 
Inde ubi ter fruges medios immisit in ignes, 
Porrigit incisos filia parva favos. 

Vina tenent alii: libantur singula flammis: 
Spectant, et linguis candida turba favent. 

Spargitor et caesa communis Terminos agna: 

Nec queritur, lactens cum sibi porca datur. 
Conveniunt, celebrantque dapes vicinia supplex ; 

Et cantant laudes, Termine sancte, tuas. 

Tu populos, urbesque, et regna ingentia finis : 
Omnis erit sine te litigiosus ager. 

Nulla tibi ambitio est , nullo corrumperis auro ; 

Legitima servas credita rura fide. 

* * * » 

• / • - * * «• • , ^ v 

f t \ 

> * 1 . * * . » 

Sextus Superbi Tarquinii filius fraudulenter 

. redigit Gabios in potestatem parentis. 


Ultima Tarquinius romanae gentis habebat 
Regna; vir iniustus, fortis ad arma tamen. 

Ceperat hic alias, alias everterat urbes; 

Et Gabios turpi fecerat arte suos. 

Namque trium minimus, proles manifesta Superbi, 

In medios hostes nocte silente venit. 

Nudarunt gladios: Occidite, dixit, inermem: 

Hoc cupiunt fratres, Tarquiniusque pater. 

Qui mea crudeli laceravit verbere terga ; * 

Dicere ut hoc posset, verbera passus erat. 

Luna fuit: spectant iuvenem, gladiosque recondunt; 
Tergaque, deducta veste, notata vident. 

Flent quoque; et, ut secum tueatur bella, precantur: 
Callidus ignaris annuit ille viris. 

Iamque potens, misso genitorem appellat amico, 
Prodendi Gabios quod sibi monstret iter. 

Hortus odoratis suberat cultissimus herbis. 

Sectus humum rivo lene sonantis aquae. , 

Illic Tarquinius mandata* latentia nati 
Accipit, et virga lilia summa metit. 

Nuntius ut rediit, decussaque lilia dixit: 

Filius, agnosco iussa parentis, ait. . 

Nec mora : principibus caesis ex urbe Gabina, 
Traduntur ducibus moenia nuda suis. 

Mars narrat Sabina» a Romani» rapta», 
hortatu Hersiliae Romuli uxoris 
marito» suis parentibus conciliasse . 

.. . ■ „ » < * 

Intumuere Cures, et quos dolor attigit idem: * s’ 

Tunc primum generis intulit arma socer. 1 

Iamque fere raptae matrum quoque nomen habebant, ' 
Tractaque erant longa bella propinqoa mora. , , 

Conveniunt nuptae dictam Iunonis in aedem, 

Quas inter mea sic est nurus orsa loqui: 

0 pariter raptae, quoniam hoc commune tenemus: 

Non nitra lente possumus esse piae. 

Stant acies; sed utra Dii sint pro parte rogandi. 
Eligite ; hinc coniux, hinc pater arma tenent. 

Quaerendum est, viduae fleri malimus, an orbae: 
Consilium vobis forte piumque dabo. 

Consilium dederat: parent, crinesque resolvunt, 
Moestaque funerea corpora veste tegunt. 

Iam steterant acies ferro, mortique paratae ; , 
lam lituus pugnae signa daturus erat: 

Quum raptae veniunt inter patresque virosque ; / 

Inque sinu natos pignora cara tenent. 

Ut medium campi scissis tetigere capiHis, 

In terram posito procubuere genu. 

Et, quasi sentirent, blando clamore nepotes • „ 
Tendebant ad avos brachia parva suos. 

Qui poterat, clamabat avnm tunc denique visum; . 

Et qui vix poterat, posse coactus erat. 

Tela viris, animique cadunt ; gladiisque remotis •: 

Dant soceri generis, accipiuntque manus; : 

Laudatasque tenent natas, scutoque nepotem 
Fert avus: hic scuti dulcior usus erat.* 

* . . * i * , 

Describitur festum: quod in honorem Annae Perennas 

Idibus Martii Romae fiebat. ^ . 

’ -V. 1 * . •' • * 

Idibus est Annae festum geniale Perennae, » 

Haud procul a ripis, advena Tibri, tuis. 

Plebs venit, et virides passim disiecta per herbas 
Potat, et accumbit cum pare quisque sua. 

Sub love pars durat, pauci tentoria ponunt ; 

Sunt, quibus e ramis frondea facta casa est. 

Pars sibi pro rigidis calamos statuere columnis. 
Desuper extentas imposuere togas. 

Sole tamen vinoque calent, annosque precantur 
Quot sumant cyathos, ad numerumque bibunt. 
Invenies illic, qui Nestoris ebibat annos; 

Quae sit per calices facta Sibylla suos. 

Illic et cantant quidquid didicere theatris, 

Et iactant faciles ad sua verba manus: 

Et ducunt posito duras cratere -choreas, 

Cultaque diffusis saltat amica comis. 

Quum redeunt, titubant; et sunt spectacula vulgo; 

Et fortunatos obvia turba vocant. 

Occurri nuper; visa est mihi digna relatu 

Pompa : senem potum pota trahebat anus. 

♦ 

* » . * 

* r 

- • k 

Silenus Bacchi comes a crabronibus vexatus . 

Ibat Lenaeus Satyris comitatus ad Hebro: 

Non habet ingratos fabula nostra iocos. 
lamque erat ad Rhodopen, Pangaeaque florida ventum 
Aeriferae comitum concrepuere manus. 

Ecce novae coeunt volucres tinnitibus actae: 

Quaque movent sonitus aera, sequuntur apes. 
Colligit errantes, et in arbore claudit inani 
Liber, et inventi praemia mellis habet. 

Ut Satyri, laevisque senex tetigere saporem, 
Quaerebant flavos per nemus omne favos. 

Audit in exesa stridorem examinis nlmo, 

Adspicit et ceras, dissimulatque senex. 

Utque piger pandi tergo residebat aselli, 

Applicat hunc ulmo, corticibusque cavis. 

Constitit ipse super ramoso stipite nixus. 

Atque avide trunco condita' mella petit. 

Millia crabronum coeunt, et vertice nudo 
Spicula defigunt, oraque summa notant. 

Ifie cadit praeceps, et calce feritur aselli; 

Inclamatque suos, auxiliumque rogat. 

Concurrant Satyri, mrgcntiaque ora parenda 
Rident; percusso claudicat ille genu. 

Ridet et ipse Deus, limumque inducere monstrat : • 

Hic paret monitis, et linit ora luto. 

•/ • * •' - 

^ Ante panem inventum 
quo cibo homines uterentur. 

Messis erant primis virides mortalibus herbae » 

Quas tellus . nullo sollicitante dabat. 

Et modo carpebant vivax e cespite gramen : , 

Nunc epulae e tenera fronde cacumen erant. 
Postmodo glans orta est ; bene erat iam glande reperta, 
Duraque magnificas quercus habebat opes. . 

Prima Ceres ^homini ad meliora alimenta vocato, > 

Mutavit glandes utiliore cibo. , 

Illa iugo tauros collum praebere coegit; 

Tum primum soles eruta vidit humus. 

Aes erat in pretio, chalybeia massa latebat r 
Heu quam perpetuo debuit illa tegi! 

Pace Ceres laeta est: et vos orate, coloni,; 

Perpetuam pacem, perpetuumque ducem. . . 

* • • i . " * s ; • 'j 

Raptus Proserpinae, quam quum Ceres mater perquireret, 
Triptolemum filium Celei hospitis sui 
‘ immortalem reddidit . * 


. { * ' • •- « * " 

% ♦ s. * • * q 

Terra tribus scopulis vastum procurrit ia aequor 
Trinacris, a positu nomen adepta loci.\ . ^ 
Grata domus Cerem; multas ibi possidet urbes. 

In quibus est culto fertilis Enna solo. * . 
Frigida caelestum matres Arethusa vocarat* • : , . 
Venerat ad sacras et Dea flava dapes. . . 

Filia, consuetis ut erat comitata puellis, 

Errabat nudo per sua prata pede. 

Valle sub umhrbsa locus «st adspergine multa , 
Uvidus ex alto desilientis aquae. . 

Tot fuerant illic, quot habet natura, colores ; 
Pictaque dissimili flore nitebat humus., * 

Quam simul adspexit, Comites accedite, dixit: 

Et mecum vestros flore referte sinus. 

Praeda puellares animos prolectat inanis, 

Et non sentitur sedulitate labor. 

Haec implet lento calathos e vimine textos , 

Haec gremium, laxos degravat illa sinus. 

Illa legit calthas , huic sunt violaria curae ; 

Illa papavereas subsecat ungue comas. 

Has, hyacinthe, tenes; illas amarante, moraris: 

Pars thyma, par casiam, pars meliloton amant. 

Plurima lecta rosa est, et sunt sine nomine flores: 
Ipsa crocos tenues, liliaque alba legit. 

Carpendi studio paullalim longius itnr: 

Et dominam casu nulla sequuta comes. 

Hanc videt, et visam patruus velociter aufert, 
Regnaque caeruleis in sua portat equis. 

Illa quidem clamabat, Io, carissima mater, 

Auferor: ipsa suos abscideratque sinus. 

Panditur interea Diti via : namque diurnam 
Lumen inassueti vix patiuntur equi. 

At chorus acqifalis, cumulatis flore canistris, 
Persephone, clamant, ad tua dona veni. 

Ut clamata silet, montes ululatibus implent; 

Et feriunt moesta pectora nuda manu. 

Attonita est plangore Ceres; modo venerat Ennam: 
Nec mora, Me miseram, filia, dixit, ubi es? 

Mentis inops rapitur, quales audire solemus .» 
Threicias passis Maenadas ire comis. } ' 

Ut vitulo mugit sua mater ab ubere rapto, 

Et quaerit foetus per nemus omne suos : * , 

Sic Dea ; nec retinet gemitus, et concita cursu 
Fertur, et e campis, incipit, Enna, tuis. 

Inde puellaris nacla est vestigia plantae, ( . 

Et pressam noto pondere vidit humum. 

Forsitan illa dies errori summa fuisset 
Si non turbassent signa reperta sues . . . 

Quacumque ingreditur, miseris loca cuncta querelis 
Implet: ut amissum quum gemit ales Ityn.- 

Perque vices modo, Persephone, modo, Filia, clamat 
Clamat, et alternis nomen utrumque ciet. 


20 

Sed neque Persephone Cererem, neque filia matrem 
Audit, et alterius nomen utrumque perit. 

Unaque, pastorem fidisset an arva colentem. 

Vox erat, Hac gressus si qua puella tulit? 

Iam color unus inest rebus, tenebrisque teguntur 
Omnia; iam figiles conticuere eanes. 

Alta iacet vasti super ora Typhoeos Aetne, 

Cuius anhelatis ignibus ardet humus. 

Illic accendit geminas pro lampade pinus: 

Hinc Cereris sacris nunc quoque taeda datur. 

Est specus exesi structura pumicis asper, 

Non homini regio, non adeunda ferae. 

Quo simul ac venit, frenatos curribus angues 
Iungit, et aequoreas sicca pererrat aquas. 

Effugit et Syrtes, et te, zanclaea Charybdi ; 

Et vos, nisaei, naufiraga monstra, canes ; 

Adriacumque patens late, bimaremque Corinthon; 

Sic venit ad portus, attica terra, tuos. 

Hic primum sedit gelido moestissima saxo: 

Illud Cecropidae nunc quoque triste vocant. 

Sub iove duravit multis immota diebus 
Et lunae patiens, et pluvialis aquae. 

Sors sua cuique loco est: quo nunc cerealis Eleusin, 
Dicitur hoc Celei rura fuisse senis. 

Ille domum glandes, excussaque mora rubetis 
Portat, et arsuris arida ligna focis. 

Filia parva duas redigebat rupe capellas. 

Et tener in cunis filius aeger erat. 

Mater, ait virgo ( mota est Dea nomine matris ) 

Quid facis in solis incomitata iugis? 

Restitit et senior, quamvis onus urget; et orat, 

Tecta suae subeat quaniulacumque casae* 

Illa negat ( simularat anum, mitraque capillos 
Presserat ) instanti talia dicta refert: 

Sospes eas, semperque parens; mihi filia rapta est. 
Heu melior quanto sors tua sorte mea ! 

Dixit: et, ut lacrimae (neque enim lacrimare Deorum est) 
Decidit in tepidos lucida gutta sinus. 

Flent pariter, molles animi, virgoque senexque; 

E quibus haed 'itfsti rtrba fuere senis: 

Sic tibi, quam raptam quereris, sit filia sospes : 
Surge; nec exiguae despice tecta casae. 

Cui Dea, Duc, iniquit; scisti, qua cogere posses: 
Seque levat saxo, subsequiturque senem. 

Dux comiti narrat, quam sit sibi filius aeger 5 
Nec capiat somnos, invigiletque malis. 

Illa saporiferum, parvos initura penates, . 

Colligit agresti lene papaver humo. 

Dum legit, oblito fertur gustasse palato, 

Longamque imprudens exsoluisse famem. r 
Quae quia principio posuit ieiunia noctis, 

Tempus habent mystae sidera visa cibi. 

Limen ut intravit, luctus videt omnia plena: 

Iam spes in puero nulla salutis erat. 

Matre salutata ( mater Metanira vocatur ) 

Iungere dignata est os puerile suo. 

. Pallor abit, subitaeque vigent in corpore vires; 
Tantus caelesti venit ab ore vigor. 

Tota domus laeta est, hoc est materque paterque, 
Nataque: tres illi tota fuere domus. 

Mox epulas ponunt; liquefacta coagula lacte, 
Pomaque, et in teneris aurea mella favis. 

Abstinet alma Ceres; somnique papavera causas 
I Dat tibi cum tepido lacte bibenda, puer. 

Noctis erat medium, placidique silentia somni; 

Triptolemum gremio sustulit illa suo. r.. 

Terque manu permulsit eum; tria carmina dixit, 
Carmina mortali non referenda sono. 

Inque foco pueri corpus vivente favilla 
Obruit, humanum purget ut ignis onus.. . . n. 
Excutitur somno stulte pia mater; et amens, 

Quid facis? exclamat: membraque ab igne rapit. 
Cui Dea, Dum non es, dixit, scelerata fuisti; 

Irrita materno sunt mea dona metu. 

Iste quidem mortalis erit, sed primus arabit ; 

Et seret, et culta praemia tollet humo. 

; Dixit ; et egrediens nubem trahit, inque dracones 
Transit, et aligero tollitur axe Ceres. 

Puer capit vulpem 
qua segetes imprudenter incendit. 


Frigida Carseolis, nec olivis apta ferendis. * 

Terra, sed ad segetes ingeniosus ager. * 

Hac ego Pelignos, natalia rura, petebam; 

Parva, sed assiduis humida semper aquis. 

Hospitis antiqui solitas intravimus aedes: 

Demserat emeritis iam iuga Phoebus equis. • 

Is mihi multa quidem, sed et haec narrare solebat; 

Unde meum praesens instrueretur opus. 

Hoc ait in campo ( campumque ostendit ) habebat 
Rus breve cum duro parca colona viro. * 

Ille suam peragebat humum, sive usus aratri, 

Sive cavae falcis, sive bidentis erat. 

Haec modo verrebat stantem tibicine villam, 

Nunc matris plumis ova fovenda dabat. 

Aut virides malvas, aut fungos colligit albos, 

Aut humilem grato calfacit igne focum. 

Et tamen assiduis exercet brachia telis, 

Adversumque minas frigoris arma parat. 

Filius huius erat primo lascivus in aevo; 

Addiderat annos ad duo lustra duos. 

Is capit extremi vulpem sub valle salicti: 

Abstulerat multas illa cohortis aves. 

Captivam stipula foenoque involvit, et ignes 
Admovet; urentes effugit illa manus. • * 

Qua fugit, incendit vestitos messibus agros : 

Damnosis vires ignibus aura dabat. 

Factum abiit, monumenta manent: nam vivere captam 
Nunc quoque lex vulpem earseolana vetat. 


De primordii urbis Romae, Romulo et Remo 1 1 
imperantibus post Amulium interemtum, 
deque Remi interitu. 


Iam luerat poenas frater Numitoris, et omne' ' 
Pastorum gemino sub duce vulgus erat. 
Contrahere agrestes, et moenia ponere utrique 
Convenit: ambigitur, moenia ponat uter. 

Nil opus est, dixit, certamine, Romulus, ullo : > 

Magna Udes avium est 3 experiamur aves. 

Res placet: alter init nemorosi saxa Palati: 

Alter aventinum mane cacumen adit. 1 * > 

Sex Remus, hic volucres bis sex videt ordine: pacto 
Statur; et arbitrium Romulus urbis habet. 

Apta dies legitur, qua moenia signet aratro. 

Sacra Palis suberant: inde movetur opus. 

Fossa fit ad solidum: fruges iaciuntur in ima, » 

Et de vicino terra petita solo. 

Fossa repletur humo, plenacquc imponitur ara;' ' 
Et novus accenso finditur igne focus. 

Inde premens stivam designat moenia sulco : 

Alba iugurn niveo cum bove vacca tulit. • 

Vox fuit haec regis: Condenti, Iupiter, urbem, 

Et genitor Mavors, Vestaquc mater, ades. 

Quosque pium est adhibere Deos, advertite cuncti : i 

Auspicibus vobis hoc mihi surgal opus. 

Longa sit huic aetas, dominaeque potentia terrae; ■ 
Sitque sub hac oriens, occiduusque dies. 

Ille precabatur: tonitru dedit omina laevo 
lupiter; et laevo fulmina missa polo. 

Augurio laeti iaciunt fundamina cives; 

Et novus exiguo tempore murus erat. 

Hoc Celer urget opus, quem Romulus ipse vocarat: 
Sintque, Celer, curae, dixerat, ista tuae. • 

Neve quis aut muros, aut factam vomere fossam 
Transeat ; audentem talia dede neci. 

Quod Remus ignorans, humiles contemnere muros 
Coepit, et, His populus, dicere, tutus erit? 

Nec mora, transiluit: rutro Celer occupat ausum: 

Ille premit duram sanguinolentus humum. 

Haec ubi rex didicit, lacrimas introrsus obortas 
Devorat, et clausum pectore vulnus habet. 

Flere palam non vult, exemplaque fortia servat : 

Sicque meos muros transeat hostis, ait. 

Dat tamen exequias : nec iam suspendere fletum 
Sustinet; et pietas dissimulata patet. 

Osculaque applicuit posito suprema feretro: 

Atque ait: Invito, frater ademte, vale. 

Herculee Euandri hotpet Coeum interimit. 

% - 

Exsul ab Arcadia latios Euander in agros 
Venerat, impositos attuleratque Deos. 

Hie, obi none Roma est orbis caput, arbor et herbae, 
Et paucae pecudes, et casa rara fuit . . . 

Ecce bores illuc erytheidas applicat heros, 

Emensus longi clariger orbis iter* 

Dumque huic hospitium domus est Tegeaea, ragantur 
Incustoditae lata per arra bores. 

Mane erat; excussus somno Tirynthius hospes 
De numero tauros sensit abesse duos. 

Nulla ridet taciti quaerens restigia furti: 

Traxerat arersos Cacus in antra bores : 

Cacus arentinae timor atque infamia silrae, 

Non Iere finitimis, hospitibusque malum. 

Dira riro facies, rires pro corpore ; cordus 
Grande : pater monstri Mulciber huius erat. 

Proque domo, longis spelunca recessibus ingens, 
Abdita, rix ipsis inrenienda feris. 

Ora super postes, affixaque brachia pendent, 
Sqoalfidaque humanis ossibus albet humus. 

Serrata male parte boum, lore natus abibat: 

Mugitum rauco furta dedere sono. . .. 

Accipio ; rerocamur, ait : rocemque sequutus 
Impia per silras ultor ad antra renit. 

Ille aditum fracti praestruxerat obiice montis: 

Vix iuga mor issent quinque bis illud opus. 

Nititur hic humeris ( caelum quoque sederat illis ) » 

Et rastum motu collabefactat onus. 

Quod simul erersum est, fragor aethera terruit ipsum 
Ictaque subsedit pondere molis humus. 

Prima moret Cacus collata praelia dextra ; 

Remque ferox saxis stipitibusque gerit. 

Qneis ubi hil agitur, patrias male, fortis ad artes 
Confugit, et flammas ore sonante romit. 

Quas quoties perflat, spirare Tiphoea credas, 

Et rapidum aetnaeo fulgur ab igne iaci. 

Occupat Alcides; adductaque clara trinodis 
Ter quater adrersi sedit in ore riri* 

Ille cadit, mixtosque vomit cum sanguine fumos 
Ct lato moriens pectore plangit humum. 
Immolat ex illis taurum tibi, Iupiter, unum 
Victor; et Euandrum, ruricolasque rocat. 
Constituitqne sibi, quae maxima dicitur, aram, 

Hic ubi pars Urbis de bove nomen habet. 

, w * ) > 

. . » * * * r * 

Iupiter Gigantum audaciam plectit. 

» • 

Terra feros partus, immania monstra Gigantas 
Edidit, ausuros in loris ire domum. 

Mille manus illis dedit, et pro crinibus angues : 
Atque ait: In magnos arma movete Deos. < 
Extruere hi montes ad sidera summa parabant, 
Et magnum bello sollicitare Iovem. 

Fulmina de caeli iaculatus Iupiter arce. 

Vertit in auctores pondera rasta suos. 

His bene Maiestas armis defensa Deorum 
Restat: et ex illo tempore firma manet. 

. : . >' 

Adolescentes romaoi 
quanto tenioree honor $ prosequerentur. 

I A * « • * * » * * * * • 

Magna fuit quondam capitis reverentia cani , 
Inque suo pretio ruga senilis' erat. 

Martis opus iurenes, animosaque bella gerebant 
Et pro Diis aderant in statione suis. 

Viribus illa minor, nec habendis utilis armis. 
Consilio patriae saepe ferebat opem. 

Nec nisi post annos patuit tunc curia seros : 
Nomen et aetatis mite senatus erat . . 
lura dabat populo senior : finitaque certis 
Legibus est aetas, nnde petatur honos. 

Et medios iuvenum, non indignantibus ipsis. 
Ibat; et interior, si comes unus erat. 

Verba quis auderet coram sene digna rubore 
Dicere P censuram longa senecta dabat. * . 
Romulus hoc vidit; selectaque pectora patres 
Dixit: ad hos urbis summa relata novae*. 

i « * * 

Hinc sua maiores posuisse vocabula Maio 
Tangor, et aetati consuluisse suae. 

Hiriei hospitalitas 

in Iovem y Neptunum et Mercurium. , 

Iupiter, et lato qui regnat in aequore frater 
Carpebant socias, Mercuriusque, vias. 

Tempus erat, quo versa iugo referuntur aratra, 

Et pronus saturae lac bibit agnus ovis. 

Forte senex Hyrieus, angusti cultor agelli 
Hos videt, exiguam stabat ut ante casam. 

Atque ita, Longa via est, nec tempora longa supersunt, 
Dixit, et hospitibus ianua nostra patet. 

Addidit et vultum verbis, iterumque rogavit ; 

Parent promissis, dissimulantque Deos. 

Tecta senis subeunt, nigro deformia fumo 5 
Ignis in hesterno stipite parvus erat. * 

Ipse genu posito flammas exsuscitat aura, 

Et profert quassas comminuitque faces. 

Stant ealices : minor inde fabas, olus alter habebant; 

Et fumant testu pressus uterque suo. 

Dumque mora est, tremula dat vina rubentia dextra : 
Accipit aequoreus pocula prima Deus. 

Quae simul exhausit, Da, nunc bibat ordine, dixit, 
Iupiter: audito palluit ille Iove. 

Ut rediit animus, cultorem pauperis agri 
Immolat, et magno torret in igne bovem. * 

Quaeque puer quondam primis diffuderat annis, 

Promit fumosa condita vina cado. 

Nec mora: flumineam lino celantibus ulvam, 

Sic quoque non altis incubuere toris. 

Nunc dape, nunc posito mensae nituere Lyaeo : 

Terra rubens crater, pocula fagus erant. « 

Unde mos esset apud Romanos nudo pede 
in Via Nova festis Vestalibus deambulandi. 

Forte revertebar festis vestatibus illae. 

Qua nova romano nunc via iuncta foro est. 

Huc pede matronam vidi descendere nudo ; 

Obstupui, tacitus sustinuique gradum. 


Sensit anus vicina loci; iussumque sedere 
Alloquitur, quatiens voce tremente caput. 

Hoc, ubi nunc fora sunt, -udae tenuere paludes : 
Amne redundatis fossa madebat aquis. 

Curtius ille lacus, siccas qui sustinet aras, 

Nunc solida est tellus, sed lacus ante fuit. . 
Qua Velabra solent in Cireum ducere pompas; 

Nil prater saliees, cassaque canna fuit. 

Saepe suburbanas rediens conviva per undas 
Cantat, et ad nautas ebria verba iacit. 

Nondum conveniens diversis iste figuris 
Nomen ab averso ceperat amne Deus. 

Hic quoque lucus erat iuncis et arundine densus. 

Et pede velato non adeunda palus. 

Stagna recesserunt, et aquas sua ripa coercet; 

Siccaque nunc tellus: mos tamen inde manet. 
Reddiderat causam: Valeas, anus optima, dixi; 
Quod superest aevi, molle sit omne, tui. 

Romae templo Vestae flagrante 

Deae simulacrum Metellus servat. 

• % 

Heu quantum timuere patres, quo tempore Vesta 
Arsit, et est adytis obrota paene suis! 
Flagrabant sancti sceleratis, ignibus ignes, 
Mixtaque erat flammae flamma profana piae. 
Attonitae flebant demisso crine ministrae : 
Abstulerat vires corporis ipse timor. 

Provolat in- medium; et magna, Succurrite, voce 
Non est auxilium flere, Metellus ait. 

Pignora virgineis fatalia tollite -palmis : 

Non ea sunt voto, sed rapienda manu. 

Me miserum! dubitatis? ait; dubitare videbat. 

Et pavidas posito procubuisse genu. 

Haurit aquas, tollensque manus, Ignoscite, dixit, 
Sacra : vir intrabo non adeunda viro. 

Si scelus est, in me commissi poena redundet; 

Sit capitis damno Roma soluta mei. 

Dixit, et irrupit: factum Dea rapta probavit, 
Pontificisque sui munere tuta fuit. 

Tullia Servii filia, marito Arunte necato, 
ut leviro Tarquinio Superbo nuberet, < 
quum et ipse illa imtigante uxorem occidisset, 
per patris cadaver carpentum agit . . . 

. • > '■ * 

Tullia, coniugio sceleris mercede peracto, 

His solita est dictis extimulare virum : 

Quid iuvat esse pares, te nostrae caede sororis, 

Meque tui fratris, si pia vita placet? 

Vivere debuerant et vir meus, et tua coniux, 

Si nullum ausuri maius eramus opus. 

Et caput, et regnum facio dotale parentis : <• 

Si vir es, i, dictas exige dotis opes. 

Talibus instructus solio privatus in alto 
Sederat: attonitum vulgus ad arma ruit. 

Hinc eruor, hinc caedes, infirmaque vincitur aetas i 
Sceptra gener socero rapta Superbus habet. 

Ipse sub Exquiliis, ubi erat sua regia, caesus / 
Concidit in dura sanguinolentus humo. 

Filia, carpento patrios initura penates, 

Ibat per medias alta feroxque vias. 

Corpus ut adspexit, lacrimis auriga profusis, 

Restitit: hunc tali corripit illa sono: 

Vadis? an expectas pretium pietatis amarum? . 

Duc, inquam, invitas ipsa per ora rotas. • 

Certa fides facti : dictus Sceleratus ab illa 
Vicus, et aeterna res ea pressa nota. > 

Post tamen hoc ausa est templum, monumenta parentis, 
Tangere: mira quidem, sed tamen acta loquar.- 
Signum erat in solio residens sub imagine Tulli: 
Dicitur hoc oculis opposuisse manum. 

Et vox audita est: Vultus abscondite nostros, 

Ne natae videant ora nefanda meae. . 

Polita exsul in Scythia librum suum, 
quem Romam mittit , admonet quae sint agenda . 


P * ' * " 

arve, ( nec invideo ) sine me, Uber, ibis in urbem : 
(Hei mihi! ) quo domino non licet ire tuo. 

Vade, sed incultus ; qualem decet exsulis esse : 

Infelix, habitum temporis huius habe. 

Nec te purpureo velent vacciflia fucor 
Non est conveniens luctibus ille color. 

Nec titulus minio, nec cedro charta notetur. 

Candida nec nigra cornua fronte geras. < 

Felices ornent haec instrumenta libellos : 

Fortunae memorem te decet esse meae. 

Nec fragili geminae poliantur pumice frontes; 

Hirsutus passis ut videare comis. 

Neve liturarum pudeat: qui viderit illas, ' 

De lacrimis factas sentiet esse meis. 

Vade, liber, verbisque meis loca grata saluta: 
Contingam certe, quo licet, illa pede. 

Si quis, ut in populo, nostri- non immemor illic, 

Si quis, qui, quid agam, forte requirat, erit ; 

Vivere me dices, salvum tamen esse negabis; * 

Id qnoqoe, quod vivam, munus habere Dei. ‘ 

Atque ita te cautus, quaerenti plura, legendum, 

Ne, quod non opus est, forte loquare, dabis. 

Protinus admonitos repetet mea crimina lector; 

Et peragar populi publicus ore reus. 

Neu, care, defendas, quamvis mordebere dictis: 

Causa patrocinio non bona peior erit. 

Invenies aliquem, qui me suspiret ademtum ; 

Carmina nec siccis perlegat ista genis; 

Et tacitus secum, ne quis malus audiat, optet. 

Sit mea, lenito Caesare, poena minor. 

Nos quoque, quisquis erit, ne sit miser ille, precamur, 
Placatos misero qui volet esse Deos : 

Quaeque volet, rata sint; ablataque principis ira 
Sedibus in patriis det mihi posse mori. 

Ut perages mandata, liber, culpabere forsan $ 

Ingenii minor laude ferere mei. 

Iudicis officium est, ut res, ita tempora rerum 
Quaerere ; quaesito tempore tutus eris. 

Carmina proveniunt animo deducta sereno: 

Nubila sunt subitis tempora nostra malis. 

Carmina secessum scribentis et otia quaerunt : • . * 

Me mare, me venti, me fera iactat hiems. 
Carminibus metus omnis abest: ego perditus ensem / 
Haesurum iugulo iam puto iamque meo. 

Haec quoque quod facio, iudex mirabitur aequus; •. 

Scriplaque cum venia qualiacumque leget. j . 

Da mihi Maeoniden, et tot circumspice casus; /; 

Ingenium tantis excidet omne malis. u 

Denique securus famae, liber, ire memento; l 

Nec tibi sit lecto displicuisse pudor. i 

Non ita se nobis praebet Fortuna secundam, i 
Ut tibi sit ratio laudis habenda tuae. 

Donec eram sospes, tituli tangebar amore, 
Quaerendique mihi nominis ardor erat. 

Carmina nunc si non studiumque, quod obfuit, odi; / 
Sit satis: ingenio sic fuga parta meo. 

I tamen, i pro me tu , cui licet, adspice Romam : 

Dii facerent, possem nunc meus esse liber. 

Nec te, quod venias magnam peregrinus in urbem, r 
Ignotum populo posse venire puta. « - 
Ut titulo careas, ipso noscere colore : 

Dissimulare velis te licet esse meum. * ir, ■ ,4. 

Clam tamen intrato, ne te mea carmina laedant 5 't. 

Non sunt, ut quondam plena favoris erant. 

Si quis erit, qui te, quia sis meus, esse legendum 
Non pulet, e gremio reiicialque suo ; 

Inspice, dic, titulum; non sum praeceptor amoris: 
Quas meruit, poenas iam dedit illud opus. 

Forsitan exspectes, an in alta palatia missum 
Scandere te iubeam, caesareamque domum. 
Ignoscant augusta mihi loca. Diique locorum; 

Venit in hoc illa fulmen ab arce caput. 

Esse quidem memini mitissima sedibus illis 
Numina; sed timeo, qui nocuere, Deos. 

Terretur minimo pennae stridore columba 

Unguibus, accipiter, saucia facta tuis. ^ /_ 
Nec procul a stabulis audet secedere, si qua p 
Excussa est avidi dentibus agna lupi. / 

Vitaret caelum Phaethon, si viveret; et quos 
Optarat stulte, tangere nollet equos. 

Me quoque, quae sensi, fateor lovis arma timere: 

Me reor infesto, quum tonat, igne peti. . . 

Quicumque argolica de classe Capharea fugit, 

Semper ab cuboieis vela retorquet aquis. 

Et mea cymba, semel vasta percussa procella, ; 

Illum, quo laesa est, horret adire locum. 

Ergo, care liber, timida circumspice mente : 

Et satis a media sit tibi plebe legi. i . . 

Dum petit infirmis nimium sublimia pennis 
Icarus, icariis nomina fecit aquis. 

Difficile est tamen, hic remis utaris, an aura, v> * 

\ Dicere: consilium resque locusque dabunt. 

Si poteris vacuo tradi; si cuncta videbis 
i Mitia ; si vires fregerit ira suas : : f 

Si quis erit, qui le dubitantem et adire timentem 
Tradat, et ante tamen pauca loquatur; adi. 

Luce bona, dominoque tuo felicior ipse 
Pervenias illuc , et mala nostra leves. 

Namque ea vel nemo, vel qui mihi vulnera fecit, 

Solus achilleo tollere more potest. 

Tantum ne noceas, dum vis prodesse, videto; 

Nam spes est animi nostra timore minor. 

Quaeque quiescebat, ne mota resaeviat ira, 

Et poenae tu sis altera causa, cave. 

Quum tamen in nostrum faeris penetrale receptus, 
Contigerisque tuam, scrinia curva, domum : 
Adspicies illic positos ex ordine fratres, 

Quos studium cunctos evigilavit idem. 

Cetera turba palam titulos ostendet apertos , 

Et sua detecta nomina fronte geret. 

Tres procul obscura latitantes parte videbis ; 

Hi quoque, quod nemo nescit, amare docent. 

Hos tu vel fugias, vel si satis oris habebis, 

Oedipodas facito, Telegonosque voces. 

Deque tribus, moneo, si quae tibi cura parentis, 

Ne quemquam, quamvis ipse docebit, ames. 

Sunt quoque mutatae ter quinque volumina formae, 
Nuper ab exsequiis carmina rapta meis. 

His mando dicas, inter mutata referri 
.Fortunae vultum corpore posse meae. 

Namque ea dissimilis -subito est effecta priori : 
Flendaque nunc, aliquo tempore laeta fait. 

Plura quidem mandare tibi, si quaeris, habebam ; 

Sed vereor tardae causa fuisse morae* 

Quod si, quae subeunt, tecum, liber, omnia ferres : 
Sarcina laturo magna futurus eras. 

Longa via est; propera: nobis habitabitur orbis 
Ultimus, a terra terra remota mea. 

Ovidius in exsilium proficiscens 

saeva tempestate agitatus Deorum opem implorat . 

* • • * * 

Dii maris et caeli (quid enim nist vota supersunt P) 
Solvere quassatae parcite membra ratis! 

Neve, precor, magni subscribite Caesaris irae: 

Saepe, premente Deo, fert Deus alter opem* 
Mulciber in Troiam, pro Troia stabat Apollo: 

Aequa Venus Teucris, Pallas iniqua ‘fuit. 

Oderat Aeneam propior Saturnia Turno : 

Ille tamen Veneris nomine tutus erat. 

Saepe ferox cautum petiit Neptunus Ulyssem; 

Eripuit patruo saepe Minerva suo. 

Et nobis aliquod, quamvis distamus ab illis, 

Quid vetat irato numen adesse Deo ? ^ ., ;i 
Verba miser frustra non proficientia perdo, 

Ipsa graves spargunt ora loquentis aquae* > & ,>•; 
Terribilisque Notus iactat mea dicta ; precesque, 

Ad quos mittuntur, non sinit ire. Deos. 

Ergo iidem venti, ne causa laedar in una, 

Velaque nescio quo, votaque nostra ferunt? 

Me miserum, quanti montes volvuntur aquarum ! 

Iam iam tacturos sidera summa putes. 

Quantae diducto subsidunt aequore valles ! 

Iam iam tacturas Tartara nigra putes. 

Quocumque adspicias, nihil est nisi pontus et atfr; 

Fluctibus bic tumidus, nubibus ille minax. tI 
Inter utrumque fremunt immani turbine venti; 

Nescit, cui domino pareat, unda maris. 

Nam modo purpureo vires capit Eurus ab ortu; 

Nunc Zephyrus sero vespere missus adest: 

Nunc gelidus sicca Boreas bacchatur ab Arcto; 

Nunc Notus adversa praelia fronte gerit. 

Rector in incerto est; nec, quid fugiatve petatve, 
Invenit: ambiguis ars stupet ipsa malis. 

Scilicet occidimus, nec spes, nisi vana, salutis; 

Dumque loquor, vultus obruit unda meos. 

Opprimet hanc animam fluctus, frustraque precanti < 
Ore necaturas accipiemus aquas. 

At pia nil aliud quam me dolet exsule coniux; 

Hoc unum nostri scitque gemitque mali. 

Nescit in immenso iaclari corpora ponto. 

Nescit agi ventis, nescit adesse necem. 

Dii bene, quod non sum mecum conscendere passus 
Ne mihi mors misero bis patienda foret! 

At nunc, ut peream, quoniam caret illa periclo. 
Dimidia certe parte superstes ero. , 

Hei mihi, quam celeri micuerunt nubila flamma ! 

Quantus ab aetherio personat axe fragor ! 

Nec levius laterum tabulae feriuntur ab undis, 

Quam grave balistae moenia pulsat onus. 

Qui venit hic fluctus, fluctus supereminet omnes; 
Posterior nono est, undecimoque prior. 

Nec letnm timeo, genas est miserabile leti: 
Demite naufragium; mors mihi munus erit. 
Est aliquid, fatore suo ferrovc cadentem. 

In solida moriens ponere corpus humo: 

Est mandare suis aliquid, sperare sepulcra, 

Et non aequoreis piscibus esse cibum. 

Fingite me dignum tali nece: non ego solus 
Hic vehor; immeritos cur mea poena trahit? 
Pro superi, viridesque Dei, quibus aequora curae 
Utraque iam vestras sistite turba minas. 
Quamque dedit vitam mitissima Caesaris ira, 
Hanc sinite infelix in loca iussa feram. 

Si, quam commerui, poenam me pendere vultis ; 

Culpa mea est, ipso iudice, morte minor. 
Mittere me stygias si iam voluisset ad undas 
Caesar; in hoc vestra non eguisset ope. 

Est illi nostri non invidiosa cruoris 
Copia; quodque dedit, quum volet, ipse feret. 
Vos modo, quos nullo certe puto crimine laesos, 
Contenti nostris, Dii, precor, este malis. 

Nec tamen, ut cuncti miserum servare velitis, 
Quod periit, salvum iam caput esse potest. 

Ut mare considat, ventisque ferentibus utar; 

Ut mihi parcatis: num minus exsul ero? 

Non ego divitias avidus sine fine parandi, 

Latum mutandis mercibus aequor aro: 

Nec peto, quas petii quondam studiosus, Athenas 
Oppida non Asiae, non loca visa prius; 

Non ut, Alexandri claram delatus in urbem, 
Delicias videam, Nile iocose, tuas. 

Quod faciles opto ventos, quis credere possit? 

Sarmatis est tellus, quam mea vota petunt. 
Obligor, ut tangam laevi fera litora Ponti ; 

Quodque sit a patria tam fuga tarda, queror. 
Nescio quo videam positos ut in orbe Tomitas, 
Exilem facio per mea vota viam. 

Seu me diligitis, tantos compescite fluctus; 

Pronaque sint nostrae numina vestra rati: 

Seu magis odistis, iussae me advertite terrae; 
Supplicii pars est in regione mei. 

Ferte ( quid hic facio ? ) rapidi mea carbasa venti : 
Ausonios fines cur mea yela rident? 

Noluit hoc €aesar: quid, quem fugat ille, tenetis? 

Adspiciat vultus pontica terra meos. 

Et iubet, et merui; nec, quae damnaverit ille, 
Crimina defendi iusve piumve puto. 

Si tamen acta Deos numquam mortalia fallunt; 

A culpa facinus scitis abesse mea. 

Immo ita: vos scitis si me meus abstulit error; 

Stultaque mens nobis, non scelerata, fuit: 
Quamlibet e minimis, domui si favimus illi; 

Si satis Augusti publica* iussa mihi ; 

Hoc duce si dixi felicia saecula; proque 
Caesare tura pius Caesaribusque dedi; 

Si fuit hic animus nobis; ita parcite, Divi: 

Si minus; alta cadens obruat unda caput. 

Fallor? an incipiunt gravidae vanescere nubes, 
Victaque mutati frangitur ira maris? * 

Non casus, sed vos sub conditione vocati, 

Fallere quos non est, hanc mihi fertis opem. 

Potta ea narrat quae sibi suisque accidere, 
quum domum in exsilium abiturus reliquit . 

• m * **► 

Quum subit illius tristissima noctis imago, 

Quae mihi supremum tempus in urbe fuit: 

Quum repeto noctem, qua tot mihi cara reliqui ; 

Labitur ex oculis nunc quoque gutta meis. 

Iam prope lux aderat, qua me discedere Caesar 
Finibus extremae insserat Ausoniae. 

Nec mens, nec spatium fuerant satis apta parandi; 

Torpuerant longa pectora nostra mora. 

Non mihi servorum, comites non cura legendi, 

Non aptae profugo vestis opisve fuit. 

Non aliter stupui, quam' qui lovis ignibus ictus 
Vivit, et est vitae nescius ipse suae. 

Ut tamen hanc animo nubem dolor ipse removit; 

Et tandem sensus convaluere mei : - 
Alloquor extremum moestos abiturus amicos, 

Qui modo de multis unus et alter erant. 

Uxor amans flentem flens acrius ipsa tenebat , ? 

Imbre per indignas usque cadente genas, • 

Nata procul libycis aberat diversa sub oris; 

Nec poterat fati certior esse mei. 

Quocumque adspiceres, luctus gemitusque sonabant. 
Formaque non taciti funeris intus erat. 

Femina, virque, meo pueri quoque funere moerent 
Inque domo lacrimas angulus omnis habet. 

Si licet exemplis in parvo grandibus uti ; 

Haec facies Troiae, quum caperetur, erat, 
lamque quiescebant voces hominumque canumque. 
Lunaque nocturnos alta regebat equos. 

Hanc ego suspiciens, et ab hac Capiiolia cernens, 
Quae nostro frustra iuncta fuere lari: 

Numina vicinis habitantia sedibus, inquam, 
lamque oculis numquam templa videnda meis: 
Diique relinquendi, quos urbs habet alta Quirini ; 

Este salutati tempus in omne mihi. 

Et quamquam sero clypeum post vulnera sumo, 
Attamen hanc odiis exonerate fugam ; 

Caelestique viro, quis me deceperit error. 

Dicite; pro culpa ne scelus esse putet. 

Ut, quod vos scitis, poenae quoque sentiat auctor: 
Placato possim non miser esse Deo. 

Hac prece adoravi Superos ego: pluribus uxor; 

Singultu medios praepediente sonos. 

Illa etiam ante Lares passis prostrata capillis, 
Contigit exstinctos ore tremente focos: 

Multaque in aversos effudit verba Penates ; 

Pro deplorato non* valitura viro, 
lamque morae spatium nox praecipitata negabat, 
Versaque ab axe suo parrhasis Arctos erat. 

Quid facerem? blando patriae retinebar amore: 
Ultima sed iussae nox erat ilia fugae. 

Ali, quoties aliquo dixi properante; quid urges? 

Vel, quo festines ire, vel unde, vide ! 

Ah quoties certam me sum mentitus habere 
Horam, propositae quae foret apta viae! 

Ter limen tetigi, ter sum revocatus; et ipse 
Indulgens animo pes mihi tardus erat. 

Saepe, vale dicto, rursus sum multa loqmitus; 

Et, quasi discedens, oscula summa dedi. 

Saepe eadem mandata dedi; meque ipse fefelli, 
Respiciens oculis pignora cara meis. 

Denique, quid propero? Scythia est, quo mittimur, inquam: 
Roma relinquenda est; utraque iusta mora est. 

Uxor in aeternum vivo mihi viva negatur; 

Et domus, et fidae dulcia membra domus; 

Quosque ego fraterno dilexi more sodales, 

O mihi thesea pectora iuncta fide ! 

Dum licet, amplectar: numquam fortasse licebit 
Amplius; in lucro, quae datur hora, milii est. 

Nec mora, sermonis verba imperfecta relinquo, 
Complectens animo proxima quaeque meo. 

Dum loquor, et flemus; caelo nitidissimus alto, 

Stella gravis nobis, Lucifer ortus erat. 

Dividor haud aliter, quam si mea membra relinquam; 

Et pars abrumpi corpore visa suo est. 

Sic doluit Metius tunc, cum in contraria versos 
Ultores habuit proditionis equos. 

Tum vero exoritur clamor gemitusque meorum, 

Et feriunt moestae pectora nuda manus. 

Tum vero coniux, humeris abeuntis inhaerens, 

Miscuit haec lacrimis tristia dicta suis : 

Non potes avelli; simul ah, simul ibimus, inquit 
Te sequar; et coniux exsulis exsul ero. 

Et mihi facta via est, et me capit ultima tellus; 

Accedam profugae sarcina parva rati. 

Te iubet e patria discedere Caesaris ira; ' . 

Me pietas: pietas haec mihi Caesar erit. 

Talia tentabat: sic et tentaverat ante; 

Vixque dedit victas utilitate manus. 

Egredior, sive illud erat sine funere ferri, 

Squallidus immissis hirta per ora comis. 

Illa dolore amens tenebris narratur obortis 
Semianimis media procubuisse domo. 

Utque resurrexit, foedatis pulvere turpi 

Crinibus, et gelida membra levavit humo; * 

Se modo, desertos modo complorasse Penates; 

Nomen et erepti saepe vocasse viri: 

Nec gemuisse minus, quam si nataeve meumve 
Vidisset structos corpus habere rogos: 

Et Toluisse mori, et moriendo ponere sensus; 

Respectuque tamen non posuisse mei. 

Vivat, et absentem, quoniam sic fata tulerunt. 

Vivat, et auxilio sublevet usque suo. 

Tempestas , qua in vitae discrimine fuit Ovidius, 
quum tn exsilium pelleretur . 

Tingitur Oceano custos erymanthidos ursae; 

Aequoreasque suo sidere turbat aquas. 

Nos tamen ionium non nostra findimus aequor 
Sponte; sed audaces cogimur esse metu. 

Me miserum, quantis increscunt aequora ventis ; 

Erutaque ex imis fervet arena vadis! 

Monte nec inferior prorae puppique recurvae 
Insilit, et pictos verberat unda Deos. 

Pinea texta sonant; pulsi stridore rudentes: 

Adgemit et nostris ipsa carina malis. 

Navita, confessus gelido pallore timorem, 

Iam sequitur victam, non regit arte ratem. 

Utque parum validus non proficientia rector 
Cervicis rigidae frena remittit equo; 

Sic, non quo voluit, sed quo rapit impetus undae. 
Aurigam video vela dedisse rati. 

Quod nisi mutatas emiserit Aeolus auras; 

In loca iam nobis non adeunda ferar. 

Nam procul, illyriis laeva de parte relictis. 
Interdicta mihi cernitur Italia. 

Desinat in vetitas, quaeso, contendere terras; 

Et mecum magno pareat aura Deo. 

Dum loquor, et cupio pariter timeoque revelli; 

Increpuit quantis viribus unda latus! 

Parcite, caerulei, vos parcite, numina ponti ; 

Infestumque mihi sit satis esse Iovem. 

Vos animam saevae fessam subducite morti; 

Si modo, qui periit, non periisse potest. 


Laudat Ovidius amici fidem , 
quam se in puacis deprehendisse dolet , 
eumque ut in eadem persistat hortatur . 


0 mihi post ollos numqoam memorande sodales, 
0 cui praecipue sors mea visa sua est. 
Attonitum qui me ( memini ) carissime, primos 
Ausus es alloqnio sustinuisse tuo; 

Qui mihi consilium vivendi mite dedisti, 

Quum foret in misero pectore mortis amor: 
Scis bene, cui dicam, positis pro nomine signis; 

Officium nec te fallit, amice, tuum. 

Haec mihi semper erunt imis infixa medullis; 

Perpetuusque animae debitor huius ero. 
Spiritus et vacuas prius hic tenuandus in auras 
Ibit, et in tepido deseret ossa rogo; 

Quam subeant animo meritorum oblivia nostro, 
Et longa pietas excidat ista die. 

Dii tibi sint faciles, et opis nullius egentem 
Fortunam praestent, dissimilemque meae. 

Si tamen haec navis vento ferretur amico , 
Ignoraretur forsitan ista fides. 

Thesea Pirithous non tam sensisset amicum, 

Si non infernas vivus adisset aquas. 

Ut foret exemplum veri Phoceus amoris, 

Fecerunt Furiae, tristis Oresta, tuae. 

Si non Euryalus rutulos cecidisset in hostes, 
Hyrtacidae Niso gloria nulla foret. 

Scilicet ut fulvum spectatur in ignibus aurum 5 
Tempore sic duro est inspicienda fides. 

Dum iuvat, et vultu ridet fortuna sereno; 

Indelibatas cuncta sequuntur opes. 

At, simul intonuit, fugiunt; nec noscitur ulli, 
Agminibus comitum qui modo cinctus erat. 
Atque haec exemplis quondam collecta priorum, 
Nunc mihi sunt propriis cognita vera malis. 
Vix duo tresve mihi.de tot superestis amici; 
Cetera fortunae, non mea, turba fuit. 

Quo magis, o pauci, rebus succurrite lapsis; 

Ct date naufragio litora tuta meo. 

Neve metu falso nimium trepidate, timentes 
Hac offendatur ne pietate Deus. 

Saepe fidem adversis etiam laudavit in armis; 

Inque suis amat hanc Caesar, in hoste probat. 
Causa mea est melior, qui non contraria fovi 
Arma, sed hanc merui simplicitate fugam. 

Invigiles igitur nostris pro casibus oro. 

Diminui si qua numinis ira potest. 

Scire meos si quis casus desideret omnes , 

Plus, quam quod fieri res sinit, ille petat. 

Tot mala sum passus, quot in aethere sidera lucent, 
Parvaque quot siccus corpora pulvis habet. 
Multaque credibili tulimus maiora, ratamque, 
Quamvis acciderint, non habitura fidem. 

Pars etiam mecum quaedam moriatur oportet, 

Meque velim possit dissimulante tegi* 

Si vox infragilis, pectus mihi firmius aere; 

Pluraque cum linguis pluribus ora forent: 

Non tamen idcirco complecterer omnia verbis; 

Materia vires exsuperante meas. 

Pro duce Neritio docti mala nostra potitae 
Scribite, Neritio nam mala plura tuli. 

Ille brevi Spatio multis erravit in annis 
Inter dulichias iliacasque domos : 

Nos, freta sideribus notis distantia mensos, 

Sors tulit in geticos sarmaticosque sinus. 

Ille habuit fidamque manum, sociosque fideles; 

Me profugum comites deseruere mei. 

Ille suam laetus patriam victorque petebat; 

A patria fugio victus et exsul ego. 

Nec mihi Dulichium domus est, Ilhaeeve, Sameve 
( Poena quibus non est grandis abesse locis ) 

Sed quae de septem totum circumspicit orbem 
Montibus, imperii Roma Deumque locus. 

Hli corpus erat durum patiensque laborum; 

Invalidae vires ingenuaeque mihi. 

Ille erat assidue saevis agitatus in armis; 

Assuetus studiis mollibus ipse fui. 

Me Deus oppressit, nullo mala nostra levante; 

Bellatrix illi Diva ferebat opem. 

Quumque minor love sit, tumidis qui regnat in undis 
Illum Neptuni, me Iovis ira premit. 

Adde, quod illius pars maxima ficta laborum est ; 

Ponitur in nostris fabula nulla malis. 

Denique quaesitos tetigit tamen ille penates; 

Quaeque diu petiit, contigit arva tamen : 

At mihi perpetuo patria tellure carendum est, 

Ni fuerit laesi mollior ira Dei. 

* «. * X' 4 

, Amicum poeta increpat 
quod se Horna exsulem abiturum non inviserit. 

In caput alta suum labentur ab aequore retro 
Flumina, conversis solque recurret equis. 

Terra feret stellas, caelum findetur aratro. 

Unda dabit flammas, et dabit ignis aquas. 

Omnia naturae praepostera legibus ibunt, 

Parsque suum mundi nulla tenebit iter. 

Omnia iam fient, fieri quae posse negabam ; 

Et nihil est, de quo non sit habenda fides. 

Haec ego vaticinor, quia sum deceptus ab illo, 
Laturum misero quem mihi rebar opem. 

Tantane te, fallax, cepere oblivia nostri, 

Aftlictumque fuit tantus adire timor; 

Ut neque respiceres, nec solarere iacentem, 

Dure, nec exsequias prosequerere meas? 

Illud amicitiae sanctum ac venerabile nomen 
Re tibi pro vili sub pedibusque iacet? 

Quid fuit, ingenti prostratum mole sodalem 
Visere, et alloquii parte levare tui? 

Inque meos si non lacrimas dimittere casus, 

Pauca tamen ficto verba dolore queri? 

Idque, quod ignoti faciunt, vale dicere saltem; 

Et vocem populi, publicaque ora sequi? 

Denique lugubres vultus, numquamque videndos 
Cernere supremo, dum licuitque, die? 
Dicendumque semel toto non amplius aevo ) 
Accipere, ct parili reddere voce, vale? 

At fecere alii nollo mihi foedere iuneti; 

Et lacrimas animi signa dedere sui. 

Quid, nisi convictu causisque valentibus essem 
Temporis et longi iunctus amore tibi ? 

Quid, nisi tot lusus et tot mea seria nosses. 

Tot nossem lusus seriaque ipse tua? 

Quid si dumtaxat Romae mihi cognitus esses, 
Adscitus toties in genus omne loci? 

Cunctane in aequoreos abierunt irrita ventos ? 

Conctane lelhaeis mersa feruntur aquis? 

Non ego te placide genitum reor urbe Quirini; 

(Jrbe, meo quae iam non adeunda pede est ; 

Sed scopulis, Ponti quos haec habet ora sinistri, 
Inque feris Scythiae, sarmaticisque iugis. 

Et tua sunt silicis circum praecordia venae, 

Et rigidum ferri semina pectus habent. 

Quaeque tibi quondam tenero ducenda palato 
Plena dedit nutrix ubera, tigris erat. 

At mala nostra minos, quam nune, aliena putasses. 
Duritiaeque mihi non agerere reus: 

Sed quoniam accedit fatalibus hoc quoque damnis, 
Ot careant numeris tempora prima suis; 

Effice, peccati ne sim memor huius; et illo 
Officium laudem, quo queror, ore tuum. 

Vulgus non colit amicos 
sed eorum fortunam sequitur. 

Detur inoffensae metam tibi tangere vitae. 

Qui legis hoc nobis non inimicus opus. 

Atque utinam pro te possint mea vota valere, 
Quae pro me duros non tetigere Deos. 

Donec eris felix multos numerabis amicos ; 

Tempora si fuerint nubila, solus eris. 

Adspicis, ut veniant ad candida tecta columbae ; 

Accipiat nullas sordida turris aves? 

Horrea formicae tendunt ad inania numquam ; 

Nullus ad amissas ibit amicus opes. 

Dtque comes radios per solis euntibus umbra est, 
Quum latet hic pressus nubibus, illa fugit : 

Mobile sic sequitur fortunae lumina vulgus; 

Quae simul inducta nocte teguntur, abit. 

Haec precor ut semper possint tibi falsa videri; 

Sunt tamen eventu vera fatenda meo. 

Dum stetimus, turbae quantum satis esset, habebat 
Nota quidem, sed non ambitiosa domus. 

At simul impulsa est, omnes timuere ruinam, 
Cautaque communi terga dedere fugae. 

Saeva nec admiror metuunt si fulmina, quorum 
Ignibus afflari proxima quaeque vident. 

Sed tamen in duris remanentem rebus amicum 
Quamlibet inviso Caesar in hoste probat. 

Nec solet irasci ( neque enim moderatior alter) 

Quum quis in adversis, si quid amavit, amat. 

Est etiam miseris pietas, et in hoste probatur : 

Hei mihi, quam paucos haec mea dicta movent! 

■N 

Librum suum, quem exsul Romam mittit, 
eum lectore loquentem et per urbem errantem facit . 

Missus in hanc venio timidi Hber exsulis urbem; 

Da placidam fesso, lector amice, manum: 

Neve reformida, ne sim tibi forte pudori; 

Nullus in hac charta versus amare docet. 

Nec domini fortuna mei est, ut debeat illam 
Infelix, ullis dissimolare iocis. 

Id quoque, quod viridi quondam male lusit in aevo, 
HeuI nimium sero damnat et odit opus. 

Inspice quid portem : nihil hic nisi triste videbis ; 

Carmine temporibus conveniente suis. 

Clauda quod alterno subsidunt carmina versu ; 

Vel pedis hoc ratio, vel via longa facit. 

Quod neque sum cedro flavus, nec pumice laevis; 

Erubui domino cultior esse meo. 

Litera sufiusas quod habet maculosa lituras; 

Laesit opus lacrimis ipse poeta suum. 

Si qua videbuntur casu non dicta latine; 

In qua scribebat, barbara terra fuit. 

Dicite, lectores, si non grave, qua sit eundum; 
Quasque petam sedes hospes in urbe liber. 

Haec ubi sum lingua furtim titubante loquutus ; 

Qui mihi monstraret, vix fuit unus, iter. 

Dii mihi dent, nostro quod non tribuere parenti, ; 

Molliter in patria vivere posse tua. 

Duc, age, namque sequar, quamvis terraque mariqne 
Longinquo referam lassus ab orbe pedem. 

Paruit; et ducens, Haec sunt fora Caesaris, inquit; 

Haec est a sacris quae via nomen habet. 

Hic locus est Vestae, qui Pallada servat et ignem : 

Hic fuit antiqui regia parva Numae. 

Inde petens dextram, Porta est, ait, ista Palati ; 

Hic Stator; hoc primum condita Roma loco est. 
Singula dum miror; video fulgentibus armis 
Conspicuos postes, tectaque digna Deo. 

An, lovis haec, dixi, domus est? quod ut esse putarem, 
Augurium menti querna corona dabat. 

Cuius ut accepi dominum, Non fallimur, inquam ; 

Et magni verum est hanc lovis esse domum. 

Cur tamen apposita velatur ianua lajaro , 

Cingit et augustas arbor opaca fores? 

Num quia perpetuos meruit domus una triumphos? 

An quia leucadio semper amata Deo? 

Ipsane quod festa est, an quod facit omnia festa? 

Quam tribuit terris, Pacis an ista nota est? 

Utque viret semper laurus, nec fronde caduca 
Carpitur; aeternum sic habet illa decus? 

Causa superpositae scripto testata coronae, 

Serratos cires, indicat, huius ope. 

Adiice servatis, unum, pater optime, cirem, 

Qui procul extremo pulsus in orbe iacet. 

In quo poenarnm, quas se meruisse fatetur, 

Non facinus causam, sed suus error habet. 

Me miserum, rereorque locum, renerorque potentem ; 

Et quatitur trepido litera nostra metu. 

Adspicis exsangui chartam pallere colore? 

Adspicis alternos intremuisse pedes? 

Quandocumque, precor, nostro placata parenti, 

Iisdem sub dominis adspiciare domus. 

Inde tenore pari gradibus sublimia celsis 
Ducor ad intonsi candida templa Dei: 

Signa peregrinis ubr.$tti£ alterna columnis 
Belides, et stricto' barbarus ense pater: > 

Quaeque viri docto veteres cepere novique 
Pectore, lecturis inspicienda patent. 

Quaerebam fratres, exceptis scilicet illis, 

Quos suus optaret non genuisse parens : 

Quaerentem frustra custos me, sedibus illis 
Praepositus, sancto iussit abire loco. 

Altera templa peto, vicino iuncta theatro: 

Haec quoque erant pedibus non adeunda meis. 

Nec me, quae doctis patuerunt prima libellis, 

Atria libertas tangere passa sua est. 

In genus auctoris miseri fortuna redundat; 

Et patimur nati, quam tulit ipse, fugam. - 
Forsitan et nobis olim minus asper, et ilii 
Evictus longo tempore Caesar erit. 

Dii precor, atque adeo ( neque enim mihi turba roganda ) 
Caesar, ades voto, maxime Dive, meo! 

Interea, statio quoniam mihi publica clausa est; 

Privato liceat delituisse loco. 

Vos quoque, si fas est, confusa pudore repulsae, 
Sumite plebeiae carmina nostra manus. 


Aeger poeta ad uxorem scribit aliena manu 
recensens vitae suae incommoda 
eamque monet quid suam post mortem exoptet. 

Haec mea, si casu miraris, epistola quare 
Alterius digitis scripta sit, aeger eram : 

Aeger in extremis ignoti partibus orbis, 
Incertusque meae paene salutis eram. 

Quid mihi nunc- animi dira regione iacenti 
Inter Sauromatas esse Getasque putes? 

Nec caelum patimur, nec aquis adsuevimus istis; 

Terraque, nescio quo, non placet ipsa, modo. 
Non domus apta satis; non hic cibus utilis aegro; 

Nullus, apollinea qui levet arte malum. 

Non qui soletur, non qui labentia tarde 

Tempora narrando fallat, amicus adest. 

Lassas ia extremis iaceo popalisqne locisqne : 

Et subit affecto nunc mihi, quidquid abest. 

Omnia quum subeant, vincis tamen omnia, coniux ; 

Et plus in nostro pectore parte tenes. j 
Te loquor absentem, vox te mea nominat unam ; 

Nulla venit sine te nox mihi, nulla dies. 

Quin etiam sic me dicunt aliena loquutum, 

Ut foret amenti nomen in ore tuum. 

Si iam deficiat suppresso lingua palato, 

Vix instillato restituenda mero; 

Nuntiet huc aliquis, dominam venisse, resurgam; 

Spesque tui nobis causa vigoris erit. 

Ergo ego sum vitae dubius; tu forsitan illic 
lueundum, nostri nescia, tempus agis? 

Non agis, affirmo: liquet, o carissima nobis, 
Tempus agi sine me non nisi triste tibi. 

Si tamen implevit mea sors, quos debuit annos; 

Et mihi vivendi tam cito finis adest: 

Quantum erat, o magni, perituro parcere, Divi, 

Ut saltem patria contumularer humo? 

Vel poena in mortis tempus dilata fuisset. 

Vel praecepisset mors properata fugam. 

Integer hanc potui nuper bene reddere lucem: 
Exsul ut occiderem, nunc mihi vita data est. 
Tam procul ignotis igitur moriemur in oris; 

Et fient ipso tristia fata loco? 

Nec mea consueto languescent corpora lecto; 

Depositum nec me, qui fleat, ullus erit? 

Nec dominae lacrimis, in nostra cadentibus ora, 
Accedent animae tempora parva meae? 

Nec mandata dabo? nec cum clamore supremo 
Labentes oculos condet amica manus? 

Sed sine funeribus caput hoc, sine honore sepulcri 
Indeploratum barbara terra teget? 

Ecquid, ut audieris, tota turbabere mente; 

Et feries pavida pectora fida manu? 

Ecquid, in has frustra tendens tua brachia partes, 
Qlamabis miseri nomen inane viri? 

Parce tamen lacerare genas; nec scinde capillos: 
Non Ubi nunc primum, lux mea, raptus ero. 

Qanm patriam amisi, tam me periisse putato 5 
Et prior et gravior mors fuit illa mihi. 

Nunc, si forte potes, sed non potes, optima coniux. 
Finitis gaude tot mihi morte malis. 

Quam potes, extenua forti mala corde ferendo: 

Ad quae iampridem non rude pectus habes. 

Atque utinam pereant animae cum corpore nostrae, 
Effugiatque avidos pars mihi nulla rogos! 

Nam si morte carens, vacuam volat altus in auram 
Spiritus, et samii sunt rata dicta senis: 

Inter sarmaticas romana vagabitur umbras, 

Perque feros manes hospita semper erit. 

Ossa tamen facito, parva referantur in urna: 

Sic ego non, etiam mortuus, exsul ero. 

Nec vetat hoc qnisquam: fratrem thebana peremtum 
Supposuit tumulo, rege vetante, soror. 

Atque ea cum foliis et amomi pulvere misce; 

Inque suburbano condita pone solo: 

Quosque legat versus oculo properante viator, 
Grandibus in tumuli marmore caede notis. 

Hic ego, qui iaceo, tenerorum lusor amorum. 
Ingenio perii Naso poeta meo. # 

At tibi, qui transis, ne sit grave, quisquis amasti. 
Dicere: Nasonis molliter ossa cubent. 

Hoc satis in titulo est; etenim maiora libelli, 

Et diuturna magis sunt monumenta mei. 

Quos ego confido, quamvis nocuere, daturos 
Nomen, et auctori tempora longa suo. 

Tu tamen 'exstincto feralia munera ferto, 

Deque tuis lacrimis humida serta dato. 

Quamvis in cinerem corpus mutaverit ignis, 

Sentiet officium moesta favilla pium. 

Scribere plura libet; sed vox mihi, fessa loquendo. 
Dictandi vires siccaque lingua negat. 

Accipe, ‘‘Supremo dictum mihi forsitan ore, 

Quod, tibi qui mittit, non habet ipse, vale. 

Medea, ut patrem Aeetam Colchorum regem 
se insequentem tardaret, 

Absyrtum fratrem discerpsit . 

< 

Impia desertum fugiens Medea parentem, 

Dicitur his remos applicuisse vadis. 

Quem procul ut vidit tumulo speculator ab alto, 
Hospes, ait, nosco, Colchide, vela, venit. * 

Dum trepidant Minyae, dum solvitur aggere funis, 
Dum sequitur celeres anchora tracta manus ; 

Conscia percussit meritorum pectora Colchis 
Ausa atque ausura multa nefanda manu. 

Et quamquam superest ingens audacia menti, 

Pallor in attonito virginis ore sedet. 

Ergo ubi prospexit venientia vela : Tenemur, 

Et pater est aliqua fraude morandus, ait. 

Dum quid agat quaerit, dum versat in omnia vultus^ 
Ad fratrem casu lumina flexa tulit. 

Cuiusut oblata est praesentia: Vicimus, inquit; 

Hic mihi morte sua causa salutis erit. 

Protinus ignari, nec quidquam tale timentis 
Innocuum rigido perforat ense latus. 

Atque ita divellit, divnlsaque membra per agros 
Dissipat in mullis invenienda locis. 

Neu pater ignoret, scopulo proponit in alto 
Pallentesque manus, sanguineumque caput : 

Ut genitor luctuque novo tardetur, et artus 
Dum legit exstinctos, triste moretur iter. 

Inde Tomis dictus locus hic, quia fertur in illo 

Membra soror fratris consecuisse sui. 

‘ * * ** 

Quam sit miserum et aerumnosum in Ponto vivere 
ubi incolae vi maxima frigoris 
et incursionibus hostium vexantur . . 

Si quis adhuc istic meminit Nasonis ademti, 

Et superest sine me nomen in Urbe meuni ; 
Suppositum stellis numquam tangentibus aequor 
Me sciat in media vivere barbarie. 

Sauromatae cingunt, fera gens, Bessique Getaeque; 

Quam non ingenio nomina digna meo! 

Dum tamen aura tepet, medio defendimur Istro ; 

Ille suis liquidus bella repellit aquis. 

At quum tristis hiems squallentia protulit ora, 
Terraque marmoreo candida facta gelu est: 

Dum patet et Boreas, et nix iniecta sub Arcto ; 

Tum liquet has gentes axe tremente premi. 

Nix iacet, et iactam nec sol pluviaeve resolvunt; 

Indurat Boreas, perpetuamque facit. 

Ergo, ubi delicuit nondum prior, altera venit; 

Et solet in multis bima manere locis. 

Tantaque commoti vis est Aquilonis, ut altas 
Aequet humo turres, tectaque rapta ferat. 

Pellibus, et sutis arcent male frigora braccis, 

Oraque de toto corpore sola patent. 

Saepe sonant moti glacie pendente capilli, 

Et nitet inducto candida barba gelu: 

Udaque consistunt, formam servantia testae, 

Vina ; nec hausta meri, sed data frusta bibunt. 
Quid loquar, ut vincti concrescant frigore rivi, 
Deque lacu fragiles effodiantur aquae? 

Ipse, papyrifero qui non angustior amne 
Miscetur vasto multa per ora freto, 

Caeruleos ventis latices durantibus, Ister 
Congelat, et tectis in mare serpit aquis. 

Quaque rates ierant, pedibus nunc itur; et undas 
Frigore concretas ungula pulsat equi. 

Perque novos pontes subter labentibus undis, 

Ducunt sarmatici barbara plaustra boves. 

Vix equidem credar: sed quum sint praemia falsi 
Nulla, ratam debet testis habere fidem. 

Vidimus ingentem glacie consistere pontum; 

Lubricaque immotas testa premebat aquas. 

Nec vidisse sat est; durum calcavimus aequor, 
Undaque non udo sub pede summa fuit. 

Si tibi tale fretum quondam, Leandre, fuisset, 

Non foret angustae mors tua crimen aquae. 

Tum neque se pandi possunt delphines in auras 
Tollere ; conantes dura coercet hiems. 

Et quamqnam Boreas lactatis insonet alis, 

Fluctus in obsesso gurgite nullus erit: 

Inclusaeque gelu stabunt, ut marmore, puppes, 

Nec poterit rigidas findere remus aquas. 

Vidimus in glacie pisces haerere ligatos, 

At pars ex illis tum quoque viva fuit. 

Sive igitur nimii Boreae vis saeva marinas, 

Sive redundatas flumine cogit aquas : 

Protinus, aequato siccis Aquilonibus Istro, 

Invehitur celeri barbarus hostis equo : 

Hostis equo pollens, longeque volante sagitta 
Vicinam late depopulatur humum. 

Diffugiunt alii, nuliisque tuentibus agros, 

Incustoditae diripiuntur opes: 

Ruris opes parvae, pecus, et stridentia plaustra, 

Et quas divitias incola pauper habet. 

Pars agitur vinctis post tergum capta lacertis, 
Respiciens frustra rura laremque suum: 

Pars cadit hamatis misere confixa sagittis, 

Nam volucri ferro tinctile virus inest. 

Quae nequeunt secum ferre aut abducere, perdunt ; 

Et cremat insontes hostica flamma casas. 

Tum quoque, quum pax est, trepidant formidine belli; 

Nec quisquam presso vomere sulcat humum. 

Aut videt aut metuit locus hic, quem non videt, hostem 
Cessat iners rigido terra relicta situ. 

Non hic pampinea dulcis latet uva sub umbra , 

Nec cumulant altos fervida musta lacus. 

Poma negat regio, nec haberet Acontius, in quo 
Scriberet hic dominae verba legenda suae. 
Adspiceres nudos sine fronde, sine arbore, campos: 
Heu loca felici non adeunda viro ! 

Ergo tam late pateat quum maximus orbis, 

Haec est in poenam terra reperta meam? 

Perillus a Phalaride in bote aeneo torretur } 
quem ad sontes comburendos 
huic ille dono dederat. 

r N * 

Ille bovem siculo fertur donasse tyranno, 

Et dictis artes conciliasse suas. 

Munere in hoc, rex, est usus, sed imagine maior; 

Nec sola est operis forma probanda mei. 

Adspicis a dextra latus hoc adapertile tauri? 

Huc tibi, quem perdes, coniiciendns erit. 

Protinus inclusum lentis carbonibus ure; 

Mugiet, et veri vox erit illa bovis. 

Pro quibus inventis, nt munus munere penses, 

Da precor, ingenio praemia digna meo. 

Dixerat: at Phalaris, Poenae mirande repertor, . * 
Ipse tuum praesens imbue, dixit, opus. 

Nec mora ; monstratis crudeliter ignibus ustus 
Exhibuit querulos ore tremente sonos. ' 

Verni temporis iucunditates , 
quibus dolet poeta se in Ponto carere . 

Frigorabam Zephyri minuunt, annoque peracto, 
Longior antiquis visa Maeotis hiems: 

Impositamque sibi qui non bene pertulit Hellen, 
Tempora nocturnis aequa diurna facit. , 

Iam violas puerique legunt hilaresque puellae, 

Rustica quas nullo terra serente gerit. 

Prataque pubescunt variorum flore colorum , 

Indocilique loquax gutture vernat avis. 

Utque malae crimen matris deponat hirundo, 

Sub trabibus cunas, parvaque tecta facit* 

Herbaque, quae latuit cerealibus obruta sulcis, 

Exserit e tepida molle cacumen humo. 

Quoque loco est vitis, de palmite gemma movetur; 

Nam procul a getico litore vitis abest. 

Quoque loco est arbor, turgescit in arbore ramus ; 

Nam procul a geticis finibus arbor abest. 

Otia non istic, itinctisque ex ordine ludis 
Cedunt verbosi garrula bella fori. 

Lusus equis nunc est, Ie?ibus nunc luditor armis ; 

Nunc pila, nunc celeri volvitur orbe trochus. 

Nunc, nbi perfusa est oleo labente inventus, 

Defessos artus virgine tingit aqua. 

Scena viget, studiisque favor distantibus ardet ; 

Proque tribus resonant terna theatra foris. 

0 quater, et quoties non est numerare, beatum, 

Non interdicta cui licet Urbe frui ! 

At mihi sentitur nix verno sole soluta , 

Quaeque lacu duro vix fodiantnr aquae. 

Ovidius scripta sua colligentem amicum laudat , 

. cui illa seque ipsum commendat . 

Cultor et antistes doctorum sancte virorum, > 

Qui facis ingenio semper, amice, meo: 

Ecquid, ut incolumem quondam celebrare solebas, 
Nunc quoque, ne videar totus abesse, caves? 
Suscipis, exceptis, ecquid mea carmina, solis 
Artibus, artifici quae nocuere suo? 

Immo ita fac valum, quaeso, studiose novornm ; 

Quaque potes, retine corpus in Urbe menm. 

Est fuga dicta mihi, non est fuga diota libellis, 

Qui domini poenam non meruere pati. 

Saepe per externas profugus pater exsulat oras, - 
Urbe tamen natis exsulis esse licet. 

Palladis exemplo, de me sine matre creata 
Carmina sunt; stirps haec progeniesque mea est. 
Hanc tibi commendo, quae quo magis orba parente,^ 
Hoc tibi tutori sarcina maior erit. 

Tres mihi sunt nati contagia nostra sequuti, 

Cetera fac curae sit tibi turba palam . 

Sunt quoque mutatae ter quinque volnmina formae, 
Carmina de domini funere rapta sui. 

Illud opus potuit, si non prius ipse perissem, 

Certius a summa nomen habere manu. 

Nunc incorrectum populi pervenit in ora; 

In populi quidquam si tamen ore meum est. 

Hoc quoque, nescio quid, nostris appone libellis, 
Diverso missum quod tibi ab orbe venit. 

Quod quicumque leget (si quis leget) aestimet ante 
Compositum quo sit tempore, quoque loco. 

Aequus erit scriptis, quorum cognoverit esse» 
Exsilium tempus, barbariemque locum. ^ 

Inque tot adversis carmen mirabitur ullum * 

Ducere me tristi sustinuisse manu. 

Ingenium fregere meum mala, cuius et ante - 
Fons infecundus, parvaque vena fuit. 

Sed quaecumque fuit, nullo exercente, refugit, 

Et longo periit arida facta situ. 

Non hic librorum, per quos inviter alarque, 

Copia ; pro libris arcus et arma sonant. 

Nullus in hac terra, recitem si carmina, cuius 
Intellecturis auribus utar, adest. • > 

Nec, quo secedam locus est ; custodia muri 
Submovet infestos, clausaque porta Getas. 

Saepe aliquod, verbum quaero, nomenque locumque; 
Nec quisquam est, a quo certior esse queam. 

Dicere saepe aliquid conanti ( turpe fateri ) 

Verba mihi desunt, dedidicique loqui. 

Threicio scythicoque fere circumsonor ore, 

Et videor geticis scribere posse modis. 

Crede mihi, timeo ne sint immixta latinis, 

Inque meis scriptis pontica verba legas. 

Qualemcumque legas, venia dignare libellum, 

Sortis et excusa conditione meae. 

i * 

Unicum ex Musis solat ium. 

Sj r 

„ " \ 

Si qua meis fuerint, ut erunt, vitiosa libellis ; 
Excusata suo tempore, lector habe. 

Exsul eram , requiesque mihi, non fama petita est , 
Mens intenta suis ne foret usque malis. 

Hoc est, cur cantet vinctus quoque compede fossor, 
Indocili numero cum grave mollit opus: 

Cantet et, innitens limosae pronus arenae, 

Adverso tardam qui trahit amne* ratem. 

Quique ferens pariter lentos ad pectora remos, 
ln numerum pulsa brachia versat aqua. 

Fessus ut incubuit baculo, saxove resedit 

Pastor, arundineo carmine mulcet oves. 

* 

Cantantis pariter, pariter data pensa trahentis 
Fallitur ancillae decipiturque labor. 

Fertur et abducta Lyrnesside tristis Achilles 
Haemonia curas attenuasse lyra. 

Cum traheret silvas Orpheus et dura canendo 
Saxa , bis amissa coniuge moeslus erat. 

Me quoque Musa levat Ponti loca iussa petentem; 

Sola comes nostrae perstitit illa fugae. 

Sola nec insidias hominum, nec militis ensem, 

Nec mare, nec ventos barbariemque limet. 

Scit quoque, cum perii, quis me deceperit error; 

Et culpam in facto, non scelus, esse meo. 

Scilicet hoc ipso nunc aequa, quod obfuit ante, 

Cum mecum iuncti criminis acta rea est. 

Non equidem vellem, quoniam nocitura fuerunt, 
Pieridum sacris imposuisse manum. 

Sed nunc quid faciam? vis me tenet ipsa sororum. 
Et carmen demens, carmine laesus, amo. 

Sic nova dulichio lotos gustata palato. 

Illo, quo nocuit, grata sapore fuit. 

Sentit amans sua damna fere, tamen haeret in illis 
Materiam culpae persequiturque suae. 

Nos quoque delectant, quamvis nocuere, libelli; 

Quodque mihi telum vulnera fecit, amo. 

Forsitan hoc studium possit furor esse videri, 

Sed quiddam furor hic utilitatis habet. 

Semper in obtutu mentem vetat esse malorum. 
Praesentis casus immcmoremque facit. 

Utque suum Bacchis non sentit saucia vulnus. 

Dum stupet edonis exululata iugis; 

Sic, ubi mota calent viridi mea pectora thyrso, 
Altior humano spiritus ille malo est. 

Ille nec exsilium, scythici nec litora ponti, 

Ille nec iratos sentit adesse Deos. 

Utque soporiferae biberem si pocula Lethes, 
Temporis adversi sic mihi sensus abest. 

Iure Deas igitur veneror mala nostra levantes; 
Sollicitae comites ex Helicone fugae: 

Et parlim pelago, partim vestigia terra, 

Vel rate dignatas, vel pede nostra sequi. 

Sint precor hae saltem faciles mihi , namque Deorum 
Cetera cum magno Caesare turba facit. 

Meque tot adversis cumulant, quot litus arenas, 

Quolque fretum pisces, ovaque piscis habet. 

Vere prius flores, aestu numerabis aristas, 

Poma per autumnum, frigoribusque nives; 

Quam mala, quae toto patior iactatus in orbe. 

Dum miser Euxini lilora saeva peto. 

Nec tamen, ut veni, levior fortuna malorum est; 

Huc quoque sunt nostras fata secuta vias. 

Hic quoque cognosco natalis stamina nostri, 

Stamina de nigro vellere facta mihi. 

Utque nec insidias, capitisque pericula narrem. 

Vera quidem, vera sed graviora fide; 

Vivere quam miserum est inter Bessosque Getasque 
Illi, qui populi semper in ore fuit! 

Quam miserum, porta vitam muroque tueri, 

Vixque sui tutum viribus esse loci! 

Aspera militiae iuvenis certamina fugi, 

Nec nisi lusura movimus arma manu. 

Nunc senior gladioque latus, scutoque sinistram, 
Canitiem galeae subiicioque meam. 

Nam dedit e specula custos ubi signa tumultus, 
Induimur trepida protinus arma manu. 

Hostis, habens arcus imbutaque tela veneno, 

Saevus anhelanti moenia lustrat equo. 

Utque rapax pecudem, quae se non texit ovili, 

Per sata, per silvas, fertque trahitque lupus; 

Sic, si quem nondum portarum sepe receptum 
Barbarus in campis repperit hostis, agit. 

Aut sequitur captus, coniectaque vincula collo 
Accipit, aut telo virus habente cadit. 

Hic ego sollicitae iaceo novus incola sedis; 

Heu nimium fati tempora longa mei ! 

Et tamen ad numeros antiquaque sacra reverti 
Sustinet in tantis hospita Musa malis. 

Sed neque, cui recitem, quisquam est, mea carmina, nec qui 
Auribus accipiat verba latina suis. 

Ipse mihi, (quid enim faciam?) scriboque legoque, 
Tutaque iudicio litera nostra suo est. 

Saepe tamen dixi, Cui nunc haec cura laborat? 

An mea Sauromatae scripta Getaeque legent? 

Saepe etiam lacrimae me sunt scribente profusae, 
Humidaque est fletu litera facta meo. 

Corque vetusta meum, tamquam nova, vulnera sentit ; 

Inque sinum moestae labitur imber aquae. 

Cum vice mutata quid sim fuerimque recordor. 

Et tulerit quo me casus, et unde, subit ; 

Saepe manus demens, studiis irata malignis, 

Misit in arsuros carmina nostra focos. 

Atque ita de multis, quoniam non multa supersunt,' 
Cum venia facito, quisquis es, ista legas. 

Tu quoque non melius, quam sunt mea tempora carmen 
Interdicta mihi, consule, Roma, boni. 

• * * i 

i • 

Augurium Germaniae triumphatae . 

Iam fera Caesaribus Germania, totus nt orbis. 

Victa potes flexo procubuisse genu: 

Altaque velentur fortasse Palatia sertis; 

Tnraque in igne sonent, inficiantque diem ; 
Candidaque adducta collum percussa securi - 
Victima purpureo sanguine tingat humum: 

Donaque amicorum templis promissa Deorum 
Reddere victores Caesar uterque parent : 

Et qui caesareo iuvenes sub nomine crescunt, 

Perpetuo terras ut domus ista regat: 

Cumque bonis nuribus pro sospite Livia nato 

Munera det meritis, saepe datura, Deis; ^ 

Et pariter matres, et quae sine crimine castos 
Perpetua servant virginitate focos. 

- Plebs pia, cumque pia laetentur plebe senatus; 
Parvaque cuius eram pars ego nuper, eques. 

Nos procul expulsos communia gaudia fallunt. 

Famaque tam longe non nisi parra venit. 

Ergo omnis poterit populus spectare triumphos. 
Cumque ducum titulis oppida capta leget: 

Vinclaque captiva reges cervice gerentes 
Ante coronatos ire videbit equos: 

Et cernet vultus aliis pro tempore versos. 

Terribiles aliis, immemoresque sui. * ' * 

Quorum pars causas, et res, et nomina quaeret; 

Pars referet, quamvis noverit ipsa parum: “ 

Is, qui sidonio fulget sublimis in' ostro. 

Dux fuerat belli ; proximus ille duci. 

Hic, qui nunc in humo lumen miserabile figit, 

Non isto vultu, cum tulit arma, fuit. 

Ille ferox, oculis et adhuc hostilibus ardens, 
Hortator pugnae consiliumque fuit. 

Perfidus hic nostros inclusit fraude locorum, ' * 
Squallida promissis qui tegit ora comis. 

Illo, qui sequitur, dicunt mactata ministro 
Saepe recusanti corpora capta Deo. 

Hic lacus, hi montes, haec tot castella, tot amnes, 
Plena ferae caedis, plena cruoris erant. 

Drusus in his quondam meruit cognomina terris, ^ 
Quae bona progenies digna parente fuit. 

Cornibus hic fractis viridi male tectus ab ulva, 
Decolor ipse suo sanguine, Rhenus erit. 

Crinibus en etiam fertur Germania passis, 

Et ducis invicti sub pede moesta sedet. 

Collaque romanae praebens animosa securi, 

Yincula fert illa, qua tulit arma, manu. 

Hos super in curru, Caesar, victore veheris 
Purpureus populi rite per ora tui: 

Quaque ibis, manibus circumplaudere tuorum , 
Undique iactato flore tegente vias. 

I Tempora phoebea lauro cingetur ; ioque, 

Miles, io, magna voce, triumphe, canet. 

Ipse sono plausuque simul fremituque canentum 
Quadriiugos cernes saepe resistere equos. 

Inde petes arcem, delubra faventia votis. 

Et dabitur merito laurea vota Iovi. 

Haec ego submotus, qua possum, mente videbo ; 

Erepti nobis ius habet illa loci. 

Illa per immensas spatiatur libera terras, 

In caelum celeri pervenit illa via. 

Illa meos oculos mediam deducit in Urbem , 
Immunes tanti nec sinit esse boni. 

Invenietque viam, qua currus spectet eburnos: 

Sic certe in patria per breve tempus ero. 

Vera tamen populus capiet spectacula felix , 
Laelaque erit praesens cum duce turba suo. 

At mihi fingenti tantum, longeque remoto, 

Auribus hic fructus percipiendus erit ; 

Atque procul Latio diversum missus in orbem 
Qui narret cupido, vix erit, ista mihi. 

Is quoque iam serum referet veteremque triumphum 
Quo tamen audiero tempore, laetus ero. 

Illa dies veniet, mea qua lugubria ponam ; 

Causaque privata publica maior erit. 

Grati animi significatio cum cohortatione . 

O mihi dilectos inter sors prima sodales, 

Unica fortunis ara reperta meis. 

Cnius ab alloquiis anima haec moribqnda revixit, 

Vt vigil infusa pallade flamma solet. 

Qni veritus non es portus aperire fideles 
Fulmine percussae confugiumque rati : 

Cuius eram censu non me sensurus egentem. 

Si Caesar patrias eripuisset opes : 

Temporis oblitum dum me rapit impetus huius. 
Excidit heu nomen quam mibi paene tuum! 

Te tamen agnoscis; tactusqne cupidine laudis. 

Ille ego sum, cuperes dicere posse palam. 

Certe ego, si sineres, titulum tibi reddere vellem. 
Et raram famae conciliare fidem. 

Ne noceam grato, vereor, tibi carmine; neve 
Intempestivus nominis obstet honos. 

Quod licet et tutum est,, intra tua pectora gaude, 
Meqne tui memorem, teque fuisse mei. 

Utque facis, remis ad opem luctare ferendam. 

Dum veniat placido mollior aura Deo: 

Et tutare caput nulli servabile ; si non, . 

Qui mersit slygia, sublevet illud, aqua. 

Teque, quod est rarum, praesta constanter ad omne 
Indeclinatae munus amicitiae. 

Sic tua processus habeat fortuna perennes. 

Sic ope non egeas ipse, iuvesque tuos. 

Sic aequet tua nupta virum bonitate perenni 5 
Incidat et vestro rara querela toro. 

Diligat et semper socius te sanguinis illo, 

Quo prius affectu Castora frater amat. - 

Sic iuvenis, similisque tibi sit natus, et illam 
Moribus agnoscat quilibet esse tuum. 

Sic socerum faciat taeda te nata iugali. 

Nec tardum iuveni det tibi nomen avi. 

Diem sibi augere miseriam. 

* 

Tempore ruricolae patiens lit taurus aratri. 

Praebet et incurvo colla premenda iugo. 

Tempore paret equus lentis animosus habenis, 

Et placido duros accipit ore lupos. 

Tempore poenorum compescitur ira leonum. 

Nec feritas animo, quae fuit ante, manet. 

Quaeque sui monitis obtemperat inda magistri 
Bellua, servitium tempore victa subit. 

Tempus, ut extentis tumeat, facit, uva racemis; 

Vixque merum capiant grana, quod intus habent. 
Tempus et in canas semen producit aristas; 

Et, ne sint tristi poma sapore, facit. 

Hoc tenuat dentem terram findentis aratri, 

Hoc rigidas silices, hoc adamanta terit. 

Hoc etiam saevas paulatim mitigat iras, 

Hoc minuit luctus, moestaque corda levat. 

Cuncta potest igitur tacito pede lapsa vetustas. 
Praeterquam curas attenuare meas. 

« 

Exprobratio. Excusatio . Cohortatio . 

Bis me sol adiit gelidae post frigora brumae, 

Bisque suum lacto pisce peregit iter. 

Tempore tam longo cur non tua dextera, Tersus 
Quamlibet in paucos, officiosa fuit? 

Cur tua cessavit pietas, scribentibus illis, 

Exiguus nobis cum quibus usus erat? 

Cur, quoties alicui chartae sua vincula demsi, 

Illam speravi nomen habere tuum? 

Dii faciant, ut saepe tua sit epistola dextra 
Scripta, sed e multis reddita nulla mihi ! 

Quod precor, esse liquet: credam prius ora Medusae 
Gorgonis anguineis cincta fuisse comis: 

Esse canes utero sub virginis: esse Chimaeram, 

A truce quae flammis separet angue leam: 

Quadrupedesque hominum cum pectore pectora iunctos 
Tergeminumque virum, tergeminumque canem: 

Sphingaque, et Harpyias, serpentipedesque Gigantas: 
Centimanumque Gygen, semibovemque virum. 

Haec ego cuncta prius, quam te, carissime, credam 
Mutatum curam deposuisse mei. 

Innumeri montes inter me teque, viaeque, 

Fluminaque, et campi, nec freta pauca iacent. 

Mille potest causis, a te quae litera saepe 
Missa sit, in nostras nulla venire manus. 

Mille tamen causas scribendo vince frequenter: 
Excusem ne te semper, amice, mihi. 

Ereptum senectutis' otium. 

Iam mea cycneas imitantur tempora plumas, 

Inficit et nigras alba senecta comas: 

Iam subeunt anni fragiles, et inertior aetas ; 

Iamque parum firmo me mihi ferre grave est. 

Nunc erat, ut posito deberem fine laborum 
Vivere, me nullo sollicitante metu: 

Quaeque meae semper placuerunt otia menti, 

Carpere $ et in studiis molliter esse meis; 

Et parvam celebrare domum, veteresque penates ; 

Et quae none domino rura paterna carent: 

Inque sinu dominae, carisque nepotibus, inque 
Securus patria consenuisse mea. 

Haec mea sic quondam peragi speraverat aetas; 

Hos ego sic annos ponere dignus eram. 

Non ita Diis visum : qui me terraque marique 
Actum sarmaticis exposuere locis. 

In cava ducuntur quassae navalia puppes, 

Ne temere in mediis dissoluantur aquis. 

Ne cadat, et multas palmas inhonestet adeptus, 
Languidus in pratis gramina carpit equus. 

Miles, ut emeritis non est satis utilis annis, 

Ponit ad antiquos, quae tulit arma, lares. 

Sic igitur, tarda vires minuente senecta, • . 

Me quoque donari iam rude, tempus erat. 

Tempus erat nec me peregrinum ducere caelum, 

Nec siccam gelico fonte levare sitim : 

Sed modo, quos habui, vacuum secedere in hortos; 

Nunc hominum visu rursus et Urbe frui. 

Sic, animo quondam non divinante futura, 

Optabam placide vivere posse senex. 

Fata repugnarunt: quae, cum mihi tempora prima 
Mollia praebuerint, posteriora gravant, 
lamque, decem lustris omni siue labe peractis, 

Parte premor vitae deteriore meae. 

Nec procul a melis, quas paene tenere videbar, 
Curriculo gravis est facta ruina meo. 

Ergo illum demens in me saevire coegi. 

Mitius immensus quo nihil orbis habet ? 

Ipsaque delictis victa est clementia nostris ; 

Nec tamen errori vita negata meo? 

Vita procul patria peragenda sub axe boreo, 

Qua maris euxini terra sinistra iacet. 

Hoc mihi si Delphi, Dodonaque diceret ipsa, 

Esse viderentur vanus uterque locus. 

Nil adeo validum est, adamas licet alliget illud, 

Ut maneat rapido firmius igne Iovis. 

Nil ita sublime est, supraque pericula tendit, 

Non sit ut inferius suppositumque Deo. 

Nam quamquam vitio pars est contracta malorum, 

Pius tamen exitii numinis ira dedit. 

At vos admoniti nostris quoque casibus este. 
Aequantem superos emeruisse virum. 

* «i * 

Corporis valetudo et fidei db uxore postulatio • . 

Ecquid, ut e Ponto nova venit epistola, palles? ' 

Et tibi sollicita solvitur illa manu? 

Pone metum; valeo: corpusque, quod ante laborum 
Impatiens nobis invalidumque fuit, 

Sufficit, atque ipso vexatum induruit usu: 

An magis infirmo non vacat esse mihi? 

Mens tamen aegra iacet, nec tempore robora sumsit: 
Affectusque animi, qui fuit ante, manet: 

Quaeque mora spatioque suo coitura putavi 
Vulnera, non aliter, quam modo facta, dolent* 

Scilicet exiguis prodest annosa vetustas, 

Grandibus accedunt tempore damna malis. 

Paene decem totis aluit Paeantius annis 
Pestiferum tumido vulnus ab angue datum. 

Telephus aeterna consumtus tabe perisset, 

Si non, quae nocuit, dextra tulisset opem. 

Et mea, si facinus nullum commisimus, opto 
Vulnera qui fecit, facta levare velit; 

Contentusque mei iam tamdem parte laboris, 

Exiguum pleno de mare demat aquae. 

Detrahat ut multum, multum restabit acerbi; 

Parsque meae poenae totius instar erit. 

Littora quot conchas, quot amoena rosaria flores, 
Quotque soporiferum grana papaver habet; 

Silva feras quot alit, quot piscibus unda natatur; 

Quot tenerum pennis aera pulsat avis ; 

Tot premor adversis : quae si comprendere coner, 
Icariae numerum dicere coner aquae. 

Utque viae casus, ut amara pericula ponti, 

Ut taceam strictas in mea fata manus : 

Barbara me tellus, orbisque novissima magni 
Sustinet, et saevo cinctus ab hoste locus. 

Hinc ego traiicerer (neque enim mea culpa cruenta eat ) 
Esset, quae debet, ai tibi cura mei. 

Ille Deus, bene quo romana potentia nixa est. 

Saepe suo rictor lenis in hoste fuit. 

Quid dubitas? quid tuta times? aecede, roga que: 
Caesare nil ingens mitius orbis habet. 

Me miserum ! quid agam, si proxima quaeque relinquunt? 
Subtrahis effracto tu quoque colla iugo ? 

Quo ferar? unde petam lapsis solatia rebus? 

Anchora iam nostram non tenet ulla ratem. 

Viderit: ipse sacram, quamvis invisus, ad aram 
Confugiam: nullas submovet ara manus. 

Alloquor en absens praesentia numina supplex. 

Si fas est homini cum Iove posse loqui. 

Arbiter imperii, quo certum est sospite cunctos 
Ausoniae curam gentis habere Deos: 

0 decus, o patriae per te florentis imago; 

0 vir non ipso, quem regis, orbe minor; 

Sic habites terras, sic te desideret aether! 

Sic ad pacta tibi sidera tardus eas! 

Parce, precor; minimamque tuo de fulmine partem 
Deme: satis poenae, quod superabit, erit. 

Ira quidem moderata tua est; vitamque dedisti: 

Nec mihi ius civis, nec mihi nomen abest. 

Nec mea concessa est aliis fortuna : nec exsul 
Edicti verbis nominor ipse tui. 

Omniaque haec timui, quia me meruisse videbam: 

Sed tua peccato lenior ira meo est. 

Arva relegatum iussisti visere Ponti, 

Et scythicum profuga findere puppe fretum. 

Iussus ad euxini deformia litora veni 

Aequoris: haec gelido terra sub axe iacet. 

Nec me tam cruciat numquam sine frigore caelum. 
Glebaque canenti semper obusta gelu; 

Nesciaque est vocis quod barbara lingua latinae, 
Graiaque quod getico victa loquela sono; 

Quam quod finitimo cinctus premor undique Marte, 
Vixque brevis tutum murus ab hoste facit. 

Pax tamen interdum, pacis fiducia numquam est: 

Sic nunc hic patitur, nunc timet arma, locus. 

Hinc ego dum muter, vel me Zanclaea Charybdis 
Devoret, atque suis ad Styga mittat aquis ; 

Vel rapidae flammis urar patienter in Aetnae ; • 

Vel freta Leucadii mittar in alta Dei. 

Quod petitur, poena est, neque enim miser esse recuso \ 
Sed precor, ut possim totius esse miser. 

Feritas Getarum. Ex Musis solamen. 

t . 

Quam legis, ex illa tibi venit epistola terra, 

Latus ubi aequoreis additur Ister aquis. 

Si tibi contingit cum dulci vita salute ; 

Candida fortunae pars manet una meae. 

Scilicet, ut semper, quid agam, carissime, quaeris: 
Quamvis hoc vel me scire tacente potes. 

Sum miser! haec brevis est nostrorum summa malorum 
Quisquis et offenso Caesare vivet, erit. 

Turba tomitanae quae sit regionis, et inter 
Quos habitem mores , discere cura tibi est ? 

Mista sit haec quamvis inter Graiosque Getasque, 

A male pacatis plus trahit ora Getis. 

Sarmaticae maior geticaeque frequentia gentis 
Per medias in equis ilque reditque vias. 

In quibus est nemo, qui non coryton, et arcum, 
Telaque viperea- lurida felle gerat. 

Vox fera, trux vultus, verissima Martis imago: 

Non coma, non ulla barba resecta manu. 

Dextera non segnis fixo dare vulnera cultro. 

Quem vinctum lateri barbarus omnis habet. 

Vivit in his, eheu! tenerorum oblitus amorum ; 

Hos videt, hos vates audit, amice, tuus ! 

Atque utinam vivat, sed non moriatur in illis! 

Absit ab invisis et tamen umbra locis! 

Carmina quod pleno saltari nostra theatro, 

Versibus et plaudi scribis, amice, meis; 

Nil equidem feci, tu scis hoc ipse, theatris, 

Musa nec in plausus ambitiosa mea est. 

Nec tamen ingratum est quodcumque oblivia nostri 
Impedit, et profugi nomen in ora refert. 

Quamvis interdum,» quae me laesisse recordor, 
Carmina devoveo, Pieridasque meas : 

Cum bene devovi, nequeo tamen esse sine illis* 
Vulneribusque meis tela cruenta sequor: > 

Quaeque modo euboicis lacerata est (luctibus, audet 
Graia caphaream currere puppis aquam. 

Nec tamen,, ut lauder, vigilo; curamque futuri 
Nominis, utilius quod latuisset, ago. 

Detineo studiis animum, falloque dolores ; * 

Experior curis et dare verba meis. 

Quid potius faciam desertis solus in oris,. 

Quamve malis aliam quaerere coner opem ? 

Sive locttm specto, locus est inamabilis, et. quo 
Esse nihil toto tristius orbe potest; 

Sive homines; vix sunt homines hoc nomine digni; 
Quamque lupi, saevae plus feritatis habent. 

Non metuunt leges, sed cedit viribus .aequum ; 
Victaque pugnaci iura sub ense iacent. 

Pellibus et laxis arcent male frigora braccis. 

Oraque sunt longis horrida tecta comis. 

In paucis -remanent graiae vestigia linguae, 

Haec quoque iam getico barbara facta sono. 

Unus in hoc populo nemo est, qui forte latine 
Quaelibet e medio reddere verba queat. 

Ille ego romanus vates, ignoscite, Musae, 

Sarmatico cogor plurima more';ioqui. * 

En pudet, et fateor; iam desuetudine longa 
Vix subeunt ipsi verba latina mihi. 

Nec dubito, quin sint et in hoc non pauca libello 
Barbara ; non hominis culpa, sed ista loci. 

Ne tamen ausoniae perdam commercia linguae. 

Et fiat patrio vox mea muta sono; 

Ipse loquor mecum, desuetaque verba retracto. 

Et studii repeto signa sinistra mei. 

Sic animum tempusque traho; meque ipse reduco 
A contemplatu, submoveoque, mali. 

Carminibus quaero miserarum oblivia rerum, 

Praemia si studio consequor ista, sat est. 

■Fortunam metuendam.. " 

• ' , 

, * * - 

Non adeo cecidi, quamvis abieetus, at* infra 

Te quoque sim , inferius quo nihil esse potest. 

Quae tibi res animos in me facit, improbe ? curve ' 

Casibus insultas, quos potes ipse pati? 

Nec mala te reddunt mitem placidunive iacenti t , 

Nostra, quibus possint illacrimare ferae? 

Nec metuis dubio fortunae stantis in orbe 

* Numen, et exosae verba superba Deae ? 

Exiget, ah ! dignas ultrix Rhamnusia poenas ! . 

Imposito calcas quid mea fata pede? 

Vidi ego naufragiumque, viros et in aequore mergi ; 

Et, Numquam, dixi, tustior unda fuit. 

Vilia qui quondam miseris alimenta negarat, 

Nunc mendicato pascitur ipse cibo. 

Passibus ambiguis fortuna volubilis errat, 

Et manet in nullo certa tenaxque loco. 

Sed modo laeta manet, vultus modo sumit acerbos; 

Et tantum constans in levitate sua est. 

Nos quoque floruimus, sed flos erat ille caducus, 

Flammaque de stipula nostra brevisque fuit. 

Neve tamen tota capias fera gaudia mente; 

Non est placandi spes mihi nulla Dei. 

Vel quia peccavi citra scelus ; utque pudore 

Non caret, invidia sic mea culpa caret: 

Vel quia nil ingens ad finem solis ab ortu, 

Illo, cui paret, mitius orbis habet. 

Scilicet nt non est per vim superabilis ulli, 

Molle cor ad timidas sic habet ille preces. 

Exemploque Deum, quibus accessurus et ipse est, 

(Cum poenae venia plura roganda petam) . 

Si numeres anno soles et nubila toto, 

Invenies nitidum saepius isse diem. 

Ergo ne nostra nimium laetere ruina. 

Restitui quondam me quoque posse puta. 

Posse puta fieri, lenito principe, vultus 

Ut videas media tristis in Urbe meos: 1 

Utque ego te videam causa graviore fugatum: 

Haec sunt a primis proxima vota mihi. 

inimus gratissimus. 

0 tua si sineres in nostris nomina poni 
Carminibus; positus quam mihi saepe fores! 

Te solum meriti canerem memor, inquc libellis 
Crevisset sine te pagina nulla meis. 

Quid tibi deberem, tota sciretur in Urbe; 

Exsul in amissa si tamen Urbe legor. 

Te praesens mitem, te nosset serior aetas ; 

Scripta vetustatem si modo nostra ferent. 

Nec tibi cessaret doctus bene dicere lector, 

Hic tibi servato vate maneret honor.* 

Caesaris est primum munus, quod ducimus auras, 
Gratia post magnos est tibi habenda Deos. 

Ille dedit vitam; tu, quam dedit ille, tueris, 

Et facis accepto munere posse frui. 

Cumque perhorruerit casus pars maxima nostros, 

Pars etiam credi pertimuisse velit, 

Naufragiumque meum tumulo spectarit ab alto, 

Nec dederit nanti per freta saeva manum ; 
Seminecem slygia revocasti solus ab unda: 

Hoc quoque, quod memores possumus esse, tuum est. 
Dii tibi se tribuant cum Caesare semper amicos ; 

Non potuit votum plenius esse meum. 

Haec meus argutis, si tu paterere, libellis 
Poneret in multa luce videnda labor. 

Se quoqqe nunc, quamvis est iussa quiescere, quin te 
Nominet invitum, vix mea Musa tenet. 

Vtquc canem, pavidae nactum vestigia cervae, 
Luctantem frustra, copula dura tenet; 

Utque fores nondum reserati carceris acer 
Nunc pede, nunc ipsa fronte, lacessit equus ; 

Sic mea, lege data vincta atque inclusa, Thalia 
Per titulum vetiti nominis ire cupit. 

Ne tamen officio memoris laedaris amici, ; 

Parebo iussis, parce timere, tuis. 

At non parerem, nisi si meminisse putares; 

Hoc quod non prohibet vox tua, gratus ero, 
Dumque, quod o breve sit! lumen solare videbo, 

Serviet officio spiritus iste luo. 

» » 

Difficultas scribendi in exsilio . 

Scribis ut oblectem studio lacrimabile tempus. 

Ne pereant turpi pectora nostra situ. 

Difficile est, quod, amice, mones; quia carmina laetum 
Sunt opus, et pacem mentis habere volunt. 

Nostra per adversas agitur fortuna procellas, - 
Sorte nec ulla mea tristior esse potest. 

Exigis, ut Priamus natorum funere ludat, 

Et Niobe festos ducat ut orba choros. * 

Luctibus, an studio videor debere teneri, ^ < 

Solus in extremos iussus abire Getas? 

Des licet hic valido pectus mihi robore fultum, 

Fama refert Anyti quale fuisse reo ; 

Fracta cadet tantae sapientia mole ruinae: 

Plus valet humanis viribus ira Dei. 

Ille senex, dictus sapiens ab Apolline, nullum 
Scribere in hoc casu sustinuisset opus. 

Ut patriae veniant, veniant oblivia vestri ; 

Omnis ut admissi sensus abesse qdeat; 

At timor officio fungi vetat ipse quieto; ' - 

< Cinctus ab innumero me tenet hoste locus. 

Adde, quod ingenium longa rubigine laesum • ' 

Torpet, et est multo, quam fuit ante, minus. 

Fertilis, assiduo si non renovetur aratro, 

Nil, nisi cum spinis gramen, habebit ager. 

Tempore qui longo steterit, male curret, et inter 
Carceribus missos ultimus ibit equos. - ; 

Vertitur in teneram cariem, rimisque dehiscit. 

Si qua diu solitis cymba vacavit aquis. 

1 Me quoque despero, fuerim cum parvus et ante, " 

Illi, 'qui fueram, posse redire parem. 

4 Contudit ingenium patientia longa laborum , ^ 

Et pars antiqui magna vigoris abest. 

Saepe tamen nobis, ut nunc quoque, sumta tabella est, 

Inque suos volui cogere verba pedes: 

Carmina scripta mihi sunt nulla, aut qualia cernis ; 

Digna sui domini tempore, digna loco. 

Denique non parvas animo dat gloria vires , 

Et fecunda facit pectora laudis amor. 

Nominis et famae quondam fulgore trahebar, 

Dum tulit antennas aura secunda meas. 

Non adeo est bene nunc, ut sit mihi gloria curae; 

Si liceat, nulli cognitus esse velim. 

An, quia cesserunt primo bene carmina, suades 
Scribere, successus ut sequar ipse meos? 

Pace, novem, vestra liceat dixisse, sorores; 

Vos estis nostrae maxima causa fugae. 

Utquc dedit iustas tauri fabricator aheni. 

Sic ego do poenas artibus ipse meis. 

Nil mihi debuerat cum versibus amplius esse, 

Sed fugerem merito naufragus omne fretum. 

At, puto, si demens studium fatale retentem, 

Hic mihi praebebit carminis arma locus. 

Non liber hic ullus, non qui mihi commodet aurem, 
Verbaque significent quid mea, norit, adest. 

Omnia barbariae loca sunt, vocisque ferinae, 

Omnia sunt getici plena timore soni. 

Ipse mihi videor iam dedidicisse latine, 

Iam didici getice sarmaticeque loqui. 

Nec tamen, ut verum fatear libi, nostra teneri 
A componendo carmine Musa potest. 

Scribimus, et scriptos absumimus igne libellos ; . 

Exitus est studii parva favilla mei. 

Nec possum, et cupio non ullos ducere versus; 

Ponitur idcirco noster in igne labor. 

Nec nisi pars casu flammis erepta, dolove 
Ad vos ingenii pervenit ulla mei. 

Sic utinam, quae nil metuentem tale magistrum < 
Perdidit, in cineres Ars mea versa foret. 

EPISTOLAE EX PONTO 


* 

BRUTO 


Petitum libellis hospitium . 


Naso tomitanae iam non novos incola terrae, 

Hoc tibi de getico littore mittit opus. 

Si vacat, hospitio peregrinos, Brute, libellos 
Excipe, dumque aliquo, quolibet abde loco. . 

Publica non audent inter monumenta venire, 

Ne suus hoc illis clauserit auctor iter. 

Ah quoties dixi, certe nil turpe docetis! ; 

Ite; patet casiis versibus ille locus. 

Non tamen accedunt: sed, ut adspicis ipse, latere 
Sub lare privato tutius esse putant. * 

Quaeris, ubi hos possis nullo componere laeso? 

Qua steterant Artes, pars vacat illa tibi. 

Quid veniant, novitate roges fortasse sub ipsa: 
Accipe, quodcumque est, dummodo non sit amor. 

Invenies quamvis non est miserabilis index, 

Non minus hoc illo triste, quod ante dedi. 

Rebus idem, titulo differt; et epistola, cui sit 
Non occultato nomine missa, docet. 

Nec vos hoc vultis, sed non prohibere potestis , 

M usa que ad invitos officiosa venit. 

Quidquid id est, adiunge meis: nihil impedit ortos 
Exsule, servatis legibus, Orbe frui. 

Quod metuas non esi: Antoni scripta leguntur, 
Doctus et in promtu scrinia Brutus habet. 

Nec me nominibus furiosus confero tantis; 

Saeva Deos contra non tamen arma tuli. 
Denique caesareo, quod non desiderat ipse. 

Non caret e nostris unus honore liber. 

Si dubitas de me, laudes admitte Deorum , 

Et carmen demto nomine sume meum. 

Adiuvat in bello pacatae ramus olivae ; 

Proderit auctorem pacis habere nihil? 

Cum foret Aeneae cervix subiecta parenti, 

Dicitur ipsa viro flamma dedisse viam. 

Fert liber Aeneaden, et non iter omne patebit? 

At patriae par hic, ipsius ille fuit. 

Ecquid ita est audax, ut limine cogat abire 
lactantem pharia tinnula sistra manu? 

Ante Deum matrem cornu tibicen adunco 
Cum canit, exiguae quis stipis aera neget? 
Scimus ab imperio fieri nil tale Dianae, 

Unde tamen vivat vaticinator habet. 

Ipsa movent animos superorum numina nostros ; 

Turpe nec est tali credulitate capi. 

En ego pro sistro, phrygiique foramine buxi. 
Gentis iuleae nomina sancta fero. 

Vaticinor moncoque; locum date sacra ferenti 5 
Non mihi, sed magno poscitur ille Deo. 

Nec, quia vel merui, vel sensi principis iram, 

A nobis ipsum nolle putate coli. 

Vidi ego linigerae numen violasse fatentem 
Isidis, isiacos ante sedere focos. 

Alter, ob huic similem privatus lumine culpam, 
Clamabat media se meruisse via. 

Talia caelestes fieri praeconia gaudent; 

Ut, sua quid valeant numina, teste probent. 
Saepe levant poenas, ereptaque lumina reddunt , 
Cum bene peccati poenituisse vident. 

Poenitet 0, si quid miserorum creditur ulli; 

Pocnitet, et facto torqueor ipse meo ! 

Cumque sit exsilium, magis est mihi culpa dolori 
Estque pati poenas, quam meruisse, minus. 

Ui milii Dii faveant, quilms est manifestior ipse , 
Poena potest demi, culpa perennis erit. \ 

Mors faciet certe ne sim, cum venerit, exsul ! 

Ne non peccarim, mors quoque non faciet. f 

Nil igitur mirum, si mens mihi tabida facta 

De nive manantis more liquescit aquae. • 

Eslur ut occulta vitiata teredine navis, v 

Aequorei scopulos ut cavat unda salis; - : 
Roditur ut scabra positum rubiginc ferrum , 

Conditus ut tineae carpitur ore liber: % 

Sic mea perpetuos curarum pectora morsus, 

Fine quibus nulla conficiantur, habent. * v 

Nec prius hi mentem stimuli, quam vita, relinquent; 

Quique dolet citius, quam dolor, ipse cadet. 

Hoc mihi si superi, quorum sumus omnia, credent, 
Forsitan exigua dignus habebor ope: 

Inque locum scythico vacuum mutabor ab arcu ; 

Plus isto, duri, si precor, oris ero. 

• MAXIMO 

• — • f* • • * 

** < t • 

Recensio miseriarum . 

j . . ' " ■ . 

• i * 

Maxime, qui tanti mensuram nominis imples, . 

Et geminas animi nobilitate genus ; 

Qui nasci ut posses, quamvis cecidere trecenti. 

Non omnes Fabios abstulit una dies: 

Forsitan haec a quo mittatur epistola quaeras; 

Quique loquar tecum, certior esse velis. 

Heu mihi! quid faciam? vereor, ne nomine lecto 
Durus, et aversa cetera mente legas. „ 

Viderit haec si quis, tibi me scripsisse fateri 
Audebo, et propriis ingemuisse malis. 

Viderit; audebo tibi me scripsisse fateri, v 
Atqne modum culpae notificare meae, 

Qui, cum me poena dignum graviore fuisse 
Confitear, possum vix gr&viora pati. 

Hostibus in mediis interque pericula versor. 
Tamquam cum patria pax sit ademta mihi. . 

Qui, mortis saevo geminent ut vulnere causas, 

Omnia vipereo spicula felle linunt. 

His eques instructus perterrita moenia lustrat, 

More lupi clausas circumeuntis oves. y . 

At semel intentus nervo levis arcus equino .. - * 
Vincula semper habens irresoluta manet. • 

Tecta rigent fixis veluti vallata sagittis, * 

Portaque vix firma submovet arma sera. - • ' 
Adde loci faciem, nec fronde, nec arbore laeti; : * 
Et quod iners hiemi continuatur hiems. . * 

Hic me pugnantem cura frigore, cumque sagittis, 
Cumque meo fato, quarta fatigat hiems. .. • 

Fine carent lacrimae, nisi cum stupor obstitit illis^ 

Et similis morti pectora torpor habet. d. 

Felicem Nioben, quamvis tot funera vidit, » : 

Quae posuit sensum, saxea facta mali! .! 

Vos quoque felices, quarum clamantia fratrem 

Cortice velavit populus ora novo. - .! 

Ille ego sum, lignum qui non admittar in ullum ; ^ 

Ille ego sum, frustra qui lapis esse velim. 

Ipsa Medusa oculis veniat licet obvia nostris, 

Amittet vires ipsa Medusa suas. 

Vivimus, ut sensu numquam careamus amaro, 

Et gravior longa fit mea poena mora. 

Sic inconsumtum Tityi seuiperque renascens 
Non perit, ut possit saepe perire, iecur. 

At puto, cum requies medicinaque publica curae ; / 
Somnus adest, solitis nox venit orba malis: }•• 1 

Somnia me terrent, veros imitantia casus, >.* 

Et vigilant sensus in mea damna mei. ~ - r * 
Aut ego sarmalicas videor vitare sagittas. 

Aut dare captivas ad fera vincla manus. 

Aut ubi decipior melioris imagine somni, 

Adspicio patriae tecta relicta meae. 

Et modo vobiscum, quos sum veneratus, amici, 

Et modo cum cara coniuge, multa loquor. 

Sic, ubi percepta est brevis et non vera voluptas, 
Peior ab admonitu fit status iste boni. 

Sive dies igitur caput hoc miserabile cernit, 

Sive pruinosi noctis aguntur equi , 




i 


•> 


i 


Digitized by Google 


74 

Sic mea perpetuis liquefiunt pectora curis, 

Ignibus admotis ut nova cera solet. 

Saepe precor mortem, mortem quoque deprecor idem, 

Ne mea sarmaticum contegat ossa solum. 

Cum subit, Augusti quae sit clementia, credo 
Mollia naufragiis littora posse dari. 

Cum video, quam sint mea fata tenacia, frangor 5 
Spesque levis magno victa timore cadit. ‘ . 

Nec tamen ulterius quidquam sperove precorve, “ 
Quam male mutato posse carere loco. ■ 

Aut hoc, aut nihil est, pro me tentare modeste 
Gratia quod salvo vestra pudore queat. 

Suscipe, romanae facundia, Maxime, linguae, 4 

Difficilis causae inite patrocinium. 

Est mala, confiteor, sed te bona fiet agente 3 
Lenia pro misera fac modo verba fuga. 

Nescit enim Caesar, quamvis Deus omnia norit, 

Ultimus hic qua sit conditione locus. ~ 

Magna tenent illud rerum molimina numen, < 

Haec est caelesti pectora cura minor. > 0* « 

Nec vacat, in qua sint positi regione Tomitae, 

Quaerere, finitimo vix loca nota Getae. 

Aut quid Sauromatae faciant, quid Iazyges acres. 
Cultaque oresteae laurica terra Deae: 

Quaeque aliae gentes, ubi frigore constitit Ister, 

Dura meant celeri terga per amnis equo. 

Maxima pars hominum nec le, pulcherrima, curant, . 
Roma; nec ausonii militis arma timent. 

Dant animos arcus illis, plenaeque pharetrae. 

Quamque libet longis cursibus aptus equus; 

Quodque sitim didicere diu tolerare famemque. 

Quodque sequens nullas hostis habebit aquas. 

Ira Dei mitis non me misisset in istam, J 

Si satis haec illi nota fuisset, humum. 

Nec me, nec quemquam romanum gaudet ab hoste, . 
Meque minus, vitam cui dedit ipse, premi. 

Noluit, ut poterat, minimo me perdere nutu, 

Nil opus est ullis in mea fala Getis. 

Sed neque, cur morerer, quidquam mihi comperit actum; 
Nec minus infestus, quam fuit, esse potest. 

Tum quoque nil fecit, nisi quod facere ipse co£gi. 
Paene etiam merito parcior ira meo. 

Dii faciant igitur, quorum mitissimus ipse est, 

Alma nihil maius Caesare terra ferat. 

Utque diu sub eo sit publica sarcina rerum, \% . 
Perque manus huius tradita gentis eat. * > 

At tu tam placido, quam nos quoque sensimus illum, 
Indice pro lacrimis ora resolve meis. 

Non petito ut bene sit, sed uti male tutius 3 utque 
Exsilium saevo distet ab hoste meum. 

Quamque dedere mihi praesentia numina vitam. 

Non adimat stricto squallidus ense Getes. : 

Denique, si moriar, subeant pacalius arvum 
Ossa, nec a scythica nostra premantur humo. 

Nec male compositos, ut scilicet exsule dignum, 
Bistonii cineres ungula pulset equi. 

Et ne, si supcrest aliquid post funera sensus. 

Terreat hic manes sarmatis umbra meos. 

Caesaris haec animum poterant audita movere, 
Maxime, movissent si tamen pnte tuum. , 

Vox, precor, augustas pro me tua molliat aures, 
Auxilii trepidis quae solet esse reis: 

Assuetaque tibi doctae dulcedine linguae 
Aequandi superis pectora (lecte viri. 

Non tibi Theromedon, crudusve rogabitur Atreus, 
Quique suis homines pabula fecit equis: 

Sed piger ad poenas princeps, ad praemia velox , 
Quique dolet, quoties cogitur esse ferox. 

Qui vicit semper, victis ut parcere posset. 

Clausit et aeterna civica bella sera. 

Multa metu poenae, poena qui pauca coercet, 

Et iaciL invita fulmina rara manu. 

Ergo tam placidas orator missus ad aures, 

Ut propior patriae sit fuga nostra, roga. 

Ille ego sum, qui te colui, quem festa solebat 
Inter convivas mensa videre tuos. 

Ille ego, qui dixi vestros hymenaeon ad ignes. 

Et cecini fausto carmina digna toro. 

Cuius te solilum memini laudare libellos. 

Exceptis, domiuo qui nocuere suo. 

Cui tua nonnumquam miranti scripta legebas, 

Ille ego, de vestra cui data nupta domo. 

Hanc probat, et primo dilectam semper ab aevo * 
Est inter comites Marcia censa suas; 

Inque suis habuit matertera Caesaris ante; ^ ^ 

Quarum indicio si qua probata, proba est. 

Ipsa sua melior fama, laudantibus istis, 

Claudia divina non eguisset ope. * - 

Nos quoque praeteritos sine labe peregimus annos; * 
Proxima pars vitae transilienda meae. 

Sed de me ut sileam, coniux mea sarcina vestra est; 

Non poles hanc salva dissimulare fide. 

Confugit haec ad vos, vestras amplectitur aras; 

Iure venit cultos ad sibi quisque Deos. 

Flensque rogat, precibus lenito Caesare vestris, 

Busta sui fiant ut propiora viri. ' 

* j ' 

SE TERO 

• . * . • • * . 

• — t • . I 

i 

Suorum dulcis memoria et rusticandi cupiditas . 

i . .. » * * • 


A tibi dilecto missam Nasone salutem 
Accipe, pars animae magna, Severe, meae. . 

Neve roga, quid agam ; si persequar omnia, flebis : 
Summa satis nostri sit tibi nota mali. 

Vivimus assiduis expertes pacis in armis, 

Dura pharetrato bella movente Geta ; 

Deque tot expulsis sum miles in exsule solus 5 
Tuta, nec invideo, cetera turba iacet. * 

Quoque magis nostros venia dignere libellos. 

Haec in procinctu carmina facta leges. 

Stat vetus urbs, ripae vicina, binominis Istri, ^ 
Moenibus et positu vix adeunda loci. 1 

Caspius Aegypsos, de se si credimus ipsis. 

Condidit, et proprio nomine dixit opus. 

Hanc ferus,. Odrysiis inopino marte peremtis. 

Cepit, et in regem sustulit arma Getes. . . • . « 

Ille memor magni generis, virtute quod auget, : 
Protinus innumero milite cinctus adest. 

Nec prius abscessit, merita quam caede nocentum 
Se nimis ulciscens exstitit ipse nocens. 

At tibi, rex, aevo detur, fortissime, nostro, 

Semper honorata sceptra tenere manu; 

Teque, quod et praestat, quid enim tibi plenius optem? 
Martia cum magno Caesare Roma probet. 

Sed memor unde abii, queror, o iucunde sodalis, 
Accedant nostris saeva quod arma malis. 

Ut careo vobis, stygias detrusus in oras, 

Qualuor autumnos Pleias orta facit. 

Nec tu credideris urbanae commoda vitae 
Quaerere Nasonem , quaerit et illa tamen. 

Nam modo vos animo, dulces, reminiscor, amici; r' 
Nunc mihi cum cara coniuge nata subit: 

Eque domo rursus pulcrae loca vertor ad Urbis, • 
Cunctaque mens oculis pervidet illa suis. 

Nunc fora, nunc aedes, nunc marmore tecta theatra, 
Nunc subit aequata porticus omnis humo. 

Gramina nunc Campi pulcros spectantis in hortos. 
Stagnaque et euripi, virgineusque liquor. 

At, puto, sic Urbis misero est erepta voluptas, 

Quolibet ut saltem rure frui liceat. 

Non meus amissos animus desiderat agros, - * 

Ruraque peligno conspicienda solo: 

Nec quos piniferis positos in collibus hortos - 

Spectat flaminiae clodia iuncta viae : 

Quos ego nescio cui colui; quibus ipse solebam 
Ad sata fontanas, nec pudet, addere aquas. 

Sunt ibi, si vivunt, nostra quoque consita quondam, 

Sed non et nostra poma legenda manu. 

Pro quibus amissis, utinam contingere possit 
Hic saltem profugo gleba colenda mihi ! 

Ipse ego pendentes, liceat modo, rupe capellas, 

Ipse velim baculo pascere nixus oves. 

Ipse ego, ne solitis insistant pectora curis, 

Ducam ruricolas sub iuga panda boves. 

Et discam getici quae norint verba iuvenci. 

Assuetas illis adiiciamque minas. 

Ipse, manu capulum pressi moderatus aratri, 

Experiar mota spargere semen humo. 

Nec dubitem longis purgare ligonibus arva , 

Et dare quas, sitiens combibat hortus, aquas. 

Unde sed hoc nobis, minimum quos inter et hostem 
Discrimen murus claosaque porta facit? 

At tibi nascenti, quod toto pectore laetor, 

Nerunt fatales fortia fila Deae. 

Te modo Campus habet, densa modo porticus umbra , 
Nunc, in quo ponis tempora rara, forum. 

Umbria nunc revocat, nec non albana petentem, 

. Appia ferventi ducit in arva rota. 

Forsitan hic optes, ut iustam supprimat iram 
Caesar, et hospitium sit tua villa meum. '*> 

Ah nimium est, quod, amice, petis ! moderatius opta ; 

Et voti, quaeso, contrahe vela tui. 

Terra velim propior, nullique obnoxia bello 
Detur 5 erit nostris pars bona demta malis. 

. ■ • :• i J I i * 

ATTICO 

•I f ‘ .* • 

• /■ 

Iucunda summae familiaritatis recordatio . 

• * • • 

• — 0 i 

Accipe colloquium gelido Nasonis ab Istro, 

Attice, iudicio non dubitande meo. 

Ecquid adhuc remanes memor infelicis amici? 

Deserit an partes languida cura suas ? 

Non ita Dii tristes mihi sunt, ut credere possim, 
Fasque putem iam te non meminisse mei. 

Ante meos oculos tua stat, tna semper imago est, 

Et videor vultus mente videre tuos. 

Seria multa mihi tecum collata recordor, 

Nec data iucundis tempora pauca iocis. 

Saepe citae longis visae sermonibus horae , 

Saepe fuit brevior, quam mea verba, dies. 

Saepe tuas factum venit modo carmen ad aures, 

Et nova iudicio subdita Musa luo est. 

Quod tu laudaras, populo placuisse putabam , 

Hoc pretium curae dulce recentis erat. 

Utque meus lima rasus liber esset amici, 

Non semel admonitu facta litura tuo est. 

Nos fora viderant pariter, nos porticus omnis, 

Nos via, nos iunctis curva theatra locis. 

Denique tantus amor nobis, carissime, semper. 
Quantus in Aeacidis Aetoridisque fuit. 

Non ego, securae biberes si pocula Lethes, 

Excidere haec credam pectore posse tuo. 

Longa dies citius brumali sidere, noxque 
Tardior hiberna solstitialis erit; - 
Nec Babylon aestum, nec frigora Pontus habebit, 
Galthaque paestanas vincet odore rosas: 

Quam tibi nostrarum veniant oblivia rerum; 

Non ita pars fati candida nulla mei. 

Ne tamen haec dici possit fiducia mendax, 

Slultaque credulitas nostra fuisse, cave: 
Constanlique fide veterem tutare sodalem, 

Qua licet, et quantum non onerosus ero. 

> 

, r 

MAXIMO. COTTAE 

t 

Exsultatio de tribus imaginibus 
cum supplicatione trigemina . 

Bedditus est nobis Caesar cum Caesare nuper, 

Quos mihi misisti, Maxime Cotta, Deos. 

Utque tuum munus numerum, quem debet, haberet ; 

Est ibi Caesaribus Livia itincla suis. 

Argentum felix, omnique beatius auro, 

Quod, fuerat pretium cum rude, numen habet. 
Non mihi divitias dando maiora dedisses, 

Caelitibus missis nostra sub ora tribus. 

Est aliquid, spectare Deos, et adesse putare ; 

Et quasi cum vero numine posse loqui. 

Praemia quanta, Dei ! nec me tenet ultima tellus , 
Utque prius media sospes in Urbe moror. 
Caesareos video vultus, velut ante videbam; 

Vix huius voti spes fuit ulla mihi. 

Utque salutabam, numen caeleste saluto; 

Quod reduci tribuas, dii, puto, maius habes. 

Quid noslris oculis nisi sola palatia desunt? '* 

Qui locus, ablato Caesare, vilis erit. 

Hunc ego cum spectem, videor mihi cernere Romam , 
Nam patriae faciem sustinet ille suae. 

Fallor? an irati mihi sunt in imagine vultus ; 

Torvaque nescio quid forma minantis habet? 

Parce, vir immenso maior virtutibus orbe, 
lustaque vindiciae supprime lora tuae. 

Parce, precor, saecli decus indelebile nostri; 

Terrarum dominum quem sua cura facit. 

Per patriae nomen, quae te tibi carior ipso est,. 

Per numquam surdos in tua vota Deos; 

Perque tori sociam, quae par tibi sola reperta est, ; 

Et cui maiesfas non onerosa tua est; 

Perque tibi similem virtutis imagine natum, 

Moribus agnosci qui tuus esse potest; 

Perque tuos, vel avo, vel dignos patre nepotes, 

Qui veniunt magno per tua vola gradu: 

Parte leva minima, nostras et contrahe poenas; 

Daque, procul scylhico qui sit ab hoste, locum. 

Et tua, si fas est, a Caesare proxime Caesar, 

Numina sint precibus non inimica meis. 

Sic fera quamprimum pavido Germania vultu 
Ante triumphantes serva feratur equos. 

Sic pater in pylios, cumaeos mater in annos 
Vivant ; et possis filius esse diu. 

Tu quoque, conveniens ingenti nupta marito. 

Accipe non dura supplicis aure preces. 

Sic tibi vir sospes, sic sint cum prole nepotes, 
Cumque bonis nuribus quas peperere nurus. 

Sic, quem dira tibi rapuit Germania, Drusus 
Pars fuerit partus sola caduca tui. 

Sic tibi fraterni mature funeris ultor 
Purpureus niveis filius instet equis. 

Annuite o timidis, mitissima numina, votis; 

Praesentes aliquid prosit habere Deos. 

Caesaris adventu tuta gladiator arena 
Exit, et auxilium non leve vultus habet. 

Nos quoque, vestra iuvet quod, qua licet, ora vitjemus , 
Intrata est superis quod domus una tribus. 

Felices illi, qui non simulacra, sed ipsos, * 

Quique Deum coram corpora vera vident! j 
Quod quoniam nobis invidit inutile fatum > ijo»; 

Quos dedit ars votis, effigiemque colo, ••tf 
Sic homines novere Deos, quos arduus aether 
Occulit, et editur pro Io ve forma Iovis*&*' 

Denique, quae mecum est, et erit sine fine, cavete, 

Ne sit in inviso vestra figura loco* 

Nam caput e nostra citius cervice recedet, 

£t patiar fossis lumen abire genis ; 

Quam caream raptis, o publica numina, vobis: 

Vos eritis nostrae portus et ara fugae.. 

Vos ego complectar, getieis si cingar ab armis, 

Vosque meas aquilas, vos mea signa sequar. 

Aut ego me fallo, nimiaque cupidine ludor ; 

Aut spes exsilii commodioris adest. 

Nam minus et minus est facies in imagine tristis, 
Visaque sunt dictis annuere ora meis. 

Vera, precor, fiant timidae praesagia mentis; 
lustaque quamvis est, sil minor ira Dei. 

. # * 

MAXIMO 

Non limatae scriptionis excusatio. 

* « 

* 

Ille tuos quondam non ultimus inter amicos, , 

Ut sua verba legas, Maxime, Naso rogat. 

In quibus ingenium desiste requirere nostrum, 

Nescius exsilii ne videare mei. 

Cernis, ut ignavum corrumpant otia corpus, 

Ut capiant vitium, ni moveantur, aquae. 

Et mihi, si quis erat, ducendi carminis usus 
Deficit, estque minor factus inerte situ. 

Haec quoque, quae legitis, si quid mihi, Maxime, credis. 
Scribimus invita, vixque coacta, manu. 

Non libet in tales animum contendere curas. 

Nec venit ad duros Musa vocata Getas. 

Ut tamen ipse vides, luctor deducere versum; 

Sed non fit fato mollior ille meo. 

Cum relego, scripsisse pudet; quia plurima cerno, 

Me quoque, qui feci, indice digna lini. 

Nec tamen emendo, labor hic quam scribere maior; 
Mensque pati durum sustinet aegra nihil. 

Scilicet incipiam lima mordacius uti, 

Et sub iudicium singula verba vocem? 

Torquet enim fortuna parum, nisi Nilus in Hebrum 
Confluat? et frondes Alpibus addat Alhos? 

Parcendum est animo miserabile vulnus habenti : 
Subducant oneri colla perusta boves. 

At, puto, fructus adest, iustissima causa laborum ; 

Et sata cum multo foenore reddit ager. 

Tempus ad hoc nobis, repetas licet omnia, nullum 
Profuit, atque utinam non nocuisset! opus. 

Cur igitur scribam, miraris? miror et ipse, 

Et mecum quaero saepe, quid inde feram. 

An populus vere sanos negat esse poetas; 

Sumque fides huius maxima vocis ego? 

Qui, sterili toties cum sim deceptus ab arvo, 

Damnosa persto condere semen humo. 

Scilicet est cupidus studiorum quisque suorum, 
Tempus et assueta ponere in arte iuvat. 

Saucius eiurat pugnam gladiator, et idem 
Immemor antiqui vulneris arma capit. 

Nil sibi cum pelagi dicit fore naufragus undis, 

Et ducit remos, qua modo navit aqua. 

Sic ego constanter studium non utile carpo. 

Et repeto, nollem quas coluisse, Deas. 

Quid potius faciam? non sum, qui segnia ducam 
Otia; mors nobis tempus habetur iners. 

Nec iuvat In lucem nimio marcescere vino, -- 

Nec tenet incertas alea blanda manus. 

Cum dedimus somno, quas corpus postulat, horas, 
Quo ponam vigilans tempora longa modo? 

. Moris an oblitus patrii contendere discam 
Sarmaticos arcus, et trahar arte loci? 

Hoc quoque me studium prohibent assumere vires; 
Mensque magis gracili corpore nostra valet. 

Cum bene quaesieris, quid agam ; magis utile nil est 
Artibus his, quae nil utilitatis habent. 

Consequor cx illis casus oblivia nostri; 

Hanc satis est messem si mea reddit humus. * 
Gloria vos acuat, vos, ut recitata probentur 
Carmina, pieriis invigilate choris. 

Quod venit ex facili, satis est componere nobisj 
Et nimis intenti causa laboris abest. 

Cur ego sollicita poliam mea carmina cura? 

An verear, ne non approbet illa Getes? 

Forsitan audacter faciam, sed glorior, Istrum 
Ingenio nullum maius habere meo. 

Hoc, ubi vivendum, salis est si consequor arvo, 

Inter inhumanos esse poeta Getas. 

Quo mihi diversum fama contendere in orbem? 

Quem fortuna dedit, Roma sit ille locus. 

Hoc mea contenta est infelix Musa theatro: 

Sic merui; magni sic voluere Dei. 

Nec reor hinc istuc nostris iter esse libellis, 

Quo Boreas penna deficiente venit. 

Dividimur caelo; quaeque est procul urbe Quirini, 
Adspicit hirsutos cominus ursa Getas. 

Per tantum terrae, tot aquas vix credere possim 
Indicium studii transiluisse mei. 

Finge legi, quodque est mirabile, finge placere j 
Auctorem certe res iuvet ista nihil. 

Quo libi, si calida positus laudere Syene , . 

Aut ubi Taprobanen indica cingit aqua? 

Altius ire libet? si te distantia longe 
Pleiadum laudent signa, quid inde feras? 

Sed neque pervenio scriptis mediocribus istuc ; 

Famaque cum domino fugit ab Urbe suo. 

Vosque, quibus perii, tunc cum mea fama sepulta est 
Nunc quoque de nostra morte tacere reor. 

GERMANICO CAESARI 
Laetitia triumphalis . 

Huc quoqae caesarei pervenit fama triumphi, 
Languida quo fessi vix venit aura Noti. 

Nil fore dulce mihi scythica regione putavi ; 

Iam minus hic odio est, quam fuit ante, locus. 

Tamdem aliquid pulsa curarum nube serenum 
Vidi, fortunae verba dediquc meae. 

Nolit ut ulla mihi contingere gaudia Caesar, 

Velle potest cuivis haec tamen una dari. 

Dii quoque, ut a cunctis hilari pietate colantur, 
Tristitiam poni per sua festa iubent. 

Denique, quod certus furor est audere fateri, 

Hac ego laetitia, si vetet ipse, fruar. 

lupiter utilibus quoties iuvat imbribus agros, 
Mixta tenax segeti crescere lappa solet. 

Nos quoque frugiferum sentimus inutilis herba 
Numen , et invita saepe iuvamur ope. 

Gaudia caesareae mentis pro parte virili 
Sunt mea 3 privati nil habet ilia domus. 

Gratia, fama, tibi, per quam spectata triumphi 
Incluso mediis est mihi pompa Getis. 

Indice te didici, nuper visenda coisse 
Innumeras gentes ad ducis ora sui. 

Quaeque capit vastis immensum moenibus orbem, 
Hospitiis Romam vix habuisse locum. 

Tu mihi narrasti, cum mullis lucibus ante 
Fuderit assiduas nubilus Auster aquas, 

Lumine caelesti solem fulsisse serenum, 

Cum populi vultu conveniente die 5 

Atque ita vectorem, cum magno vocis honore, 
Bellica laudatis dona dedisse viris: 

Claraque sumturum pictas insignia vestes, 

Tura prius sanctis imposuisse focis : 

Iustitiamque sui caste placasse parentis, 

Illo quae templum pectore semper habet. 

Quaque ierit, felix adiectum plausibus omen, 
Saxaque iactatis erubuisse rosis. 

Protinus argento veros imitantia muros 
Barbara cum victis oppida lata viris. 

Fluminaque et montes, et in altis pascua silvis. 
Armaque cum telis in strue mista suis. 

Deque triumphato, quod sol incenderit, auro 
Aurea romani tecta fuisse fori. 

Totque tulisse duces captivis addita collis 
Vincula, paene hostes quot satis esse fuit. 

Maxima pars horum vitam veniamque tulerunt, 

In quibus et belli summa caputque Bato. 

Cur ego posse negem minui mihi numinis iram, 

Cum videam mites hostibus esse Deos? 

Pertulit huc idem nobis, Germanice, rumor, 

Oppida sub titulo nominis isse tui. 

Atque ea te contra, nec muri mole, nec armis, 

Nec satis ingenio tuta fuisse loci. 

Dii tibi dent annos! a te nam cetera sumes; 

Sint modo virtuti tempora longa tuae. 

Quod precor, eveniet: sunt quiddam oracula vatum. 
Nam Deus optanti prospera signa dedit. 

Te quoque victorem tarpeias scandere in arces 
Laeta coronatis Roma videbit equis ; 

Maturosque pater nati spectabit honores, 

Gaudia percipiens, quae dedit ipse suis. 

lam nunc haec a me, iu venum belloque toga que 
Maxime, dicta tibi vaticinante nota. 

Hunc quoque carminibus referam fortasse triumphum 
Sufficiet nostris si modo vita malis: 

Imbuero scythicas si non prius ipse sagittas, 
Abstuleritque ferox hoc caput ense Geles. 

Quod si, me salvo, dabitur tibi laurea templis. 
Omina bis dices vera fuisse mea. 

UXORI 

% 

Sollicitudo uxoris pro se. 

Aequor, iasonio pulsatum remige primum, 

Quaeque nec hoste fero, nec nive, terra, cares: 

Ecquod erit tempus, quo vos ego Naso relinquam, 
In minus hostilem iussus abire locum? 

An mihi barbaria vivendum semper in ista? 

Inque tomitana condar oportet humo? 

Pace tua, si pax ulla est tibi, ponlica tellus, 
Finitimus rapido quam terit hostis equo ; 

Pace tua dixisse velim; tu pessima duro 
Pars es in exsilio, tu mala nostra gravas. 

Tu neque ver sentis cinctum florente corona , 

Tu neque messorum corpora nuda vides. 

Nec tibi pampineas autumnus porrigit uvas, 

Cuncta sed immodicum tempora frigus habent. 

Tu glacie freta vincta tenes, et in aequore piscis 
Inclusus tecta saepe natavit aqua. 

Nec tibi sunt fontes, laticis nisi paene marini; 

Qui potus dubium sistat, alatne sitim. 

Rara, neque haec felix, in apertis eminet arvis 
Arbor; et in terra est altera forma maris. 

Non avis obloquitur, silvis nisi si qua remotis 
Aequoreas rauco gutture potat aquas. 

Tristia per vacuos horrent absinthia campos, 
Conveniensque suo messis amara loco. 

Adde metus, et quod murus pulsatur ab hoste, 
Tinctaquc mortifera tabe sagitta madet: 

Quod procul haec regio est, et ab omni devia cursa } 
Nec pede quo quisquam, nec rate, tutus eat. 

Non igitur mirum, finem quaerentibus horum 
Altera si nobis usque rogatur humus. 

Te magis est mirum non hoc evincere, coniax ; 

Inque meis lacrimas posse tenere malis. 

Quid facias, quaeris? quaeras hoc scilicet ipsum; 

Invenies, vere si reperire voles. 

Velle parum est; cupias, ut re potiaris, oportet; 

Et faciat somnos haec tibi cura breves. 

Velle reor multos: Quis enim mihi tam sit iniquus. 
Optet ut exsilium pace carere meum? 
rectore te toto, cunclisque incumbere nervis. 

Et nili pro me nocte dieque decet. 

Ulque iuvent alii, tu debes vincere amicos, 

Uxor; et ad paries prima venire tuas. 

Magna tibi imposita est nostris persona libellis; 

Coniugis exemplum diceris esse bonae. 

Hanc cave degeneres; ut sint praeconia nostra 
Vera, vide ; famae quo tuearis opus. 

Ut nihil ipse querar, tacito me fama queretur, 

Quae debet, fuerit ni tibi cura mei. 

Exposuit mea me populo fortuna videndum ; 

Et plus notitiae, quam fuit ante, dedit. 

Notior est factus Capaneus a fulminis ictu , 

Notus humo mersis Amphiaraus equis. 

Si minus errasset, notus minus esset Ulyxes, ) ! 
Magna Philoctetae vuluere fama suo est. 

Si locus est aliquis tanta inter nomina parvis , 

Nos quoque conspicuos nostra ruina facit. 

Nec te nesciri patitur mea pagina , qua non 
Inferius coa Battide nomen habes. 

Quidquid ages igitur, magna spectabere sccna, 

Et pia non parvis testibus uxor eris. 

Crede mihi , quoties laudaris carmine nostro, 

Qui legit has laudes, an mereare, rogat. 

Utque favere reor plures virtutibus istis, 

Sic tua non paucae carpere facta volent. 

Quare, tu praesta, ne livor dicere possit: 

Haec est pro miseri lenta salute viri. 

Cumque ego deliciam, nec possim ducere currum, 
Fac tu sustineas debile sola iugum. 

Ad medicum specto, venis fugientibus, aeger ; 

Ultima pars animae dum mihi restat, ades. 

Quodque ego praestarem, si te magis ipse valerem. 
Id mihi, cum valeas fortius, ipsa refer. 

Exigit hoc socialis amor, foedusque maritum; 
Moribus hoc, coniux, exigis ipsa tuis. 

Hoc domui debes, de qua censeris, ut illam 
Non magis officiis, quam probitate, colas. 

Cuncta licet facias; nisi sis laudabilis, uxor, 

Non poterit credi Marcia culta tibi. 

Nec sumus indigni ; nec, si vis vera fateri. 

Debetur meritis gratia nulla meis. 

Redditur illa quidem grandi cum foenore nobis, 

Nec te, si cupiat laedere, livor habet. 

Sed tamen hoc factis adiunge prioribus unum, 

Pro nostris ut sis ambitiosa malis. 

Ut minus infesta iaceam regione, labora ; 

Clauda nec officii pars erit ulla tui. 

Magna peto, sed non tamen invidiosa roganti : 
Utque ea non teneas, tuta repulsa tua est. 

Nec mihi succense, toties si carmine nostro. 

Quod facis, ut facias, teque imitere, rogo. 

Fortibus assuevit tubicen prodesse 3 suoque 
Dux bene pugnantes incitat ore viros. ' 

Nota tua est probitas, testataque tempus in omne; 

Sit virtus etiam non probitate minor. 

Non tibi amazonia est pro me sumenda securis, 

Aut excisa levi pelta gerenda manu. 

Numen adorandum est, non ut mihi fiat amicum, 
Sed sit ut iratum, quam fuit ante, minus. 

Gratia si nulla est, lacrimae tibi gratia fient: 

Hac potes, aut nulla, parte movere Deos. 

Quae tibi ne desint, bene per mala nostra cavetur 
Meque viro flendi copia dives adest. 

Utque meae res sunt, omni, puto, tempore flebis; 

Has fortuna tibi nostra ministrat opes. 

Si mea mors redimenda tua, quod abominor, esset; 

Admeti coniux, quam sequereris, erat. 

Aemula Penelopes fieres, si fraude pudica 
Instantes velles fallere nupta procos. 

Si comes exstincti manes sequerere mariti, 

Esset dux facti Laodamia tui. 

Iphias ante oculos tibi erat ponenda, volenti 
Corpus in accensos mittere forte rogos. 

Morte nihil opus est, nil icariotide tela; 

Caesaris at coniux ore precanda tuo: 

Quae praestat virtute sua, ne prisca vetustas 
Laude pudicitiae saecula uostra premat ; < 

Quae Veneris formam, mores Iunonis habendo, 

Sola est caelesti digna reperta toro. 

Quid trepidas, et adire times? non impia Procne, 
Filiave AeEte voce movenda tua est: • 

Telegonive parens vertendis nata figuris, 

Nexave nodosas angue Medusa comas. 

Femina sed princeps, in qua fortuna videre 
Se probat, et caecae crimina falsa tulit. 

Qua nihil in terris, ad finem solis ab ortu 
Clarius, excepto Caesare, mundus liabet. 

Eligito tempus, captatum saepe, rogandi, 

Haereat adversa ne tua navis aqua. 

Non semper sacra reddunt oracula sortes; 

Jpsaque non omni tempore fana patent. 

Cum status Orbis erit, qualem nune auguror esse; 

Et nullus populi contrahet ora dolor: 

Cum domus Augusti, Capitoli more colenda, 

Laeta, quod est, et sit, plenaque pacis erit : 

Tum tibi, Dii faciant, adeundi copia fiat, 

Profectura aliquid tum tua verba puta. 

Si quid aget maius, differ tua coepta ; caveque 
Spem festinando praecipitare meam. 

Nec rursus iubco, dum sit vacuissima, quaeras : 
Corporis ad cultum vix vacat illa sui. 

Curia cum patribus fuerit stipata verendis, 

Per rerum turbam tu quoque oportet eas. 

Cum tibi contigerit vultum Iunonis adire, 

Fac sis personae, quam tueare, memor. ; 

Nec factum defende meum, mala causa silenda est; 

Nil nisi sollicitae sint tua verba preces. 

Tum lacrimis demenda mora est; submissaqtte terrae 
Ad non mortales brachia tende pedes. 

Tum pete nil aliud, saevo nisi ab hoste recedam ; 

Hostem fortunam sit salis esse mihi. 

Plura quidem subeunt ; sed iam turbata timore 
Haec quoque vix poteris ore tremente loqui. 
Suspicor hoc damno tibi non fore $ sentiat illa 
Te maiestatem pertimuisse suam. 

Nec, tua si fletu scindentur verba, nocebit; 

Interdum lacrimae pondera vocis habent. . 

Lux etiam coeptis facito bona talibus adsit ; 

Horaque conveniens, auspiciumque favens. • 

Sed prius imposito sanctis altaribus igni, 

Tura fer ad magnos vinaque pura Deos. . 4 

E quibus ante omnes Augustum numen adora, 
Progeniemque piam, participemque tori. 

Sint utinam mites solito sibi more, luasque 
Non duris lacrimas vultibus adspiciant. 

COTTAE 


Laut amicitiae cum historia Pyladis st Orestis. 

t « 

Quam legis a nobis missam tibi, Cotta* salutem. 

Missa sit ut vere, perveniatque, precor. 

Namque meis sospes multum cruciatibus aufers, 

Utque sit e nobis pars bona salva* facis. 

Cumque labent alii, iactataque vela relinquaut. 

Tu lacerae remanes anchora sola rati. > 

Grata tua est igitur pietas; ignoscimus illis*. . * 

Qui cum fortuna terga dedere fugae. 

Cum feriant unum, non unum fulmina terrent, 

Iunctaque percusso turba pavere solet. 

Cumque dedit paries venturae signa ruinae, ' 
Sollicito vacuus fit locus ille metu. 

Quis non e timidis aegri contagia vitat. 

Vicinum metuens ne trahat inde malum? 

Me quoque amicorum nimio terrore metuque, . 

Non odio, quidam destituere mei. 

Non illis pietas, non officiosa voluntas ' * 

Defuit; adversos extimuere Deos. 

Utque magis cauti possunt timidique videri. 

Sic appellari non meruere mali. 

At meus excusat caros ita candor amicos, 

Utque habeant de me crimina nulla, favet. 

Sint hac contenti venia, signentque licebit 
Purgari factum me quoque teste suum. * 

Pars estis pauci potior, qui rebus in arctis : 

Ferre mihi nullam turpe putastis opem. 

Tnnc igitur meriti morietur gratia vestri, 

Cum cinis absumpto corpore, factus ero. • 

Fallar, et illa meae superabit tempora vitae,- 
Si tamen a memori posteritate legar. 

Corpora debentur moestis exsanguia bustis ; 

Effugiunt structos nomen honorque rogos. 

Occidit et Theseus, et qui comitavit Oresten , 

Sed tamen in laudes vivit uterque suas. 

Vos etiam seri laudabunt saepe nepotes , 

Claraque erit scriptis gloria vestra meis. 

i * 

Hic quoque Sauromatae iam tos novere Getaeque, 
Et tales animos barbara turba probat. 

Cumque ego de vestra nuper probitate referrem. 

Nam didici getice sarmaticeque loqui; 

Forte senex quidam, coetu cum staret in illo. 
Reddidit ad nostros talia verba sonos: 

Nos quoque amicitiae nomen bene novimus, hospes, 
Quos procul a vobis frigidus Ister habet. 

Est locus in Scythia, Tauros dixere priores, 

Qui getica longe non ita distat humo. 

Hac ego sum terra, patriae nec poenitet, ortus; 
Consortem Phoebi gens colit illa Deam. 

Templa manent hodie vastis innixa columnis, 

Perque quater denos itur in illa gradus. 

Fama refert illic signum caeleste fuisse ; 

Quoque minus dubites, stat basis orba Dea. 

Araque, quae fuerat natura candida saxi, 

Decolor affuso tincta cruore rubet. 

Femina sacra facit, taedae non nota iugali , 

Quae superat scythicas nobilitate nurus. 

Sacrifici genus est, sic instituere priores, 

Advena virgineo caesus ut ense cadat. 

Regna Thoas habuit, Maeotide clarus in ora; 

Nec fuit euxinis notior alter aquis. 

Sceptra tenente illo, liquidas fecisse per auras 
Nescio quam dicunt Iphigenian iter. 

Quam levibus ventis sub nube per aera vectam 
Creditur his Phoebe deposuisse locis. 

Praefuerat templo multos ea rite per annos, 

Invita peragens tristia sacra manu» 

Cum duo velifera iuvenes venere carina , 
Presscruntque suo liltora nostra pede. 

Par fuit his aetas, et amor; quorum alter Orestes, 
Alter erat Pylades: nomina fama tenet. 

Protinus immitem Triviae ducuntur ad aram, 

Evincti geminas ad sua terga manus. 

Spargit aqua captos lustrali graia sacerdos, 

Ambiat ut fulvas infula longa comas. 

Dumque parat sacrum, dum velat tempora vittis. 
Dum tardae causas invenit asque morae ; 

Non ego crndelis, iuvenes ignoscite, dixit; 

Sacra suo facio barbariora loco. 

Ritus is est gentis: qua vos tamen urbe venitis? 

Quove parum fausta puppe petistis iter? 

Dixit; et, audito patriae pia nomine virgo, 
Consortes urbis comperit esse suae. 

Alter at e vobis, inquit, cadat hostia sacri, 

Ad patrias sedes nuntius alter eat. 

Ire iubet Pylades carum periturus Oresten; 

Hic negat, inque vicem pugnat uterque mori. 
Extitit hoc unum, quo non convenerit illis; 

Cetera par concors et sine lite fuit. 

Dum peragunt pulcri iuvenes certamen amoris, 

Ad fratrem scriptas exarat illa notas. 

Ad fratrem mandata dabat, cuique illa dabantur, 
Humanos casus adspice, frater erat. 

Nec mora ; de templo rapiunt simulacra Dianae, 
Clamque per immensas puppe feruntur aquas. 
Mirus amor invenum, quamvis abiere tot anni, 

In scytbica magnum nunc quoque nomen habet. 
Fabula narrata est postquam vulgaris ab illo. 
Laudarunt omnes facta piamque fidem. 

Scilicet hac etiam, qua nulla ferocior, ora 
Nomen amicitiae barbara corda movet.. . 

Quid facere ausonia geniti debetis in urbe, 

Cum tangant diros talia facta Getas? ; 

Adde, quod est animus semper tibi mitis, et altae 
Indicium mores nobilitatis habet ; 

Quos Votesus patrii cognoscat nominis auctor, 
Quos Numa maternus non neget esse suos. 
Adiectique probent genitiva ad nomina Cottae, 

Si tu non esses, interitura domus. 

Digne vir hac serie, lapso succurrere amico 
Conveniens istis moribus esse puta. 

VESTALI 

» 

$ * 

Militis fortissimi laus. 

* 

Missus es euxinas quoniam, Vestalis, ad undas, 

Ut positis reddas iura sub axe locis: 

Adspicis en praesens, quali iaceamus in arvo ; 

Nec me testis eris falsa solere queri. 

Accedet voci per te non irrita nostrae, 

Alpinis iuvenis regibus orte, fides. • 

Ipse vides certe glacie concrescere Pontum, 

Ipse vides rigido stantia vina gelu. 

, Ipse vides, onerata ferox ut ducat Iazyx 
Per medias Istri plaustra bubulcus aquas. 

Adspicis et mitti sub adunco toxica ferro. 

Et telum causas mortis habere duas. 

Atque utinam pars haec tantum spectata fuisset, 

Non etiam proprio cognita marte tibi! 

Tenditis ad primum per densa pericula pilum 3 
Contigit ex merito qui tibi nuper bonos. 

Sit licet hic titulus plenis tibi fructibus ingens, 

Ipsa tamen virtus ordine maior erat. 

Non negat hoc Ister, cuius tua dextera quondam 
Puniceam getico sanguine fecit aquam. 

Non negat Aegypsos, quae, te subeunte, recepta 
Sensit in ingenio nil opis esse loci. 

Nam dubium, positu melius defensa manuve, 

Urbs erat in summo nubibus aequa iugo. 

Sithonio regi ferus interceperat illam 
Hostis, et ereptas victor habebat opes; 

Donec fluminea devecta Vitellius unda 
Intulit, exposito milite, signa Getis. 

At tibi, progenies alti fortissima Dauni, 

Venit in adversos impetus ire viros. 

Nec mora; conspicuus longe fulgentibus armis, 
Fortia ne possint facta latere, caves : 

Ingentique gradu contra ferrumque locumque, ' 
Saxaque brumali grandine plura subis. 

Nec te missa super iaculorum turba moratur, 

Nec quae vipereo tela cruore madent. 

Spicula cum pictis haerent in casside pennis , 
Parsque fere scuti vulnere nulla vacat. 

Nec corpus cunctos -feliciter effugit ictus; 

Sed minor est acri laudis amore dolor. 

Talis apud Troiam danais pro navibus Aiax 
Dicitur hectoreas sustinuisse faces. 

Ut propius ventum est, admotaque dextera dextrae, 
Resque fero potuit cominus ense geri; 

Dicere difficile est, quid mars tuus egerit illic, 
Quotque neci dederis, quosque, quibusque modis. 
Ense tuo factos calcabas victor acervos; 

Impositoque Getes sub pede multas erat. 

Pugnat ad exemplum primi minor ordine pili, 
Multaque fert miles * vulnera, multa facit. 

Sed tantum virtus alios tua praeterit omnes, 

Ante citos quantum Pegasus ibat equos. 

Vincitur Aegypsos ; testataque tempus in omne 
Sunt tua, Vestalis, carmine facta meo. 

‘ N 

SEXTO POMPEIO 

* » 

Meritorum agnitio et memoria perennis . ~ 

N • , 

Si quis adhuc usquam nostri non immeator exstat, 
Quidve relegatus Naso, requirit,, agam ; 

Gaesaribus vitam, Sexto debere salutem 
Me sciat: a superis hic mihi primus erit. 
Tempora nam miserae complectar ut omnia vitae ; 

A meritis eius pars mihi nulla vacat. 

Quae numero tot sunt, quot in horto fertilis arvi 
Punica sub lento cortice grana rubent: 

Africa quot segetes, quot tmolia terra racemos, 
Quot Sicyon baccas, quot parit Hybla favos. 
Confiteor, testere licet, signate Quirites: 

Nil opus est legum viribus; ipse loquor. 

Inter opes et me, rem parvam, pone paternas; 

Pars ego sim census quantulacumque tui. 

Quam tua Trinacria est, regnataque terra Philippo, 
Quam domus augusto continuata foro; 

Quam tua, rus oculis domini, Campania, gratum; 

Quaeque relicta tibi, Sexte, vel emta tenes: 

Tam tuus en ego sum ; cuius te munere tristi 
Non potes in Ponto dicere habere nihil. 

Atque utinam possis, et detur amicius arvum, 
Remque tuam ponas in meliore loco ! 

Quod quoniam in Diis est, tenta lenire precando 
Numina, perpetua quae pietate colis. 

Erroris nam tu, vix est discernere, nostri 
Sis argumentum maius, an auxilium. 

Nec dubitans oro; sed flumine saepe secundo 
Augetur remis cursus euntis aquae. 

Et pudet, et metuo, semperque eademque precari; 

Ne subeant animo taedia iusta tuo. 

Verum quid faciam? res immoderata cupido est; 

Da veniam vitio, mitis amice, meo. 

Scribere saepe aliud cupiens, delabor eodem; 

Ipsa locum per se litera nostra rogat. 

Seu tamen effectus habitura est gratia; seu me 
Dura iubet gelido Parca sub axe mori ; 

Semper inoblita repetam tua munera mente, 

Et mea me tellus audiet esse tuum: 

Audiet et caelo posita est quaecumque sub illo ; 

Transit nostra feros si modo Musa Getas. 

Teque meae causam servatoremque salutis, 

Meqne tuum libra norit et aere minus. 

EX METAMORPHOSIBUS 


Poitica mundi origo 

( Lib. I. t. 5 ) 

1 »♦ 


Ante mare et terras et quod tegit omnia caelum, 
Unus erat toto naturae vultus in orbe, 

Quem dixere Chaos; rudis indigestaque moles, 

Nec quid quam, nisi pondus iners, congesta que eodem 
Non bene iunctarum discordia semina rerum. 

Nullus adhuc mundo praebebat lumina Titan, 

Nec nova crescendo reparabat cornua Phoebe, 

Nec circumfuso pendebat .in aere tellus . 

Ponderibus librata suis, nec brachia longo 
Margine terrarum porrexerat Amphitrite; 

Quaque fuit tellus, illic et pontus et aer: 

Sic erat instabilis tellus, innabilis unda. 

Lucis egens aer: nulli sua forma manebat, 
Obstabatque aliis aliud : quia corpore in uno 
Frigida pugnabant calidis, humentia siccis, 

Mollia cum duris, sine pondere habentia pondus. 

Hanc Deus, et melior litem natura diremit. 

Nam caelo terras, et terris abscidit undas, 

Et liquidum spisso secrevit ab aere caelum. 

Quae postquam evolvit, caecoque exemit acervo, 
Dissociata locis concordi pace ligavit. 

Ignea convexi vis, et sine pondere caeli 

« 


Digitized by Google 


97 


Emicui^ summaque locdm sibi legit in arce. 
Proximus est aer illi levitate, locoque. 

Densior his tellus, elementaque grandia traxit, 

Et pressa est gravitate sui. Circumfluus humor 
Ultima possedit, solidumque coercuit orbem. 

Sic ubi dispositam, quisquis fuit ille Deorum, 
Congeriem secuit, sectamque in membra redegit, 
Principio terram, ne non aequalis ab omni 
Parte foret, magni speciem glomeravit in orbis. 

Tum freta diffundi, rabidisque tumescere ventis 
Iussit, et ambitae circumdare litora terrae. 

Addidit et fontes, immensaque stagna, lacusque, 
Fluminaque obliquis cinxit declivia ripis. 

Quae diversa locis partim sorbentur ab ipsa ; 

In mare perveniunt partim, campoque recepta 
Liberioris aquae, pro ripis iitora pulsant. 

Iussit et extendi campos, subsidere valles, 

Fronde tegi silvas, lapidosos surgere montes. 

Utque duae dextra caelum, totidemque sinistra 
Parte secant zonae, quinta est ardentior illis; 

Sic onus inclusum numero distinxit eodem 
Cura Dei, totidemque plagae tellure premuntur : 
Quarum quae media est, non est habitabilis aestu ; 
Nix tegit alta duas; totidem inter utramque locavit, 
Temperiemque dedit mixta cum frigore flamma. 
Imminet his aer, qui quanto est pondere terrae 
Pondus aquae levius, tanto est onerosior igne. 

Illic et nebulas, illic consistere nubes 
Iussit, et humanas motura tonitrua mentes, 

Et cum fulminibus facientes frigora ventos. 

His quoque non passim mundi fabricator habendum 
Aera permisit ; vix nunc obsistitur illis, 

( Quum sua quisque regant diverso flamina tractu ) 
Quin lanient mundum : tanta est discordia fratrum ! 
Eurus ad Auroram, nabataeaque regna recessit, 
Persidaque, et radiis iuga subdita matutinis: 

Vesper, et occiduo quae litora sole tepescunt, 
Proxima sunt Zephyro : Scythiam septemquetrionem 
Horrifer invasit Boreas ; contraria tellus 
Nubibus assiduis, pluvioque madescit ab Austro. 

Haec snper imposuit liquidum, et gravitate carentem 
Aethera, nec quidquam terrenae faecis habentem. 

Vix ea limitibus dissepserat omnia certis. 

Quum, quae pressa diu massa latuere sub ilia, 

Sidera coeperunt toto effervescere caelo. 

Neu regio foret ulla suis animantibus orba, f* 
Astra tenent caeleste solum, formaeque Deorum ; 
Gesserunt nitidis habitandae piscibus undae, 

Terra feras cepit, volucres agitabilis aer.ra 
Sanctius his animal, mentisque capacius altae 
Deerat adhuc, et quod dominari in cetera posset. 
Natus homo est: sive hunc divino semine fecit 
Ille opifex rerum, mundi melioris origo; 

Sive recens tellus, seductaque nuper ab alto 
Aethere, cognati retinebat semina caeli. 

Quam satus Iapeto mixtam fluvialibus undis 
Finxit in effigiem moderantum cuncta Deorum. 
Pronaque quum spectent animalia cetera terram, 

Os homini sublime dedit, caelumque tueri 
I ussit, et erectos ad sidera tollere vultus. 

Sic, modo quae fuerat rudis et sine imagine tellus, 
Induit ignotas hominum conversa figuras. 

Quatuor mundi aetates . 

* . . ' - 

( 89 ) 

s 

Aurea prima sata est aetas, quae vindice nullo 
Sponte sua sine lege fidem rectumque colebat. 

Poena metusque aberant: nec verba minacia fixo 
Aere legebantur; nec supplex turba tiipebat 
Iudicis ora sui, sed erant sine iudice tuti. 

~ x 

Nondum caesa suis, peregrinum ut viseret orbem. 
Montibus, in liquidas pinus descenderat undas. 
Nullaque mortales, praeter sua, litora norant. 

Nondum praecipites cingebant oppida fossae, 

Non tuba directi, non aeris cornua flexi, 

Non galeae, non ensis erant; sine militis usu 
Mollia securae peragebant otia gentes. 

Ipsa quoque immunis, rastroque intacta, nec ullis 
Saucia vomeribus, per se dabat omnia tellus : 
Contentique cibis nullo cogente creatis, 

Arbuteos foetus, montanaque fraga legebant, 
Cornaque, et in duris haerentia mora rubetis, 

Et quae deciderant patula Iovis arbore glandes. 

Ver erat aeternum, placidique tepentibus auris 
Mulccbant Zephyri natos sine semine flores. 

Mox etiam fruges tellus inarata ferebat, 

Nec renovatus ager gravidis canebat aristis. 

Flumina iam lactis, iam flumina nectaris ibant, 
Flavaque de viridi stillabant ilice mella. 

Postquam, Saturno tenebrosa in Tartara misso, 
Sub love mundus erat, subiit argentea proles 
Auro deterior, fulvo pretiosior aere : 

Iupiter antiqui contraxit tempora veris; 

Perque hiemes, aestusque et inaequales autumnos, 

Et breve ver, spatiis exegit quatuor annum. 

Tum primum siccis aCr fervoribus ustus 
Canduit, et ventis glacies adstricla pependit. 

Tum primum subiere domos; domus antra fuerunt. 
Et densi frutices, et vinctae cortice virgae. 

Semina tum primum longis cerealia sulcis 
Obruta sunt, pressique iugo gemuere iuvcnci. 

Tertia post illas successit ahenea proles 
Saevior ingeniis, et ad horrida promptior arma; 

Nec scelerata tamen : de duro est ultima ferro. > 

Protinus irrupit venae peioris in aevum 

Omne nefas; fugere pudor, veruroque, fidesque : 

In quorum subiere locum fraudesque, dolique, 
Insidiacque, ct vis, et amor sceleratus habendi. 

Vela dabat ventis, nec adhuc bene noverat illos 
Navita; quaeque diu steterant in montibus altis, 
Fluctibus ignotis insultavere carinae. 

Communemquc prius, ceu lumina solis et auras, 
Cautus humum longo signavit limite mensor. 

Nec tantum segetes alimentaque debita dives 
Poscebatur humus, sed itum est in viscera terrae ; 
Quasque recondiderat, stygiisque admoverat umbris, 
Effodiuntur opes irritamenta malorum. 

Iamque nocens fertum, ferroque nocefttius aurum 
Prodierant: prodit bellum, quod pugnat utroque, 
Sanguineaque manu crepitantia concutit arma. 

Vivitur ex rapto : non hospes ab hospite tutus, 

Non socer a genero; fratrum quoque gratia rara est. 
Imminet exitio vir coniugis, illa mariti; 

Lurida terribiles miscent aconita novercae; 

Filius ante diem patrios inquirit in annos. 

Victa iacet pietas: et virgo caede madentes 
Ultima caelestum terras Astraea reliquit. 

i 

Iupiter Gigantes fulmine percutit , 
et Lycaonem regem Arcadiae , 
cuius insidias expertus fuerat , vertit in lupum. 

« 4 

(162) 

' 1 > / * 

Affectasse ferunt regnum caeleste Gigantas, 

Altaque congestos struxisse ad sidera montes. 

Tum pater omnipotens misso perfregit Olympum 
Fulmine, et excussit subiecto Pelion Ossae. 

Obruta mole sua quum corpora dira iacerent. 
Perfusam multo natorum sanguine terram 
Incaluisse ferunt, calidumque animasse cruorem; 

Et, ne nulla suae stirpis monumenta manerent, 

]n faciem vertisse hominum: sed et illa propago' 
Contemptrix Superum, saevaeque avidissima caedis, 
Et violenta fuit : scires e sanguine natos. 

* / 

« ► . 

Iupiter convocat Superos . Via lactea . 

(163) 

Quae pater ut summa vidit saturnius arce ; 
Ingemit, et facto nondum vulgata recenti 
Faeda lycaoniae referens convivia mensae. 

Ingentes animo, et dignas love concipit iras, 
Conciliumque vocat: tenuit mora nulla vocatos. 

Est via sublimis, caelo manifesta sereno, . 

Lactea nomen habet, candore notabilis ipso. 

Hac iter est Superis ad magni tecta Tonantis, , 

Regalemque domum. Dextra, laevaque Deorum 
Atria nobilium valvis celebrantur apertis. 

Plebs habitant diversa locis : a fronte potentes 
Caelicolae, clarique suos posuere penates. 

Hic locus est, quem, si verbis audacia detur, 

Haud timeam magni dixisse palatia caeli. 

Ergo ubi marmoreo Superi sedere recessu, i 

Celsior ipse loco, sceplroque innixus eburno, 

Terrificam capitis concussit lerque quaterque 
Caesariem, cum qua terram, mare sidera movit. 

Talibus inde modis ora indignantia solvit: 

Non ego pro mundi regno magis anxius illa 
Tempestate fui, qua centum quisque parabant 
Iniicere anguipedum captivo brachia caelo. 

Nam, quamquam ferus hostis erat, tamen illud ab uno 
Corpore, et ex una pendebat origine bellum. 

Nunc mihi, qua totum Nereus circumtonat orbem, i 

Perdendum mortale genus. Per flumina iuro 
Infera sub terras stygio labentia luco. 

Cuncta prius lentata ; sed immedicabile vulnus 
Ense recidendum, ne pars sincera trahatur. 

Sunt mihi Semidei, sunt rustica numina Nymphae, 

Faunique, Satyrique, et monticolae Silvani: 

Quos, quoniam caeli nondum dignamur honore. 

Quas dedimus, certe terras habitare sinamus. 

An satis, o Superi, tutos fore creditis illos, 

Quum mihi qui fulmen, qui vos habeoque regoque, 

Struxerit insidias notus feritate Lycaon ? 

Confremuere omnes, studiisque ardentibus ausum 
Talia deposcunt. Sic, quum manus impia saevit 
Sanguine caesareo romanum exstinguere nomen, 

Attonitum tantae subito terrore ruinae 
Humanum genus est, totusque perhorruit orbis. 

Nec tibi grata minus pietas, Auguste, tuorum, 

Quam fuit illa Iovi. Qui postquam voce manuque 
Murmura compressit ; tenuere silentia cuncti. 

Substitit ut clamor pressus gravitate regentis, 
lupiter hoc iterum sermone silentia rumpit: 

Ille quidem poenas ( curam hanc dimittite ) solvit ; 
Quod tamen admissum, quae sit vindicta, docebo. 
Contigerat nostras infamia temporis aures : 

Quam cupiens falsam, summo delabor Olympo, 

Et Deus humana lustro sub imagine terras. 

Longa mora est, quantum noxae sit ubique repertum, 
Enumerare: minor fuit ipsa -infamia vero. 

Maenala transieram latebris horrenda ferarum. 

Et cum Cyllene gelidi pineta Lycaei. ^ 

Arcados hinc sedes et inhospita tecta tyranni 
Ingredior, traherent quum sera crepuscula noctem. 
Signa dedi venisse Deum, vulgusque precari 
Coeperat : irridet primo pia vota Lycaon ; 

Mox, ait, experiar, Deus hic, discrimine aperto, 

An sit mortalis; nec erit dubitabile verum. 

Nocte gravem somno nec opina perdere morte 
Me parat. Haec illi placet experientia veri. 

Nec contentus eo, missi de gente molossa 
Obsidis unius iugulum mucrone resolvit: 

Atque ita semineces parlim ferventibus artus 
Mollit aquis, parlim subiecto torruit igni. 

Quos simul imposuit mensis ; ego vindice flamma 
In domino dignos everti tecta penates. 

Territus ipse fugit, nactusque silentia ruris 
Exululat, frustraque loqui conatur: ab ipso 
Colligit os rabiem, soliiaeque cupidine caedis 
Vertitur in pecudes: et nunc quoque sanguine gaudet. 
In villos abeunt vestes, in crura lacerti; 

Fit lupus, et veteris servat vestigia formae : 

Canities eadem est, eadem violentia vultu; 

Iidem oculi lucent, eadem feritatis imago est. 

Occidit una domus, sed non domus una perire 
Digna fuit; qua terra patet, fera regnat Erinnys. 

In facinus iurasse putes: dent ocyus omnes, 

Quas meruere pati ( sic stat sententia ) poenas. 

Dii in concionem vocati Iovis sententiae 
de perdendo genere humano consentiunt ; 
quod per diluvium exstinguitur . 

* *. (244 ) 

Dicta Iovis pars voce probant, stimulosque furenti 
Adiiciunt; alii partes assensibus implent. 

Est tamen humani generis iactura dolori 
Omnibus : et, quae sit terrae mortalibus orbae 
• Forma futura, rogant, quis sit laturus in aras 
Tura; ferisne paret populandas tradere terras? 

Talia quaerentes ( sibi enim fore cetera curae ) 

Rex Superum trepidare vetat, sobolemque priori 
Dissimilem populo promittit origine mira. 

Iamque erat in totas sparsurus fulmina terras ; 

Sed timuit, ne forte sacer tot ab ignibus aether 
Conciperet flammas, longusque ardesceret axis. 

Esse quoque in fatis reminiscitur, affore tempus, 

Quo mare, quo tellus, correptaque regia caeli 
Ardeat, et mundi moles operosa laboret. 

Tela reponuntur manibus fabricata Cyclopum: 

Poena placet diversa ; genus mortale sub undis 
Perdere, et ex omni nimbos dimittere caelo. 

Protinus aeoliis Aquilonem claudit in antris, 

Et quaecumque fugant inductas flamina nubes, 
Emittitque Notum. Madidis Notus evolat alis. 
Terribilem picea tectus caligine vultum : 

Barba gravis nimbis, canis fluit unda capillis, 

Fronte sedent nebulae, rorant pennaeque, sinusque. 
Utque manu lata pendentia nubila pressit, 

Fit fragor, hinc densi funduntur ab aethere nimbi. 

Nuntia Iunonis varios induta colores 

Concipit Iris aquas, alimentaque nubibus affert. - 

Sternuntur segetes, et deplorata coloni 

Vota iacent, longique labor perit irritus anni. 

Nec caelo contenta suo Iovis ira : sed illum 
Caeruleus frater iuvat auxiliaribus undis. 

Convocat hic amnes: qui postquam tecta tyranni 

Intravere sui, Non est hortamine longo < 

Nunc, ait, utendum; vires effundite vestras: 

( Sic opus est ) aperite domos, ac mole remota. 
Fluminibus vestris totas immittite habenas. 
Iusserat: hi redeunt, ac fontibus ora relaxant, 

Et defrenato volvuntur in aequora cursu. 

Ipse tridente suo terram percussit: at illa 
Intremuit, motuque sinus patefecit aquarum . 0 jp 
Exspatiata ruunt per apertos flumina campos; 1 # 
Cumque satis arbusta simul, pecudesque, viros 
Tectaque, cumque suis rapiunt penetralia sacris. 

Si qua domus mansit, potuitque resistere tanto 
Indeiecta malo, culmen tamen altior huius 
Unda tegit, pressaeque labant sub gurgite turres. 
Iamque mare, et tellus nullum discrimen habebant 
Omnia pontus erant ; deerant quoque litora ponto. 
Occupat hic collem ; cymba sedet alter adunca. 

Et ducit remos illic, obi nuper ararat. 

Ille supra segetes, aut mersae culmina villae 
Navigat, hic summa piscem deprendit in ulmo: 
Figitur in viridi, si fors tulit, anchora prato, 

Aut subiecta terunt curvae vineta carinae. 

Et modo qua graciles gramen carpsere capellae, 
Nunc ibi deformes ponunt sua corpora phocae, 
hlirantur sub aqua lucos, urbesque, domosque 
Nereides; silvasque tenent delphines, et altis 
Incursant ramis, agitataque robora pulsant. 

Nat lupus inter oves; fulvos vehit unda leones, 
Unc^i vehit tigres; nec vires fulminis apro, 

Crura nec ablato prosunt velocia cervo. 
Quaesitisque diu terris, ubi sidere detur, 

In mare lassatis volucris vaga decidit alis. 
Obruerat tumulos immensa licentia ponti, 
Pulsabantque novi montana cacumina fluctus. 
Maxima pars unda rapitur; quibus nnda pepercit, 
Ilios longa domant inopi ieiunia victu. 

Deucalion et Pyrrha post diluvium 

genus humdnum reparant i actis lapidibus post terga 

* ♦ 

( 313 ) 

\ ** 

Separat aonios actaeis Phocis ab arvis, 

Terra ferax, dum terra fuit; sed tempore in illo 
Pars maris, et latus subitarum campus aquarum. 

Mons ibi verticibus petit arduus astra duobus, 

Nomine Parnassus, superatque cacumine nubes. 

Hic ubi Deucalion ( nam cetera texerat aequor ) 

Cum consorte tori parva rate vectus adhaesit; 
Corycidas Nymphas, et numina montis adorant, 
Fatidicamque Themin, quae tunc oracla tenebat. 

Non illo melior quisquam, nec amantior aequi 
Vir fuit, aut illa metuentior ulla Deorum. 

Iupiter ut liquidi stagnare paludibus orbem, 

Et superesse videt de tot modo millibus unum, 

Et superesse videt de tot modo millibus unam, 
Innocuos ambos, cultores numinis ambos; 

Nubila disiecit, nimbisque Aquilone remotis, 

Et caelo terras ostendit, et aethera terris.' 

Nec maris ira manet; positoque tricuspide telo, 
Mulcet aquas rector pelagi ; supraque profundum 
Exstantem, atque humeros innato murice tectum. 
Caeruleum Tritona vocat, conchaeque sonaci 
Inspirare iubet, fluctusque et flumina signo 
Iam revocare, dato. Cava buccina sumitur illi 
Tortilis, in latum quae turbine crescit ab imo: 
Buccina, quae medio concepit ut aera ponto, 

Littora voce replet sub utroque iacentia Phoebo. 

Tum quoque, ut ora Dei madida rorantia barba . 
Contigit, et cecinit iussos inflata receptus, 

Omnibus audita est telluris, et aequoris undis ; 

Et quibus est undis audita, coercuit omnes. 

Iam mare litus habet, plenos capit alveus amnes, 
Flumina subsidunt, colles exire videntur; 

Surgit humus, crescunt loca decrescentibus undis: 
Postque diem longum nudata cacumina silvae 

Ostendunt, limumque tenent in fronde relictam. 

Redditus orbis erat: quem postquam vidit inanem, 
Et desolatas agere alta silentia terras, 

Deucalion lacrimis ita Pyrrham affatur obortis: 
Terrarum, quascumque vident occasus et ortus, 

Nos duo turba sumus; possedit cetera pontus. 

Nunc quoque adhuc vitae non est fiducia nostrae 
Certa satis, terrent eliamnum nubila mentem. 

Quid tibi, si sine me fatis erepta fuisses. 

Nunc animi, miseranda, foret? quo sola timorem 
Ferre modo posses? quo consolante doleres? 

Namque ego, crede mihi* si te modo pontus haberet, 
Te sequerer, coniux, et me quoque pontus haberet. 

0 utinam possim populos reparare paternis 
Artibus, atque animas formatae infundere terrae ! 

Nunc genus in nobis restat mortale duobus: 

( Sic visum Superis ) hominumque exempla manemus. 

Dixerat, et flebant; placuit caeleste precari ' ' r ; 
Numen, et auxilium per sacras quaerere sortes. 

Nulla mora est; adeunt pariter cephisidas undas. 

Ut nondum liquidas, sic iam vada nota secantes. 

Inde ubi libatos irroravere liquores 

Vestibus et capiti, flectunt vestigia sanctae ^ 

Ad delubra Deae; quorum fastigia turpi > 
Squalebant musco, stabantque sine ignibus arae. 

Ut templi tetigere gradus, procnmbit uterque 
Pronus humi, gelidoque pavens dedit oscula saxo. 
Atque ita, Si precibus, dixerunt, numina iustis 
Victa remollescunt, si flectitur ira Deorum ; 

Dic, Themi, qua generis damnum reparabile nostri 
Arte sit; et mersis fer opem, mitissima, rebus. 

Mota Dea est, sortemque dedit: Discedite templo, 

Et velate caput, cinctasque resolvite vestes; 

Ossaque post tergum magnae iactate parentis. 
Obstupuere diu, rumpitque silentia voce 
Pyrrha prior, iussisque Deae parere recusat : 

Detque sibi veniam, pavido rogat ore, pavetque 
Laedere iactatis maternas ossibus umbras. 

Interea repetunt caecis obscura latebris 

Verba datae sortis secum, inter seque volutant. ? * 


107 


Inde Promethides placidis Epimethida dictis 
Mulcet; et, Aut fallax, ait, est solertia nobis. 

Aut pia sunt, nullumque nefas oracula suadent. 
Magna parens terra est, lapides in corpore terrae 
Ossa reor dici ; iacere hos post terga iubemur. 
Coniugis augurio quamquam Titania mota est. 

Spes tamen in dubio, est; adeo caelestibus ambo 
Diffidunt monitis. Sed quid tentare nocebit? 
Discedunt, velantque caput, tunicasque recingunt ; • 

Et iussos lapides sua post vestigia mittunt. 

Saxa ( quis hoc credat, nisi sit pro teste vetustas ? ) 
Ponere duritiem coepere, suumque rigorem, 
Mollirique mora, moHitaque ducere formam. 

Mox ubi creverunt, naturaque mitior illis 
Contigit, ut quaedam, oie non manifesta, videri ^ 
Forma potest hominis ; sed oti de marmore coepto 
Non exacta satis, rudibusque simillima signis. 

Quae tamen ex illis aliquo pars humida succo. 

Et terrena fuit, versa est in corporis usum; 

Quod solidum est, fleclique nequit, mutatur in ossa ; 
Quod modo vena fuit, sub eodem nomine mansit: 
Inque brevi spatio, Superorum numine, saxa 
Missa viri manibus faciem traxere virilem; 

Et de femineo reparata est femina iactu. 

Inde genus durum sumus, experiensque laborum; 

Et documenta damus qua simus origine nati. 

Animalia post diluvium redintegrantur 
et ab Apolline Python occiditur. 


( 416 ) 

Cetera diversis tellus animalia formis 
Sponte sua peperit; postquam vetus humor ab igne 
Percaluit solis, coenumque, udaeque paludes 
Intumuere aestu, fecundaque semina rerum 
Vivaci nutrita solo, ceu matris in alvo, 

Creverunt, faciemque aliquam cepere morando. 

Sic ubi deseruit madidos septemfluus agros 

Nilus, et antiquo sua flumiua reddidit alveo, 
Aetherioque recens exarsit sidere limus ; 

Plurima cultores versis animalia glebis 
Inveniunt; et in his quaedam modo coepta sub ipsum 
Nascendi spatium; quaedam imperfecta, suisque 
Trunca vident numeris; et eodem in corpore saepe 
Altera pars vivit, rudis est pars altera tellus. 

Quippe ubi temperiem sumsere humorque calorque, 
Concipiunt; et ab his oriuntur cuncta duobus: 
Quumque sit ignis aquae pugnax, vapor humidus omnes 
Res creat, et discors concordia foetibus apta est. 

Ergo ubi diluvio tellus lutulenta recenti 
Solibus aetheriis, altoque recanduit aestu : 

Edidit innumeras species, partimque figuras 
Retulit antiquas, partim nova monstra creavit. 

Illa quidem nollet; sed te quoque, maxime Python, 
Tum genuit; populisque novis, incognita serpens, 
Terror eras: tantum spatii de monte tenebas. 

Hanc Deus arcitenens, et-numquam talibus armis 
Ante, nisi in damis capreisque fugacibus usus, 

Mille gravem telis, exhausta paene pharetra, 

Perdidit, effuso per vulnera nigra veneno. 

Neve operis famam possit delere vetustas, 

Instituit sacros celebri certamine ludos, 

Pythia, de domitae serpentis nomine dictos. 

His iuvenum quicumque manu, pedibusve, rotave 
Vicerat, aesculeae capiebat frondis honorem. 

Nondum laurus erat, longoquc decentia crine 
Tempora cingebat de qualibet arbore Phoebus. 

Io Inachi regit Argivorum filia a lore in iuvencam mutata 

Argo traditur custodienda. 

(625) 

Centum luminibus cinctum caput Argus habebat; 

Inde suis vicibus capiebant bina quietem. 

Cetera servabant, atque in statione manebant. 
Constiterat quocumque modo, spectabat ad Io; 

Ante oculos Io, quamvis aversus, habebat. 

Luce sinit pasci ; quum sol tellure sub alta est. 

Claudit, et indigno circumdat vincula collo. 

Frondibus arboreis, et amara pascitur herba ; 

Proque toro, terrae non semper gramen habenti 
Incubat infelix, limosaque flumina potat. 

Illa etiam supplex Argo quum brachia vellet 
Tendere, non habuit quae brachia tenderet Argo, 
Conatoque queri mugitus edidit ore; 

Pertimuitque sonos, propriaque exterrita voce est. 

Venit et ad ripas, ubi ludere saepe solebat, 

Inachidas ripas ; novaque ut conspexit in unda : 

Cornua, pertimuit, seque exsternata refugit. 

Naides ignorant, ignorat et Inachus ipse • 

Quae sit: at illa patrem sequitur, sequilurque sorores. 
Et patitur tangi, seque admirantibus oflert. * 

Decerptas senior porrexerat Inachus herbas; 

Illa manus lambit, patriisque dat oscula palmis; 

• Nec retinet lacrimas: et, si modo verba sequantur, 

Oret opem, nomenque suum, casusque loquatur. 

Litera pro verbis, quam pes in pulvere duxit, 

Corporis indicium mutati triste peregit. 

Me miserum ! exclamat pater Inachus, inque gementis 
Cornibus, et niveae pendens cervice iuvencac, 

Me miserum! ingeminat: tu ne es quaesita per omnes, 

Nata, mihi terras? Tu non inventa reperta 

Lucius eras levior: relices, nec mutua nostris 

Dicta refers ; alto tantum suspiria ducis 

Pectore : quodque unum potes ad mea verba remugis.* 

Nec finire licet tantos mihi morte dolores : 

Sed nocet esse Deum ; praeclusaque ianua leti 
Aeternum nostros lucius extendit in aevum. 

Talia moerenti stellatus summovet Argus, 

Ereplamque patri diversa in pascua natam 
Abstrahit: ipse procul montis sublime cacumen 
Occupat, unde sedens partes speculetur in omnes. 

Io Junoni invisa, implorato Iovis auxilio, 
ex iuvenca muliebri formae ab eodem restituitur. 

( 728 ) 

luno Io profugam per totum terruit orbem: 
Ultimus immenso restabas, Nile, labori. 

Quem simul ac tetigit, positisque in margine ripae 
Procubuit genibus, resupinoque ardua collo. 

Quos potuit, solos tollens ad sidera vultus, 

Et gemitu, et lacrimis, et luctisono mugitu 
Cum Iove visa queri est.... Vultus capit illa priores, 
Filque quod ante fuit: fugiunt e corpore setae, • 
Cornua decrescunt, fit luminis arctior orbis, 
Contrahitur rictus; redeunt humerique manusque, 
Ungulaque in quinos dilapsa absumitur ungues. 

De bove nil superest, formae nisi candor, in illa: 
Ofticioque pedum Nymphe contenta duorum 
Erigitur, meluitque loqui, ne more iuvencae 
Mugiat: et timide verba intermissa retentat. 

Nunc Dea linigera colitur celeberrima turba. 

Solis Regia . 

(ii. i) 

Regia Solis erat sublimibus alta columnis, 

Clara micante auro, fiammasque imitante pyropo, 
Cuius ebur nitidum fastigia summa tenebat; 

Argenti bifores radiabant lumine valvae. 

Materiem superabat opus: nam Mulciber illic 
Aequora caelarat medias cingentia terras. 
Terrarumque orbem, caelumque quod imminet orbi. 
Caeruleos habet unda Deos ; Tritona canorum, 
Proteaqne ambiguum, balaenarumque prementem 
Aegaeona suis immania terga lacertis; 

Doridaque et natas: quarum pars nare videntur, 
Pars in mole sedens virides siccare capillos, 

Pisce vehi quaedam : facies non omnibus una ; 

Nec diversa tamen, qualem decet esse sororum, 

Terra viros, urbesque gerit, silvasque, ferasque. 
Fluminaque, et Nymphas, et cetera numina ruris. 
Haec super imposita est caeli fulgentis imago;. 
Signaque sex foribus dextris, tolidemque sinistris. 

. ^baeton Phoebum patrem adit , et eius currum , 
tn pignus divinae suae stirpis , regendum efflagitat; 
sed aurigandi imperitus , fulmine a Iove percutitur. 

4 » 

< 21 > ■ 

Ad patrios Phaeton sua fert vestigia vultus, 
Consistitque procul, neque enim propiora ferebat 
Lumina. Purpurea velatus veste sedebat 
In solio Phoebus, claris lucente smaragdis. 

A dextra laevaque Dies, et Mensis, et Annus, 
Saeculaque, et positae spatiis aequalibus Horae : 
Verqne novum stabat cinctum florente corona; 

Stabat nuda Aestas, et spicea serta gerebat; 

Stabat et Autumnus calcatis sordidus uvis: 

Et glacialis Hiems canos hirsuta capillos. 

Inde loco medius rerum novitate paventem 
Sol oculis iuvenera, quibus adspicit omnia, vidit: 
Quaeque viae tibi causa? quid hac, ait, arce petisti? 
Ille refert: 0 lux immensi publica mundi, 

Phoebe pater ; si das huius mihi nominis usum, 
Pignora da, genitor, per quae tua vera propago 
Credar. Tum genitor circum caput omne micantes 
Deposuit radios, propiusque accedere iussit : 
Amplexuqne dato.... quodvis pete munus, ut illud 
Me tribuente feras: promissis testis adesto 
Diis iuranda palus, oculis incognita nostris. 

Vix bene desierat: currus rogat ille paternos, 

Inque diem alipedum ius et moderamen equorum. 
Poenituit iurasse patrem : qui terque quaterque 
Concuiiens illustre caput, Temeraria, dixit. 

Vox mea facta tua est: utinam promissa liceret 
Non dare ! confiteor, solum hoc tibi, nate, negarem . 
Dissuadere licet: non est tua tuta voluntas. 

Magna petis, Phaeton, et quae nec viribus istis 
Munera conveniunt, nec tam puerilibus annis. 

Sors tua mortalis, non est mortale quod optas. 

Plus etiam, quam quod Superis contingere fas sit. 
Nescius affectas. Placeat sibi quisque licebit: 

Non tamen ignifero quisquam consistere in axe, 

Me valet excepto. Vasti quoque rector Olympi, 

Qui fera terribili iaculatur fulmina dextra, 

Non agat hos currus : et quid love maius habemus ? 
Ardua prima via est, et qua vix mane recentes 
Enitantur equi; medio est altissima caelo: 

Unde mare et terras ipsi mihi saepe videre 
Fit timor, et pavida trepidat formidine pectus. 

Ultima prona via est, et eget moderamine certo. 

Tunc etiam, quae me subieclis excipit undis. 

Ne ferar in praeceps, Telhys solet ipsa vereri. 

Adde, quod assidua rapitur vertigine caelum, 
Sideraque alta trahit, celerique volumine torquet. 
Nitor in adversum: nec me, qui cetera, vincit 
Impetus, et rapido contrarius evehor orbi. 

Finge datos currus : quid agas ? poterisne rotatis 
Obvius ire polis, ne te citus auferat axis? 

Forsitan et lucos illic, urbesque, domosque 
Concipias animo, delubraque ditia donis 
Esse: per insidias iter est, formasque ferarum: 

Utque viam teneas, nulloque errore traharis, 

Per tamen adversi gradieris cornua Tauri, 
Aemoniosque arcus, violentique ora Leonis, 

Saevaque circuitu curvantem brachia longo 
Scorpion, atque aliter curtantem brachia Cancrum. - 
Nec tibi quadrupedes animosos ignibus illis, 

Quos in peetore habent, quos ore et naribus efflant, 
In promtu regere est : vix me patiuntur, ut acres 
Incaluere animi, cervixque repugnat habenis. 

At tu, funesti ne sim tibi muneris auctor, 

Nate, cave : dum resque sinit, tua corrige vota. 
Scilicet, ut nostro genitum le sanguine credas. 

Pignora certa petis: do pignora certa timendo, 

Et patrio pater esse meta probor. Adspice vultus 
Ecce meos: utinamque oculos in pectora posses 
Inserere, et patrias intus deprendere curas ! 

Denique, quicquid habet dives, circumspice, mundus; 
Eque tot ac tantis caeli, terraeque, marisque 
Posce bonis aliquid ; nullam patiere repulsam. 
Deprecor hoc unum, quod «vero nomine poena, 

Non honor est; poenam, Phaeton, pro munere poscis. 
Quid mea colla tenes blandis, ignare, lacertis? 

Ne dubita, dabitur ( stygias iuravimus undas) 
Quodcumque optaris; sed tu sapientius opta. 

Finierat monitus: dictis tamen ille repugnat, 
Propositumque tenet, flagratque cupidine currus. 

Ergo, qua licuit, genitor cunctatus, ad altos 
Deducit iuvenem, vulcania munera, currus. 

Aureus axis erat, temo aureus, aurea summae 
Curvatura rotae, radiorum argenteus ordo. 

Per iuga chrysolithi, positaeque ex ordine gemmae, 
Clara repercusso reddebant lumina Phoebo. 

Dumque ea magnanimus PhaCton miratur, opusque 
Perspicit ; ecce vigil rutilo patefecit ab ortu 
Purpureas aurora fores, et plena rosarum 
Atria: diffugiunt stellae; quarum agmina cogit 
Lucifer, et caeli statione novissimus exit. 

At pater, ut terras mundumque rubescere vidit, 
Cornuaque extremae velut evanescere lunae, 

Iungere equos Titan velocibus imperat horis, 
lussa Deae celeres peragunt, ignemque vomentes 
Ambrosiae succo saturos praesepibus altis 
Quadrupedes ducunt, adduntque sonantia frena. 

Tum pater ora sui sacro medicamine nati 
Contigit, et rapidae fecit patientia flammae: 
Imposuitque comae radios, praesagaque luctus 
Pectore sollicito repetens suspiria, dixit: 

Si potes hic saltem monilis parere paternis, 

Parce, puer, stimulis, et fortius utere loris: 

Sponte sua properant; labor est inhibere volentes: 
Nec tibi directos placeat via quinque per arcus. 
Secius in obliquum est lato curvamine limes, 

Zonarumque trium contentas fine ; polamque^ vi r. 
Effugito australem, iunctamque aquilonibus Arcton. 
Hac fit iter; manifesta rotae vestigia cernes. 

Utque ferant aequos et caelum et terra calores, 

Nec preme, nec summum molire per aethera curram. 
Altius egressus caelestia tecta cremabis; 

Inferius terras: medio tutissimus ibis. 

Neu te dexterior tortum declinet in anguem, 

Neve sinisterior pressam rota ducat ad aram.: 

Inter utrumque tene; fortunae cetera mando. 

Quae iuvet, et melius, quam tu tibi, consulat, opto. 
Dum loquor, hesperio positas in lilore metas 
Humida nox tetigit; non est mora libera nobis: 
Poscimur: effulget tenebris aurora fugatis. 

Corripe lora manu: vel, si mutabile pectus 
Est tibi, consiliis, non curribus utere nostris, 

Dum potes, et solidis etiam num sedibus adstas, 
Dumque male optatos nondum premis inscius axes. 
Quae tutus spectes, sine, me dare lumina terris. 
Occupat ille levem invenili corpore currum: 

Statque super, manibusque datas contingere habenas 
Gaudet, et invito grates agit inde parenti. 

Interea volucres Pyroeis, Eous, et Aethon, 

Solis equi, quarlusque Phlegon hinnitibus auras 
Flammiferis implent, pedibusque repagula pulsant. 
Quae postquam Telhys, fatorum ignara nepotis, 
Repulit, et facta est immensi copia mundi; 
Corripuere viam, pedihusque per aera motis 
Obstantes findunt nebulas, pennisque levati 
Praetereunt ortos iisdem de partibus Euros. 

Sed leve pondus erat, nec quod cognoscere possent 
Solis equi : solitaque iugum gravitate carebat. 

Utque labant curvae iusto sine pondere naves, 

Perque mare instabiles nimia levitate feruntur: 

Sic onere adsueto vacuos dat in aera saltus, 
Succutiturque alte, similisque est currus inani. 

Quod simul ac sensere, ruunt, tritumque relinquunt 
Quadriiugi spatium; nec, quo prius, ordine currunt. 
Ipse pavet, nec qua commissas flectat habenas, 

Nec scit, qua sit iter ; nec, si sciat, imperet illis. 

Tum primum radiis gelidi caluere Triones, 

Et vetito frustra tentarunt aequore tingi. 

Quaeque polo posita est glaciali proxima serpens, 
Frigore pigra prius, nec formidabilis ulli, 

Incaluit, sumpsitque novas fervoribus iras. 

Te quoque turbatum memorant fugisse, Boote, 
Quamvis tardus eras, et te tua plaustra tenebant. 

Ut vero summo despexit ab aethere terras 
Infelix PhaCton penitus penitusque iacentes. 

Palluit, et subito genua intremuere timore ; 

Suntque oculis tenebrae per tantum lumen obortae. 
Et iam mallet equos numquam tetigisse paternos: 
Iamque agnosse genus piget, et valuisse rogando. 
Quid faciat? multum caeli post terga relictum, 

Ante oculos plus est; animo metitur utrumque: 

Et modo, quos illi fato contingere non est. 

Prospicit occasus, interdum respicit ortus. 

Quidque agat ignarus, stupet: et nec frena remittit, 
Nec retinere valet, nec nomina novit equorum. 
Sparsa quoque in vario passim miracula caelo, 
Vastarumque videt trepidus simulacra ferarum. 

Est locus, in geminos ubi brachia concavat arcus 
Scorpius; et cauda, flexisque utrimque lacertis 
Porrigit in spatium signorum membra duorum. 

Hunc puer ut nigri madidum sudore veneni 
Vulnera curvata minitantem cuspide vidit; 

Mentis inops, gelida formidine lora remisit. 

Quae postquam summum tetigere iacentia tergum, 
Exspatiantur equi, nulloque inhibente per auras 
Ignotae regionis eunt; quaque impetus egit, 

Hac sine lege ruunt, altoque sub aethere fixis 
Incursant stellis, rapiunlque per avia currum : 

Et modo summa petunt, modo per decliva, viasq. 
Praecipites spatio terrae propiore feruntur: 
Inferiusque suis fraternos currere Luna 
Admiratur equos , ambustaque nubila fumant. 

Corripitur tlammis, ut quaeque altissima, tellus, 
Fissaque agit rimas, et succis aret ademptis; 

Pabula canescunt; cum frondibus uritur arbos: 
Materiamque suo praebet seges arida damno. 

Parra queror: magnae pereunt cum moenibus urbes; 
Cumque suis totas populis incendia gentes 
In cinerem vertunt; silvae cum montibus ardent. 

Tunc vero Phaeton cunctis e partibus orbem 
Adspicit accensum, nec tantos sustinet aestus ; 
Ferventesque auras, velut e fornace profunda, 

Ore trahit, currusque suos candescere sentit. 

Et neque iam cineres, eieelaiamque favillam 
Ferre potest, calidoque involvitur undique fumo; 

Quoque eat, aut ubi sit, picea caligine tectus 
Nescit, et arbitrio volucrum raptatur equorum. 

Sanguine tum credunt in corpora summa vocato, 
Aethiopum populos nigrum traxisse colorem. 

Nilus in extremum fugit perterritus orbem, 

Occuluilquc caput, quod adhuc latet: ostia septem 
Pulverulenta vacant, septem sine flumine valles. 

Fors eadem ismarios Hebrum cum Strymone siccat, 
Hesperiosque amnes Rhenum, Rhodanumque, Padumq. 
Cuique fuit rerum promissa potentia, Tibrim. 

Dissilit omne solum, penelratque in Tartara rimis 
Lumen, et infernum terret cum coniuge regem. 

Et mare contrahitur, siccaeque est campus arenae, 
Quod modo pontus erat; quosque altum texerat aequor, 
Exsistunt montes, et sparsas Cycladas augent. 

Ima petunt pisces ; nec se super aequora curvi 
Tollere consuetas audent delphines in auras; 

Corpora phocarum summo resupina profundo 
Exanimata iacent: ipsum quoque Nerea fama est, 
Doridaque, et natas tepidis latuisse sub antris. 

Ter Neptunus aquis cum torvo brachia vultu 
Exserere ausus erat, ter non tulit aeris aestus. 

Alma tamen Tellus, ut erat circumdata ponto, 

Inter aquas pelagi, contractosque undique fontes, 

Qui se condiderant in opacae viscera matris ; 

Sustulit omniferos collo tenus arida vultus, 

Opposuitque manum fronti, magnoque tremore 
Omnia concutiens paulum subsedit ; et infra, 

Quam solet esse, fuit ; siccaque ita voce loquuta est : 

Si placet hoc meruique, quid o tua fulmina cessant, 
Summe Deum? liceat periturae viribus iguis 

Igne perire luo, clademque auclore levare. 

Vix equidem fauces haec ipsa in verba resolvo 5 
( Presserat ora vapor ) toslos en adspice crines, 
Inque oculis lanium, tantum super ora favillae. 
Hosne mihi fructus, hunc fertilitatis honorem 
Officiique refers ; quod adunci vulnera aratri, 
Rastrorumque fero, totoque exerceor anno? 

Quod pecori frondes, alimentaque mitia fruges 
Humano generi, vobis quod tura ministro? 

Sed tamen exitium fac me meruisse; quid undae? 
Quid meruit frater? cur illi tradita sorte 
Aequora decrescunt, et ab aethere longius absunt? 
Quod si nec fratris, nec te mea gratia tangit; 

At caeli miserere tui : circumspice utrumque ; 
Fumat uterque polus: quos si vitiaverit ignis, 

Atria vestra ruent. Atlas en ipse laborat, 

Vixque suis humeris candentem sustinet axem. 

Si freta, si terrae pereunt, si regia caeli; 

In chaos antiquum confundimur : eripe flammis, 

Si quid adhuc superest, et rerum consule summae. 
Dixerat haec Tellus; neque enim tolerare vaporem 
Ulterius potuit, nec dicere plura : suumque 
Retulit os in se, propioraque manibus antra. 

At pater omnipotens Superos testatus, et ipsum 
Qui dederat currus, nisi opem ferat, omnia fato 
Interitura gravi , summam petit arduus arcem; 
Unde solet latis nubes inducere terris , 

Unde movet tonitrus, vibrataque fulmina iactat. 

Sed neque, quas posset terris inducere, nnbes 
Tunc habuit; nec, quos caelo demitteret, imbres. 
Intonat, et dextra libratum fulmen ab aure 
Misit in aurigam, pariterque animaque rotisque 
Expulit, et saevis compescuit ignibus ignes. 
Consternantur equi: et saltu in contraria facto 
Colla iugo eripiunt, abruptaque lora relinquunt. 
Illic frena iacent, illic temone revulsus 
Axis, in hac radii fractarum parte rotarum; 
Sparsaque sunt late laceri vestigia currus. 

At Phaeton, rutilos flamma populante capillos. 
Volvitur in praeceps, longoque per at‘ra tractu 

Ferlur; ut interdum de caelo stella sereno, 

Etsi non cecidit, potuit cecidisse videri. 

Quem procul a patria diverso maximus orbe ' 

Excipit Eridanus, fumanliaque abluit ora. 

Naides hesperiae trifida fumantia flamma 

Corpora dant tumulo, signantque hoc carmine saxum: 

Hic situs est Phaeton, currus auriga paterni ; 

Quem si non tenuit, magnis tamen excidit ausis. 


Heliades Clymenes filiae post casum Phaetontis fratris 
in arbores et Cycnus rex Ligurum in olorem mutantur. 

( 329 ) 


lam pater obductos, luctu miserabilis aegro. 
Condiderat vultus; et, si modo credimus, unum 
Isse diem sine sole ferunt : incendia lumen 
Praebebant, aliquisque malo fuit usus in illo. 

At Clymene postquam dixit, quaecumque fuerunt 
In tantis dicenda malis, lugubris et amens, 

Et laniata sinus totum percensuit orbem; 
Exanimesque artus primo, mox ossa requirens, 
Reperit ossa tamen peregrina condita ripa, 
Incubuitque loco, nomenque in marmore lectum 
Perfudit lacrimis, et aperto pectore fovit. 

Nec minus Heliades fletus, et inania morti 
Munera dant lacrima9, et caesae pectora palmis 
Non auditurum miseras Phaetonia querelas 
Nocte dieque vocant, adslernunturque sepulcro. 

Luna quater iunctis implerat cornibus orbem; 

Illae more suo ( nam morem fecerat usus ) 
Plangorem dederant; e queis Phaethusa sororum 
Maxima, quum vellet terrae procumbere, questa est 
Diriguisse pedes ; ad quam conata venire . 

Candida Lampetie, subita radice retenta est. . 
Tertia, quum crinem manibus laniare pararet, 
Avellit frondes: haec stipite crura teneri, 

Illa dolet fieri longos sua brachia ramos. 


Dumquc ea mirantur, cortex humerosque manusque 
Ambit, et exstabant tantum ora vocantia matrem. 
Quid faciat mater? nisi, quo trahat impetus illam, 
Huc eat atque illuc, et, dum licet, oscula iungat? 
Non satis est; trunci avellere corpora tenlat, 

Et teneros manibus ramos abrumpere : at inde 
Sanguineae manant, tamquam de vulnere, guttae. 
Parce, precor, mater, quaecumque est saucia, clamat 
Parce, precor; nostrum laniatur in arbore corpus: 
Iamque vale; cortex in verba novissima venit. 

Inde fluunt lacrimae, slillataquc sole rigescunt 
De ramis electra novis ; quae lucidus amnis 
Excipit, et nuribus mittit gestanda latinis. 

Adfuit huic monstro proles Stheneleia Cycnus: 

Qui tibi materno quamvis a sanguine iunctus, 

Mente tamen, PhaClon, propior fuit. Ille relicto 
( Nam Ligurum, populos, et magnas rexerat urbes ) 
Imperio ripas virides, amnemque querelis 
Eridanum implerat, silvamque sororibus auctam: 
Quum vox est tenuata viro, canaeque capillos 
Dissimulant plumae, collumque a pectore longum 
Porrigitur, digitosque ligat iunctura rubentes. 

Penna latus vestit, tenet os sine acumine rostrum ; 
Fil nova Cycnus avis, nec se caeloque, Iovique 
Credit, ut iniuste missi memor ignis ab illo; 

Stagna petit, palulosque lacus ignemque perosus, 

, Quae colat, elegit contraria flumina flammis. 

Phattonte exstincto , Phoebus Deorum precibus 
solares currus et munia pristina repetit . 

( 381 ) 

Squalidus interea genitor Phaglontis, et expers 
Ipse sui decoris, qualis, quum deficit orbem. 

Esse solet ; lucemque odit, seque ipse, diemque ; 
Datque animum in luctus, et luctibus adiicit iram 
Officiumque negat mundo. Satis, inquit, ab aeri 
Sors mea principiis fuit irrequieta, pigetque 

Actornm sine fine mihi, sine honore, labora tn. 

Quilibet alter agat portantes lumina currus. 

Si nemo est, omnesque Dei non posse fatentur, 

Ipse agat; ut saltem, dum nostras tentat habenas, 
Orbatura patres aliquando fulmina ponat. 

Tum sciet, ignipedum vires expertus equorum, 

Non meruisse necem, qui non bene rexerit illos. 

Talia dicentem circumstant omnia solem 
Numina, neve velit tenebras inducere rebus, 

Supplice voce rogant: missos quoque lupiter ignes 
Excusat, precibusque minas regaliter addit. 

Colligit amentes, et adhuc terrore paventes 
Phoebus equos, stimuloque domans et verbere saevit 
Saevit enim, natumque obiectat et imputat illis. 

At pater omnipotens ingentia moenia caeli 
Circuit, et, ne quid labefactum viribus ignis 
Corruat, explorat: quae postquam firma, suique 
Boboris esse videt; terras, hominumque labores 
Perspicit ( Arcadiae tamen est impensior illi 
Cura suae ) fontesque, et nondum audentia labi 
Flumina restituit: dat terrae gramina, frondes 
Arboribus, laesasque iubet revirescere sil?as. 

• .... ■ -i..;,/. 

\ 

Ocyrhoe Chironis Centauri filia , 
quum Diis invitis futura praedixisset, in equam vertitur . 

( 635 ) 

Ecce venit rutilis humeros protecta capillis 
Filia Centauri, pavitans suspirat ab imis 
Pectoribus, lacrimaeque genis labuntur obortae : 

Atque ita, Praevertunt, inquit, me fata, vetorque 
Plura loqui, vocisque meae praecluditur usus. 

Non fuerant artes tanti, quae numinis iram > 
Contraxere mihi; mallem nescisse futura. 

Iam mihi subduci facies humana videtur, 

Iam cibus herba placet, iam latis currere campis 
Impetus est; in equam, cognataque corpora vertor. 
Tota tamen quare? pater est mihi nempe biformis. 

Talia dicenti pars est extrema querelae 
Intellecta parum, confusaque verba fuere. 

Mox nec verba quidem, nec equae sonus ille videtur, 
Sed similantis equam ; parvoque in tempore certos 
Edidit hinnitus, et brachia movit in herbas. 

Tum digiti coeunt, et quinos alligat ungues 
Perpetuo cornu levis ungula ; crescit et oris 
Et colli spatium, longae pars maxima pallae 
'Cauda fit; utque vagi crines per colla iacebant, 

Jn dextras abiere iubas; parilerque novata est 
Et vox et facies: nomen quoque monstra dedere. 

t 

4 

Battus in lapidem mutatus . * 

\ ( 686 ) 

0 

Incustoditae pylios memorantur in agros 
Processisse boves: videt has atlanlide Maia 
Natus, et arte sua silvis occultat abactas. 

Senserat hoc furtum nemo, nisi noiu£ in illo 
Rure senex, Battum vicinia tota vocabant. 

Divitis hic saltus, herbosaque pascua Nelei, 
Nobiliumque greges custos servabat equarum. 

Huuc timuit, blandaque manu seduxit; et illi, 
Quisquis es, hospes, ait, si forte armenta requiret 
Haec aliquis, vidisse nega ; neu gratia facto 
Nulla rependatur, nitidam cape praemia vaccam, 

Et dedit: accepta, voces has reddidit hospes: 

Tutus eas; lapis iste prius tua furta loquatur: 

Et lapidem ostendit. Simulat love natus abire, 

Mox redit: et, versa pariter cum voce figura, 
Rustice, vidisti si quas hoc limite, dixit, 

Ire boves, fer opem ; furtoque silentia deme : 
luncta suo pretium dabitur tibi femina tauro. 

At senior, postquam merces geminata, Sub illis 
Montibus, inquit, erant; et erant sub montibus illis. 
Risit Atlantiades; et, Me mihi, perfide, prodis? 

Me mihi prodis? ait; periuraque pectora vertit 
In durum silicem, qui nunc quoque dicitur index; 
Inque nihil merito vetus est infamia saxo. 

Invidia iussu Palladis 

Aglauron avaram Cecropis filiam veneno suo inficit . 

( 762 ) 

Invidiae Pallas nigro squalentia tabo 
Tecta petit: domus est imis in vallibus antri 
Abdita, sole carens, non ulli pervia vento; 

Tristis, et ignavi plenissima frigoris, et quae 
Igne vacet semper, caligine semper abundet. 

Huc ubi pervenit bello metuenda virago, 

Constitit ante domum ( neque enim succedere tectis 
Fas habet ) ct postes extrema cuspide pulsat. 
Concussae patuere fores; videt intus edentem 
Vipereas carnes, vitiorum alimenta suorum, 

Invidiam, visaque oculos avertit: at illa 
Surgit humo pigre, semesarumque relinquit 
Corpora serpentum, passuque incedit inerti. 

Ulque Deam vidit formaque armisque decoram, 
Ingemuit, vullumque ima ad suspiria duxit. 

Pallor in ore sedet, macies in corpore toto ; 

Nusquam recta acies, livent rubigine dentes; 

Pectora felle virent, lingua est suffusa veneno. 

Risus abest, nisi quem visi movere dolores; 

Nec fruitur somno vigilantibus excita curis 
Sed videt ingratos, inlabescitque videndo 
Successus hominum ; carpitque, et carpitur nna ; 
Suppliciumq. suum est. Quamvis tamen oderat illam, 
Talibus affata est breviter Tritonia dictis: 

Infice tabe tua natarum Cecropis unam: 

Sic opus est; Aglauros ea est. Haud plura loquuta 
Fugit, et impressa tellurem repulit hasta. 

Illa Deam obliquo fugientem lumine cernens, 

Murmura parva dedit, successurumque Minervae 
Indoluit, baculumque capit, quod spinea totum 
Vincula cingebant: adopertaque nubibus atris. 
Quacumque ingreditur, florentia proterit arva, 
Exuritque herbas, et summa cacumina carpit, 

Afllatuque suo populos, urbesque, domosque 

Polluit, et tamdem trilonida conspicit arcem 
Ingeniisque, opibusque, et festa pace virentem ; 

Vixque tenet lacrimas, quia nil lacrimabile cernit. 

Sed postquam thalamos intravit Cecrope natae, 
lussa facit, pectusque manu ferrugine tincta 
Tangit, et hamatis praecordia sentibus implet; 
Inspiratque nocens virus, piceumque per ossa 
Dissipat, et medio spargit pulmone venenum; 

Cunctaque magna facit: quibus irritata dolore 
Cecropis occulto mordetur, et anxia nocte, 

Anxia luce gemit, lentaque miserrima tabe 
Liquitur ut glacies incerto saucia sole. 

Cadmus Agenoris filius a patria exsul serpentem interimit* 
cuius dentes in homines mutantur . 

( III. 6. ) 

Orbe pererrato, patriamque, iramque parentis 
Vitat Agenorides, Phoebique oracula supplex 
Consulit ; et, quae sit tellus habitanda, requirit. 

Bos tibi, Phoebus ait, solis occurret in arvis, 

Nullum passa iugum, curvique immunis aratri. 

Hac duce carpe vias; et, qua requieverit herba. 

Moenia fac condas, boeotiaque illa vocato. 

Vix bene caslalio Cadmus descenderat antro; 
Incustoditam lente videt ire invencam, 

Nullum servitii signum cervice gerentem. 

Subsequitur, pressoque legit vestigia gre9SU, 
Auctoremque viae Phoebum taciturnus adorat, 
lam vada Cephisi, Panopesque evaserat arva; 

Bos stetit, et tollens spatiosam cornibus altis 
Ad caelum frontem, mugitibus impulit auras: 

Atque ita respiciens comites sua terga sequentes 
Procubuit, teneraque latus submisit in herba. 

Cadmus agit grates, peregrinaeque oscula terrae 
Figit, et ignotos montes, agrosque salutat. 

Sacra lovi facturus erat: iubet ire ministros, 

Et petere e vivis libandas fontibus undas* 

Silva vetas stabat, nulla violata secari ; 

Et specus in medio virgis ac vimine densus, 

Efficiens humilem lapidum compagibus arcum ; 
Uberibus fecundus aquis ( hoc conditus antro 
Martius anguis erat cristis praesignis et auro : 

Igne micant oculi ; corpus tumet omne veneno ; 
Tresque vibrant linguae ; triplici stant ordine dentes ) 
Quem postquam tyria lucum de gente profecti 
Infausto tetigere gradu, demissaque in undas 
Urna dedit sonitum, longum caput extulit antro 
Caeruleus serpens, horrendaque sibila misit. 

Eflluxere urnae manibus, sanguisque relinquit 
Corpus, et attonitos subitus tremor occupat artus. 

Ille volubilibus squamosos nexibus orbes 
Torquet, et immensos saltu sinuatur in arcus ; 

Ac media plus parte leves erectus in auras 
Despicit omne nemus ; tantoq. est corpore, quanto 
Si totum spectes, geminas qui separat Arctos. 

Nec mora ; Phoenicas ( sive illi tela parabant, 

Sive fugam, sive ipse timor prohibebat utrumq. ) 
Occupat j bos morsu longis amplexibus illos, 

Hos necat afflatos funesti tabe veneni. 

Fecerat exiguas iam sol altissimus umbras; 

Quae mora sit sociis, miratur Agenore natus, 
Vestigatque viros: tegimen derepta leoni 
Pellis erat ; telum splendenti lancea ferro, 

Et iaculum 5 teloque animus praestantior omni. 

Ut nemus intravit, letataque corpora vidit, 
Victoremque supra spatiosi corporis hostem 
Tristia sanguinea lambentem vulnera lingua : 

Aut ultor vestrae, fidissima corpora, mortis, 

Aut comes, inquit, ero. Dixit ; dextraque molarem 
Sustulit, et magnum magno conamine misit. 

Illius impulsu cum turribus ardua celsis 
Moenia mota forent ; .serpens sine vulnere mansit, 
Loricacque modo squamis defensus, et atrae 
Duritia pellis, validos cute repulit ictus. 

At non duritia iaculum quoque vicit eadem; 

Quod medio lentae fixum curvamine spinae 
Constitit, et toto descendit in ilia ferro. 

Ille dolore ferox caput in sua terga retorsit, 
Vulneraque adspexit, fixumque hastile momordit. 

Idque ubi vi multa partem labefecit in omnem. 

Vix tergo eripuit, ferrum tamen ossibus haeret. 

Tum vero postquam solitas accessit ad iras 
Plaga recens, plenis tumuerunt guttura venis, 
Spumaque pestiferos circumfluit albida rictus : 

Terraque rasa sonat squamis 5 quique halitus exit * 
Ore niger stygio, vitiatas inficit auras. 

Ipse modo immensum spiris facientibus orbem 
Cingitur; interdum longa trabe rectior exit; 

Impete nunc vasto, ceu concitus imbribus amnis, 
Fertur, et obstantes proturbat pectore silvas. 

Cedit Agenorides paulum, spolioque leonis 
Sustinet incursus, instantiaque ora retardat 
Cuspide praetenta : furit ille, et inania duro 
Vulnera dat ferro, frangitque in acumine dentes, 
lamque venenifero sanguis manare palato 
Coeperat, et virides adspergine tinxerat herbas: 

Sed leve vulnus erat; quia se retrahebat ab ictu, 
Laesaque colla dabat retro, plagamque sedere 
Cedendo arcebat, nec longius ire sinebat. 

Donec Agenorides coniectum in gutture ferrum 
Usque sequens pressit dum retro quercus eunti 
Obstitit; et fixa est pariter cum robore cervix. 
Pondere serpentis curvata est arbor, ct imae 
Parte flagellari gemuit sua robora caudae. 

Dum spatium victor victi considerat hostis, 

Vox subito audita est ( neq. erat cognoscere promtom 
Unde, sed audita est); Quid, Agenore nate, peremtum 
Serpentem spectas? et tu spectabere serpens. 

Ille diu pavidus pariter cum mente colorem 
Perdiderat, gelidoque comae terrore rigebant. 

Ecce viri fautrix, superas delapsa per auras, 

Pallas adest; molaeque iubet supponere terrae 
Vipereos dentes, populi incrementa futuri. 

Paret; et, ut presso sulcum patefecit aratro, 

Spargit humi iussos, mortalia semina, dentes. 

Inde (fide maius) glebae coepere moveri; 

Primaque de sulcis acies apparuit hastae: 

Tegmina mox capitum picto nutantia cono; 

Mox humeri pectusque, onerataque brachia telis 
Exsistunt, crcscitque seges clypeata virorum. 

Sic, uhi tolluntur festis aulaea theatris, 

Surgere signa solent, primumque ostendere vultum, 
Cetera pautatim, placidoquc educta tenore 
Tota patent, inioque pedes in margine ponunt. 

Territus hoste novo Cadmus capere arma parabat: 

Ne cape, de populo, quem terra creaverat, unus 
Exclamat; nec te civilibus insere bellis, 

Atque ita terrigenis rigido de fratribus unum 
Cominus ense ferit: iaculo cadit eminus ipse. 

Hic quoque, qui leto dederat, non longius illo 
Vivit, et exspirat, modo quas acceperat, auras: 
Exemploque pari furit omnis turba, suoque 
Marte cadunt subiti per mutua vulnera fratres, 
lamque brevis spatium vitae sortita iuvenlus 
Sanguineam trepido plangebant pectore matrem: 
Quinque superstitibus, quorum fuit unus Echion. 

Is sua iccit humi monitu Tritonidis arma, 

Fraternaeque fidem pacis petiitque, deditque. 

Hos operis comites habuit sidonius hospes, 

Quum posuit iussam phoebeis sortibus urbem. 

• . 

Actaeon Cadmi nepos venatione defatigatus , 
quum ad fontem ubi erat Diana accessisset } 
ab eadem indignata vertitur in cervum , 
et a propriis canibus dilaceratur. 

( 138 ) 

Prima nepojs inter tot res tibi, Cadme, secundas 
Causa fuit lucius; alienaque cornua fronti 
Addita, vosque canes satiatae sanguine herili. 

At, bene si quaeras, fortunae crimen in illo, 

Non scelus invenies; quod enim scelus error habebat? 

Mons erat infectus variarum caede ferarum : 
lamque dies rerum medias contraxerat umbras, 

Et sol ex aequo meta distabat utraque; 

Quum iuvenis placido per devia lustra vagantes 
Participes eperum compellat hyanlius ore ; 

Lina madent, comites, ferrumque cruore ferarum, 
Fortunamque dies habuit satis: altera lucem 
Quum croeeis evecta rotis aurora reducet, . 
Propositum repetamus opus : nunc Phoebus utraque 
Distat idem terra, finditque vaporibus arva ; 

Sistitite opus praesens, nodosaque tollite lina. 

Iussa viri faciunt, intermitluntque laborem. 

Vallis erat, piceis et acuta densa cupressu, 
Nomine Gargaphie, succinctae cura Dianae; 

Cuius in extremo est antrum nemorale recessu, 

Arte laboratum nulla: simulaverat artem 
Ingenio natura suo; nam pumice vivo, 

Et levibus tophis nativum duxerat arcum. 

Fons sonat a dextra tenui pellucidus unda, 

Margine gramineo patulos incinctus hiatus. 

Dumque ibi perluitur solita Titania lympha, 

Ecce nepos Cadmi, dilata parte laborum, 

Per nemus ignotum non certis passibus errans 
Pervenit in lucum; sic illum fata ferebant. 

Qui simul intravit rorantia fontibus antra, 

Mota Diana est , hausit aquas, vultumque virilem 
Perfudit, spargensque comas ultricibus undis, 

Dat sparso capiti vivacis cornua cervi, 

Dat spatium collo, summasque cacuminat aures; 
Cum pedibusque manus, cum longis brachia mutat 
Cruribus, et velat maculoso vellere corpus. 

Additus et pavor est:. fugit autonoCius heros, 

Et se tam celerem cursu miratur in ipso. 

Ut vero solitis sua cornua vidit in undis, 

Me miserum! dicturus erat; vox nulla sequuta est. 
Ingemuit; vox illa fuit, lacrimaeque per ora 
Non sua fluxerunt: mens tantum pristina mansit. 

Quid faciat? repetatne domum, et regalia tecta? 
An lateat silvis? Timor hoc, pudor impedit illud. 
Dum dubitat, videre canes; primusque Melampus, 
Ichnobatesque sagax latratu signa dedere ; 

Inde ruunt alii rapida velocius aura, 

Labros, et Agriodos, et acutae vocis Hylaclor, 

Quasque referre mora est. Ea turba cupidine praedae 
Per rupes, scopulosque, adituque carentia saxa, 

Qua via difficilis, quaque est via nulla, feruntur. 

Ille fugit, per quae fuerat loca saepe sequutus. 

Heu ! famulos fugit ipse suos : clamare libebat : 
Actaeon ego sum ; dominum cognoscite vestrum : 
Verba animo desunt; resonat latratibus aether. 

Prima Melanchaetes in tergo vulnera fecit ; 

Proxima Theridamas, Oresitrophos haesit in armo. 
Tardius exierant, sed per compendia montis 
Anticipata via est; dominum retinentibus illis, 

Cetera turba coit, confertque in corpore dentes, 
lam loca vulneribus desunt: gemit ille, souumque 
Etsi non hominis, quem non tamen edere possit 
Cervus, habet ; moestisq. replet iuga nota querelis : 
Et genibus supplex positis, similisque roganti 
Circumfert tacitos, tamquam sua braehia, vultus. 

At comites rapidum solitis hortatibus agmen 
Ignari instigant, oculisquc Aetaeona quaerunt, 

Et velut absentem certalim Aetaeona clamant: 

Ad nomen caput ille refert: ut abesse queruntur, 
Nec capere oblatae segnem spectacula praedae. 

Vellet abesse quidem, sed adest; vellelque videre, 
Non etiam sentire, canum fera facta suorum. 
Undique circumstant, mersisque in corpore rostris, 
Dilacerant falsi dominum sub imagine cervi. 

Politica inferorum descriptio : 
unde luno Tisiphonem eduxit, 
ut Athamantem et Inonem eius uxorem, 
nec non Learchum et Melicertam filios plecteret . 

' ( IV. 432. ). 

Est via declivis, funesta nubila taxo ; 

Ducit ad infernas per muta silentia sedes: 

Styx nebulas exhalat iners, umbraeque recentes 
Descendunt illae, simulacraque functa sepulcris. 
Pallor, hiemsque tenent late loca senta ; novique, 

Qua sit iter, manes, stygiam quod ducit ad urbem, 
Ignorant: ubi sit nigri fera regia Ditis. 

Mille capax aditus, et apertas undique portas 
Urbs habet: utque fretum de tota flumina terra, 

Sic omnes artimas locus accipit ille ; nec ulli 
Exiguus populo est, turbamve accedere sentit. 

Errant exsangues sine corpore et ossibus umbrae; • 
Parsque forum celebrant, pars imi tecta tyranni , 
Pars alias artes, antiquae imitamina vitae. 

Sustinet ire illuc, caelesti sede relicta, 

( Tantum odiis iraeque dabat ) saturnia luno. 

Quo simul intravit, sacroque a corpore pressum 
Ingemuit limen ; tria Cerberus extulit ora. 

Et tres latratus simul edidit. Illa sorores 
Nocte vocat genitas, grave et implacabile numen, 

( Carceris ante fores clausas adamante sedebant, * 
Deque suis atros pectebant crinibus angues ) 

Quam simul agnorunt inter caliginis umbras, 
Surrexere Deae ; sedes scelerata vocatur. 

Viscera praebebat Tityus lanianda, novemque 
lugeribus distentus erat: tibi, Tantale, nullae 
Deprenduntur aquae, quaeque imminet, effugit arbos 
Aut petis, aut urges ruiturum, Sisyphe, saxum: 

. Volvitur. Ixion, et se sequiturque, fugitque : 

Molirique suis letum patruelibus ausae, 

Assidue repetunt, quas perdant, Belides undas. * 
Quos omnes acie postquam Saturnia torva 
Vidit, et ante omnes Ixiona ; rursus ab illo 
Sisyphon adspiciens, Cur hic e fratribus, inquit. 
Perpetuas patitur poenas? Athamania superbum 
Regia dives habet, qui me cum coniuge semper 
Sprevit? et exponit causas odiique, viaeque; 

Quidque velit. Quod vellet, erat, ne regia Cadmi 
Staret, et in facinus traherent Athamania sorores. 
Imperium, promissa, preces confundit in unum, 
Sollicitatque Deas. Sic haec Iunone loquuta, 
Tisiphone canos, ut erat turbata, capillos 
Movit, et obstantes reiecit ab ore colubras; 

Atque ita, Non longis opus est ambagibus, infit: 
Facta puta, quaecumque iubes; inamabile regnum 

Desere, teque refer caeli melioris ad auras, f 
Laeta redit luno, quam caelum intrare parantem. 
Roratis lustrabat aquis thaumantias Iris. 

Nec mora: Tisiphone madefactam sanguine sumit 
Importuna facem, fluidoque cruore rubentem 
Induitur pallam, tortoque incingitur angue; 
Egrediturque domo. Luctus comitatur euntem. 

Et pavor, et terror, trepidoque insania vultu. 

Limine constiterat: postes lr$mnis$e feruntur ^ 
Aeolii, pallorque fores infecit acernas; * ; 

Solque locum fugit. Monstris exterrita coniux, 
Territus est Athamas, tectoque exire parabant. 

Obstitit infelix, aditumque obsedit Erinnys; 

Nexaque viperei distendens brachia nodis, 

Caesariem excussit: motae sonuere colubrae; 

Parsque iacent humeris, pars circum tempora lapsae 
Sibila dant, sauiemque vomunt, linguasque coruscant. 
Inde duos mediis abrumpit crinibus angues, - , 
Pesliferaque manu raptos immisit: at illi 
Inoosque sinus, athamanteosque pererrant, 

. Inspirantque graves animas, nec vulnera membris 
Ulla ferunt: mens est, quae diros sentiat ictus. 
Attulerat secum liquidi quoque monstra veneni, 

Oris cerberei spumas; et virus Echidnae, 

Erroresque vagos, caecaeque oblivia mentis, 

Et scelus, et lacrimas, rabiemque, et caedis amorem 
Omnia trita simul, quae sanguine mixta recenti 
Coxerat aere cavo viridi versata cicuta. 

Dumque pavent illi, vertit furiale venenum 
Pectus in amborum, praecordiaque intima, movit. 

Tum face iactala per eumdem saepius orbem, 
Consequitur motos velociter ignibus ignes. 

Sic victrix, iussique potens ad inania magni 
Regna redit Ditis, sumptumque recingitur anguem. 

Protinus Aeolides media furibundus in aula 
Clamat: Io, comites, his retia tendite silvis, 

Hic modo cum gemina visa est mihi prole leaena; 
Utque ferae, sequitur vestigia coniugis amens ; 

Deque sinu matris ridentem, et parva Learchum 
Brachia tendentem rapit, et bis terque per auras 

More rotat fundae, rigidoqne infantia saxo 
Discutit ossa ferox. Tum denique concita mater 
( Seu dolor hoc fecit, seu sparsi causa veneni ) . 
Exululat, passisque fugit male sana capillis. 

Teque ferens parvum nudis, Melicerta, lacertis, 

Evoe, Bacche, sonat. Bacchi sub nomine luno 
Risit 5 et, Hos usus praestet tibi, dixit, alumnus. 
Imminet aequoribus scopulus; pars ima cavatur 
Fluctibus, et tectas defendit ab imbribus undas: 
Summa riget, frontemque in apertum porrigit aequor. 
Occupat hunc ( vires insania fecerat ) Ino : 

Seque super pontum, nullo tardata timore, * 

Mittit, onusque suum: percussa recanduit unda. 

Puer audax a Cerere Proserpinam quaerente 

in stellionem mutatar. 

«, * 

(V. 438 ) 

Interea Cereri nequidqnam filia matri 
Omnibus est terris, omni quaesita profundo. 

Illam non rutilis veniens aurora capillis 
Cessantem vidit, non hesperus: illa duabus 
Flammifera pinus manibus succendit ab Aetna, , 
Perqoe pruinosas tulit irrequieta tenebras; 

Rursus ut alma dies hebetarat sidera, natam 
Solis ad occasum, solis quaerebat ab ortu. 

Fessa labore sitim collegerat, oraque nulli 
Colluerant fontes: quum tectam stramine vidit 
Forte casam, parvasque fores pulsavit: at inde 
Prodit anus, Divamque videt, lymphamque roganti 
Dulce dedit, tosta quod coxerat ante polenta. 

Dum bibit illa datum, duri puer oris, et audax 
Constitit ante Deam, risitque, avidamque vocavit. 
Offensa est : neque adhuc epota parte, loquentem 
Cum liquido mixta perfudit Diva polenta. 

Combibit os maculas, et qua modo brachia gessit, 
Crura gerit, cauda est mutatis addita membris. . 
Inque brevem formam, ne sit vis magna nocendi, . 

Contrahitur, parvaque minor mensura lacerta est/ 
Mirantem, flentemque, et tangere monstra parantem 
Fugit anum, latebramque petit, aptumque colori 
Nomen habet, variis stellatus corpora guttis. 

Arachne , quum Palladem in texenda tela vicisset, 
ab eadem in araneam convertitur. 

(VI. 5.) 

Pallas doctae animum fatis intendit Arachnes, 
Quam sibi lanificae non cedere laudibus artis 
Audierat. Non illa loco, nec origine gentis 
Clara, sed arte, fuit: pater huic Colophonius Idmon, 
Phocaico bibulas tingebat murice lanas. 

Occiderat mater; sed et haec de plebe, suoque 
Aequa viro fuerat: lydas tamen illa per urbes 
Quaesierat studio nomen memorabile ; quamvis 
Orta domo parva, parvis habitabat Hypaepis. 

Huius ut adspicerent opus admirabile, saepe 
Deseruere sui Nymphae vineta Tymoli, 

Deseruere suas Nymphae pactolides undas. 

Nec factas solum vestes spectare iuvabat: 

Tum quoque quum fierent, tantus decor affuit arti. 
Sive rudem primos lanam glomerabat in orbes, 

Seu digitis subigebat opus, repelitaque longo 
Vellera mollibat nebulas aequantia tractu ; 

Sive levi teretem versabat pollice fusum; 

Seu pingebat acu, scires a Pallade doctam. 

Quod tamen ipsa negat: tantaque offensa magistra. 
Certet, ait, mecum ; nihil est quod victa recusem. 
Pallas anum simulat, falsosque in tempora canos 
Addit, et infirmos baculo quoque sustinet artus. 

Tum sic orsa loqui: Non omnia grandior aetas, 
Quae fugiamus, habet ; seris venit usus ab annis. 
Consilium ne sperne meum: tibi fama petatur 
Inter mortales faciendae maxima lanae. 

Cede Deae, veniamque tuis temeraria dictis 
Supplice voce roga ; veniam dabit illa roganti. 

Adspicit hanc torvis, inceptaqne fila relinqait; 
Vixqae manum retinens, confessaque vultibus iram. 
Talibus obscuram resequuta est Pallada dictis : 
Mentis inops, longaque venis confecta senecta, 

Et nimium vixisse diu nocet. Audiat istas. 

Si qua tibi nurus est, si qua est tibi filia, voces. 
Consilii satis est in me mihi : neve monendo 
Profecisse putes, eadem sententia nobis. 

Cur non ipsa venit? cur haec certamina vitat? 

Tum Dea, Venit, ait: formamque removit anilem 
Palladaque exhibuit. Venerantur numina Nymphae, 
Mygdontdesque nurus; sola est non territa virgo: 
Sed tamen erubuit, subitusque invita notavit 
Ora rubor, rursusque evanuit; ut solet aCr 
Purpureus fieri, quum primum aurora movetur,** 

Et breve post tempus candescere solis ab ortu. 
Perstat in incepto, stolidaeque cupidine pa)mae~ 

In sua fata ruit: neque enim fove nata recusat. 

Nec monet ulterius, nec iam certamina differt. 

Haud mora : consistunt diversis partibus ambae, 

Et gracili geminas intendunt stamine telas. 

Tela iugo vincta est; stamen secernit arundo; 
Inseritur medium radiis subtemen acutis, 

Quod digiti expediunt, atque inter stamina ductum 
Percusso feriunt insecti pectine dentes. 

Utraque festinant, cinctaeque ad pectora vestes, 
Brachia docta movent, studio fallente laborem. 

Illic et tyrium quae purpura sensit ahenura. 

Texitur, et tenues parvi discriminis umbrae ; 

Qualis ab imbre solet percussus solibus arcus 
Inficere ingenti longum curvamine caelum : 

In quo diversi niteant quum mille colores, 

Transitus ipse tamen, spectantia lumina fallit. ** 

Usq. adeo quod tangit, idem est: tamen ultima distant. 
Illic et lenium filis immittitur aurum, 

Et vetus in tela deducitur argumentum. 

Pallas ut exemplis intelligat aemula laudis, 

Quod pretium speret pro tam furialibus ausis, 

Pingit pygmaeae fatum miserabile matris. -* ' 
Hanc luno victam formae certamine iussit 

Esse gruem, populisqne suis indicere bellum. 

Moconis elusam designat imagine tauri 
Europen ; verum taurum, freta vera putares: 

Ipsa videbatur terras spectare relictas, 

Et comites clamare suas, lactumque vereri 
Assilientis aquae, limidasque reducere plantas. 

Ultima pars telae, tenui circumdata limbo, 

Nexilibus flores hederis habet intertextos. 

Non illud Pallas, non illud carpere livor 
Possit opus. Doluit successu flava virago: 

Utque cyloriaco radium de monte tenebat, 

Ter quater idmoniae frontem percussit Arachnes. 

Non tulit infelix, laqueoque animosa ligavit 
Guttura, pendentem Pallas miserata levavit: 

Atque ita, Vive quidem, pende tamen, improba, dixit: 
Lexque eadem poenae, ne sis secura futuri, 

Dicta luo generi, serisque nepotibus esto. 

Post ea discedens succis hecaleidos herbae 
Sparsit: et extemplo tristi medicamine tactae 
Defluxere comae, cumque his et naris, et auris; 

Fitque caput minimum ; toloque in corpore parva est. 
In latere exiles digiti pro cruribus haerent, 

Celera venter habet; de quo tamen illa remittit 
Stamen, et antiquas exercet aranea telas. 

Medea Iasonem socerum senectute confectum 
- magicis artibus, quarum ope se plurima fecisse iactat } 

iuvenili aetati restituit . 

(VII. 184) 

Fert Medea vagos per muta silentia noctis 
Incomitata gradus. Homines, volucresque, ferasque 
Solverat alta quies; nullo cum murmure sepes, 
Immotaeque sileut frondes, silet humidus aer, 

Sidera sola micant : ad quae sua brachia tendens* 

Ter se convertit, ter sumptis flumine crinem 
Irroravit aquis, ternis ululatibus ora 
Solvit, et in dura submisso poplite terra ; . 

Nox, ait, arcanis fidissima, quaeque diurnis 
Aurea cum Luna succeditis ignibus, astra, 

Tuque triceps Hecate,. quae coeptis conscia nostris, 
Adiutrixque venis, cantusque artesque magarum, 
Quaeque magas, Tellus, pollentibus instruis herbis, ^ 
Auraeque et vetiti, montesque amnesque lacusque, 
Diique omnes nemorum, Diique omnes noctis adeste 
Quorum ope, quum volui, ripis mirantibus, amnes 
In fontes rediere suos, concussaque sisto. 

Stantia concutio cantu freta, nubila pello, 

Nubilaque induco, ventos abigoque, vocoque, 
Vipereas rumpo verbis et carmine fauces, 

Vivaque saxa, sua convulsaque robora terra, 

Et silvas moveo, iubeoque tremiscere montes, 

Et mugire solum, manesque exire sepulcris. 

Te quoque, Luna, traho; quamvis temesaea labores 
Aera tuos minuant : currus quoque carmine nostro 
Pallet avi ; pallet nostris aurora venenis. 

Nunc opus est succis, per quos renovata senectus 
In florem redeat, primosque recolligat annos. 

Et dabitis : neque enim micuerunt sidera frustra, 
Nec frustra volucrum tractus cervice draconum 
Currus adest: aderat demissus ab aethere currus. 

Quo simul adseendit, frenataque colla draconum 
Permulsit, manibusque leves agitavit habenas, 
Sublimis rapitur, sublataque thessala Tempe 
Despicit, et oetaeis regionibus applicat angues : 

Et quas Ossa tulit, quasque altus Pelion herbas, 
Othrysque, Pindusque, et Pindo maior Olympus, 
Perspicit; et placita partim radice revellit, 

Partim succidit curvamine falcis ahenae. 

Et iam nona dies cursu, pennisque draconum, 
Nonaque nox omnes lustrantem viderat agros, 

Quum rediit: nec erant tacti nisi odore dracones; 
Et tamen annosae pellem posuere senectae. 

Constitit adveuiens citra limenque foresque, 

Et tantum caelo tegitur, refugitque viriles 
Contactus, statuitque aras e cespite binas, 

Dexteriore Hecates, at laeva parte luveniae 
Quas ubi verbenis silvaque incinxit agresti, 

Haud procul egcsia scrobibus tellure duabus 
Sacra facit, cultrosque in guttura velleris atri 
Coniicit, et patulas perfundit sanguine fossas. • 

Tum super invergens liquidi carchesia Bacchi, 
Aeneaque invergens tepidi carchesia lactis, 

Verba simul fundit, terrenaque numina poscit, 
Umbrarumque rogat rapta cum coninge regem, > 

Ne properent artus anima fraudare seniles. 

Quos ubi placavit precibusque et murmure longo, 
Aesonis effetum proferri corpus ad aras 
lussit, et in plenos resolutum carmine somnos 
Exanimi similem stratis porrexit in herbis. 

Hinc procul Aesoniden, procul hinc iubet ire ministros 
Et monet arcanis oculos removere profanos. 

Diffugiunt iussi. Sparsis Medea capillis 
Bacchantum ritu flagrantes Circuit aras, 

Multifidasque faces in fossa sanguinis atra 
Tingit, et intinctas geminis accendit in aris: 

Terque senem flamma, ter aqua, ter sulphure lustrat. 

Interea validum posito medicamen aheno 
Fervet, et exsultat, spumisque tumentibus albet. 

Illic aemonia radices valle resectas. 

Seminaque, floresque, et succos incoquit acres. 

Adiicit extremo lapides Oriente petitos, 

Et, quas oceani refluum mare lavit, arenas. 

Addit et exceptas Luna pernocle pruinas, 

Et strigis infames ipsis cum carnibus alas, 

Inque virum soliti vultus mulare ferinos 
Ambigui prosecta lupi. Nec defuit illic 
Squamea cinyphii tenuis membrana chelydri, 
Vivacisque iecur cervi: quibus insuper addit 
Ora caputque novem cornicis saecula passae. 

His et mille aliis postquam sine nomine rebus 
Propositum instruxit mortali barbara munus, 

Arenti ramo iampridem mitis olivae 
Omnia confundit, summisque immiscuit ima. 

Ecce vetus calido versatus stipes aheno 
Fit viridis primo, nec longo tempore frondem 
Induit, et subito gravidis oneratur olivis. 

At quacumque cavo spumas eiecit aheno 

Ignis, et in terram guttae cecidere calentes; 

Vernat humus, floresque et mollia pabula surgunt. 
Quod simul ac vidit, stricto Medea recludit 
Ense senis iugulum, veteremque exire cruorem 
Passa, replet succis; quos postquam combibit Aeson 
Aut ore acceptos, aut vulnere; barba, comaeque, 
Canitie posita, nigrum rapuere colorem. 

Pulsa fugit macies, abeunt pallorque situsque, 
Adiectoque cavae supplentur sanguine venae, 
Membraque luxuriant. Aeson miratur, et olim 
Ante quater denos hunc se reminiscitur annos. 

Pelias Iasonis patruus 
fraude Medeae a suis filiabus interimitur . 

( 298 ) 

Neve doli cessent, odium cum coniuge falsum 
Phasias assimulat, Peliaeque ad limina supplex 
Confugit; atque illam (quoniam gravis ipse senecta) 
Excipiunt natae, quas tempore callida parvo 
Colchis amicitiae fallacis imagine cepit. 

Dumque refert, inter meritorum maxima, demptos 
Aesonis esse silus, atque hac in parte moratur; 

. Spes est virginibus Pelia subiecta creatis, 

Arte suum parili revirescere posse parentem ; 
lamque petunt, pretiumque iubent sine fine pacisci. 
Illa brevi spatio silet, et dubitare videtur, 
Suspenditque animos ficta gravitate rogantes. 

Mox ubi pollicita est, Quo sit fiducia maior 
Muneris huius, ait, qui vestras maximus aevo est 
Dux gregis inter oves, agnus medicamine fiet. 
Protinus innumeris effetus laniger annis 
Attrahitur flexo circum cava tempora cornu: 

Cuius ut aemonio marcentia guttura cultro 
Fodit, et exiguo maculavit sanguine ferrum; 

Membra simul pecudis, validosque venefica succos 
Mergit in aere cavo. Minuuntur corporis artus, 
Cornuaque exuitur, nec non cum cornibus annos, 

Et tener auditur medio balatus abeno. 

Nec mora ; balatum mirantibus, exsilit agnus. 
Lascivilque fuga laclanliaque ubera quaerit. 
Obstupuere satae Pelia, promissaque postquam 
Exhibuere fidem, tum vero impensius instant. 

Ter iuga Phoebus equis, in ibero gurgite mersis, 
Dcuiserat, et quarta radiantia nocte micabant 
Sidera; quum rapido fallax Aeetias igni 
Imponit purum laticem, et sine viribus herbas, 
lamquc neci similis, resoluto corpore, regem. 

Et cum rege suo custodes somnus habebat, 

Quem dederant cantus, magicaeque potentia linguae. 
Intraram iussae cum Colchide limina natae, 
Ambierantque torum. Quid nunc dubitatis inertes ? 
Stringite, ait, gladios, veteremque haurite cruorem, 
Ut repleam vacuas iuvenili sanguine venas. 

In manibus vestris vita est aetasque parentis, 

Si pietas ulla est, nec spes agitatis inanes; ; 
Officium praestate patri, telisque senectam 
Exigite, et saniem coniecto emittite ferro. 

His, ut quaeque pia est, hortatibus impia prima es. 
Et ne sit scelerata, facit scelus. Haud tamen ictus 
Ulla suos spectare potest, oculosque reflectunt, 
Caecaque dant saevis aversae vulnera dextris. 

Ille, cruore fluens, cubito tamen allevat artus, 
Semilacerque toro consurgere tenlat, et inter 
Tot medius gladios pallentia brachia tendens. 

Quid facitis, natae? quid vos in fata parentis 
Armat? ait. Cecidere illis animique manusque. 

Plura loquuturo cum verbis guttura Colchis 
Abstulit, et calidis laniatum mersit ahenis. 

Quod nisi pennatis serpentibus isset, in auras, 

Non exempta foret poenae. Fugit alta, superque 
Pelion umbrosum, philyreia tecta, superque 
Othryn, et eventu veteris loca nota Cerambi. 



Digltlzed by Google 


139 


Aeaeus rex Aeginae excidium memorat, 
quod regno suo pestis attulerat. 

( 529 ) 

Principio caelum spissa caligine terras 
Pressit, et ignavos inclusit nubibus aestus. 

Dumque quater iunctis implevit cornibus orbem 
Luna, quater plenum tenuata retexuit orbem, 
Letiferis calidi spirarunt flatibus Austri. 

Constat et in fontes vitium venisse, lacusque, 
Milliaque incultos serpentum multa per agros 
Errasse, atque suis fluvios temerasse venenis. 

Strage canum prima, volucrumq. oviumq. boumq. 
Inque feris subiti deprensa potentia morbi. 

Concidere infelix validos miratur arator 
Inter opus tauros, medioque recumbere sulco. 
Lanigeris gregibus, balatus dantibus aegros, 

Sponte sua ianaeque cadunt, et corpora tabent. 

Acer equus quondam, magnaeque in pulvere famae; 
Degenerat palmas, veterumque oblitus honorum, 

Ad praesepe gemit leto moriturus inerti. 

Non aper irasci meminit, nec fidere cursu 
Cerva, nec armentis incurrere fortibus ursi. 

Omnia languor habet, silvisque, agrisque, viisque 
Corpora foeda iacent : vitiantur odoribus aurae. 

Mira loquor; non illa canes, avidaeque volucres, 
Non cani tetigere lupi : dilapsa liquescunt. 

Afflaluque nocent, et agunt contagia late. 

Pervenit ad miseros damno graviore colonos 
Pestis, et in magnae dominatur moenibus urbis. 
Viscera torrentur primo, flammaeque latentis 
Indicium rubor est, et ductus anhelitus aegre. 
Aspera lingua tumet, tepidisque arentia ventis 
Ora palent, auraeque graves captantur hiatu. 

Non stratum, non ulla pati velamina possunt; 

Dura sed in terra ponunt praecordia: nec fit 
Corpus humo gelidum, sed humus de corpore fervet. 


Digitized by Google 


140 

Nec moderator adest, inque ipsos saeva medentes 
Erumpit clades, obsuntque auctoribus artes: 

Quo propior quisque est, servilque fidelius aegro, 

In partem leti citius venit. Utque salutis 
Spes abiit, finemque vident in funere morbi, 
Indulgent animis, et nulla, quid utile, cura est, 

Utile enim nihil est. Passim, positoque pudore, 
Fontibus, et fluviis, puteisque capacibus haerent; 
Nec prius est exstincta sitis, quam vita, bibendo. 
Inde graves multi nequeunt consurgere, et ipsis 
Immoriuntur aquis; aliquis tamen haurit et illas. 
Tantaque sunt miseris invisi taedia lecti ; 

Prosiliunt, aut, si prohibent consistere vires, 

Corpora devolvunt in humum, fugiuntque penates 
Quisque suos; sua cuique domus funesta videtur: 

Et quia cansa latet, locos est in crimine: notis 
Semianimes errare viis, dum stare valebant, 
Adspiceres; flentes alios, terraeqne iacentes; 
Lassaqoe versantes supremo lumina motu. 
Membraque pendentis tendunt ad sidera caeli, 

Hic illic, ubi mors deprenderat, exhalantes. 

Quid mihi tunc animi fuit? an, quod debuit esse, 
Ut vitam odissem, et cuperem pars esse meorum? 
Quo se cumque acies oculorum flexerat, illic 
Vulgus erat stratum; veluti quum putria motis 
Poma cadunt ramis, agitataque ilice glandes. 

Templa vides contra gradibus sublimia longis : 
Iupiter illa tenet. Quis non altaribus illis 
Irrita tnra tulit? quoties pro coniuge coniux, 

Pro nato genitor, dum verba precantia dixit. 

Non exoratis animam finivit in aris, 

Inque manu turis pars inconsumpta reperta est! 
Admoti quoties templis, dum vota sacerdos 
Concipit, et fundit purum inter cornua vinum. 

Haud exspectato ceciderunt vulnere tauri! 

Ipse ego sacra lovi pro me, patriaque, tribusque 
Quum facerem natis, mugitus victima diros 
Edidit, et subito collapsa sine ictibus ullis 
Exiguo tinxit subiectos sanguine cultros. 

Fibra quoque aegra notas veri, mouitusq. Deorum . 

Perdiderat; tristes penetrant ad viscera morbi. 
Ante sacros vidi proiecla cadavera postes; 

Ante ipsas, quo mors foret invidiosior, aras 
Pars animam laqueo claudunt, morlisque timorem 
Morte fugant, ultroque vocant venientia fala. 
Corpora missa neci nullis de more feruntur 
Funeribus, neque enim capiebant funera portae. 
Aut inhumata premunt terras, aut dantur in altos 
Indotata rogos: et iam reverentia nulla est; 

Deque rogis pugnant, alienisque ignibus ardent. 
Qui lacriment, desunt; indefletaeque vagantur 
Natorum matrumque animae iuvenumque senumque 
Nec locus in tumulos, nec sufficit arbor in ignes. 


-de^tnae incolis peste absumtis, 
narrat Aeacus suis precibus formicas 
fuisse in homines transformatas . 

( 622 ) 

Forte fuit iuxta patulis rarissima ramis 
Sacra Iovi quercus de semine dodonaeo. 

Hic nos frugilegas adspeximus agmine longo 
Grande onus exiguo formicas ore gerentes, 

Rugosoque suum servantes cortice callem. 

Dum numerum miror, Totidem, pater optime, dixi. 
Tu mihi da cives, et inania moenia supple. 
Intremuit, ramisque sonum sine flamine motis 
Alta dedit quercus. Pavido mihi membra timore 
Horruerant, stabanlque comae ; tamen oscula terrae, 
Roboribosque dedi : nec me sperare fatebar ; 
Sperabam tamen, atque animo mea vota fovebam. 
Nox subit, et curis exercita corpora somnus 
Occupat ; ante oculos eadem mihi quercus adesse, 

Et ramos totidem, totidemque animalia ramis 
Ferre suis visa est, pariterque tremiscere motu: 
Graniferumque agmen subiectis spargere in arvis, 
Crescere quod subito, et maius maiusque videri, 

Ac se tollere humo, rectoque assistere trunco. 

Et maciem,* numernmque' pedum, nigrumque colorem 
Ponere, et humanam membris inducere formam. 
Somnus abit; damno vigilans mea visa, querorque 
In Superis opis esse nihil; at in aedibus ingens 
Murmur erat, vocesque hominum exaudire videbar 
Iam mihi desuetas. Dum suspicor has quoque somni,, 
Ecce venit Telamon properus, foribusque reclusis, 
Speque, fideque, pater, dixit, maiora videbis: 
Egredere. Egredior; qualesque in imagine somni 
Visus eram vidisse viros, ex ordine tales 
Adspicio, agnoscoque : adeunt, regemque salutant. 

Vota Iovi solvo, populisque recentibus urbem 
Partior, et vacuos priscis cultoribus agros: 
Myrmidonasque voco, nec origine nomina fraudo. 
Corpora vidisti : mores, quos ante gerebant, 

Nunc quoq. habent. Parcum genus est, patiensq. laborum 

Quaesitique tenax, et qui quaesita reservent. 

• • 

Daedalus pennis cera compactis evolans a Creta y 
ubi a Minoe in custodia detinebatur, 
filium Icarum , quicum effugerat , amittit . 

(VIII. 183) 

Daedalus interea Creten, longumqne perosus 
Exsilium, taclusque soli natalis amore, 

Clansus erat pelago. Terras licet, inquit, et undas 
Obstruat, at caelum certe patet; ibimus illae: 

Omnia possideat, non possidet aera Minos. 

Dixit, et ignotas animum dimittit in artes, 
Naluramque novat: nara ponit in ordine pennas 
A minima coeptas, longam breviore sequenti, 

Ut clivo crevisse putes ; sic rustica quondam 
Fistola disparibtis paulatim surgit avenis. 

Tum lino medias, et ceris alligat imas : 

Atque ita compositas parvo curvamine flectit, 

Ut veras imitentur aves. Puer Icarus una 
Stabat, et ignarus sua se tractare pericla, 

Ore renidenti, modo quas vaga moverat aura. 

Captabat plumas, flavam modo pollice ceram 
Mollibat, lusuque suo mirabile patris 
Impediebat opus. Postquam manus ultima coeptis 
Imposita est, geminas opifex libravit in alas 
Ipse suum corpus, motaque pependit in aura. 
Instruit et natum ; medioque ut limite curras, 

Icare, ait, moneo : ne, si demissior ibis, 

Unda gravet pennas; si celsior, ignis adurat. 

Inter utrumque vola : nec te spectare Booten, 

Aut Helicen iubeo, strictumque Orionis ensem. 

Me duce carpe viam: pariter praecepta volandi 
Tradit, et ignotas humeris accommodat alas. 

Inter opus monitusque genae maduere seniles, 

Et patriae tremuere manus. Dedit oscula nato 
Non iterum repetenda suo : pennisque levatus 
Ante volat, comitique timet ( velut ales, ab alto 
Quae teneram prolem produxit in aera nido ) 
Hortalurque sequi, damnosasque erudit artes, 

Et movet ipse suas, et nati respicit alas. 

Hos aliquis, tremula dum captat arundine pisces. 

Aut pastor baculo, slivaeve innixus arator 

Vidit, et obstupuit; quique aethera carpere possent, 

Credidit esse Deos. Et iam iunonia laeva 

Parte Samos fuerant, Delosque, Parosque relictae; 

Dextra Lcbynthos erant, fecundaque meile Calymne : 

Quum puer audaci coepit gaudere volatu, 

Deseruitque ducem, caelique cupidine tactus 
Altius egit iter. Rapidi vicinia solis 
Mollit odoratas, pennarum vincula, ceras. 

Tabuerant cerae, nudos quatit ille lacertos, 
Remigioque carens non ullas percipit auras; 

Oraque caerulea patrium clamantia nomen 
Excipiuntur aqua, quae nomen traxit ab illo. 

At pater infelix, nec iam pater, Icare, dixit, 

Icare, dixit, ubi es? qua te regione requiram? 

Icare, dicebat; pennas conspexit in undis, 

Devovitque suas artes, corpusque sepulcro 
Condidit, et tellus a nomine dicta sepulli est. 

Aper a Diana Oeneo regi irata 
in Calydoniae perniciem excitus 
a Meleagro regis eiusdem filio interficitur . 

( 281 ) 

Diana oeneos ultorem spreta per agros 
Misit aprum, quanto maiores herbida tauros 
Non habet Epirus; sed habent sicula arra minores. 
Sanguine et igne micant oculi, riget ardua cervix. 
Et setae densis similes hastilibus horrent: 

( Stantque velunt rallum, relut alta hastilia setae ) 
Ferrida cum rauco latos stridore per armos 
Spuma fluit, dentes aequantur dentibus indis; 

Fulmen ab ore renit, frondes afflatibus ardent. 

Is modo crescenti segetes proculcat in herba, 

Nunc matura metit fleturi rota coloni, 

Et cererem in spicis intercipit: area frustra, 

Et frustra exspectant promissas horrea messes, 
Sternuntur graridi longo cum palmite fetus, 

Baccaque cum ramis semper frondentis olirae. 

Saerit et in pecudes: non has pastorre, canesre, 
Non armenta truces possunt defendere tauri. 

Diffugiunt populi, nec se se in moenibus urbis 
Esse putant tutos, donec Meleagros, et una 
Lecta manus iurenum coiere cupidine laudis. 

Silra frequens trabibus, quam nulla ceciderat aetas. 
Incipit a plano, devexaque prospicit arva. 

Quo postquam venere viri, pars retia tendunt, 
Vincula pars adimunt canibus, pars pressa sequuntur 
Signa pedum, cupiuntquc suum reperire periclum. 
Concava vallis erat, qua se demittere rivi 
Assuerant pluvialis aquae : tenet ima lacunae 
Lenta salix, ulvaeque leves, iuncique palustres, 
Viminaque, et longa parvae sub arundine cannae. 
Hinc aper excitus medios violentus in hostes 
Fertur, ut excussis elisi nubibus ignes. 

Sternitur incursu nemus, et propulsa fragorem 

Silva dat: exclamant invenes, praetenta que forti 
Tela tenent dextra lato vibrantia ferro. 

Ille ruit, spargitque canes, ut quisque ruenti 
Obstat, et obliquo latrantes dissipat ictu. 

Ira feri mota est ; nec fulmine lenius arsit ; 

Lux micat ex oculis, spiralque e pectore flamma : 
Utque volat moles adducto concita nervo, 

Quum petit aut muros, aut plenas milite turres \ 

In iuvenes vasto sic impete vulnificus sus 
Fertur : et Eupalamon, Pelagonaque dextra tuentes 
Cornua prosternit ; socii rapuere iacentes. 

At non letiferos effugit Enaesimus ictus 
Hippocoonte satus ; trepidantem et terga parantem 
Vertere succiso liquerunt poplite nervi. 

Forsitan et Pylius citra troiana perisset 
Tempora, sed sumpto posita conamine ab hasta, 
Arboris insiluit, quae stabat proxima, ramis, 
Despexitque loco tutus, quem fugerat, hostem. 

Misit et Aesonides iaculum, quod casus ab illo 
Vertit in immeriti fatum latrantis, et inter 
Ilia coniectum tellure per ilia fixum est. 

At manus Oenidae variat: missisque duabus, 

Hasta prior terra, medio stetit altera tergo. 

Nec mora : dum saevit, dura corpora versat in orbem* 
Stridentemque novo spumam cum sanguine fundit, 
Vulneris auctor adest, hostemque irritat ad iram, 
Splendidaque adversos venabula condit in armos. 
Gaudia testantur socii clamore secundo, 

Victricemque petunt dextrae coniungere dextram, 
Immanemque ferum multa tellure iacentem 
Mirantes spectant ; neque adhuc contingere tutum 
Esse putant; sed tela tamen sua quisque cruentant. 
Ipse pede imposito caput exitiabile pressit. 

Philemon et Baucis, loce et Mercurio hospitio exceptis , 
ab iisdem praemio afficiuntur. 

(627 ) 

Haud procul hinc stagnum, tellus habitabilis olim; 

Nunc celebres mergis, fulicisque palustribus undae. 

Iupiter huc specie mortali, cumque parente 
Venit Atlantiades positis caducifer alis. 

Mille domos adiere, locum requiemque petentes , 

Mille domos clausere serae 3 tamen una recepit, 

Parva quidem, stipulis et canna tecta palustri : 

Sed pia Baucis anus, parilique aetate Philemon 
Illa sunt annis iuncti iuvenilibus, illa 
Consenuere casa : paupertatemque fatendo 
Effecere levem, nec iniqua mente ferendam. 

Nec refert dominos illic, famulosne requiras: 

Tota domus duo sunt 3 iidem parenlque iubenlque. 

Ergo ubi Caelicolae parvos tetigere penates, 

Submissoque humiles intrarunt vertice postes 3 
Membra senex posito iussit relevare sedili, 

Quo superiniecit textum rude sedula Baucis. 

Inde foco tepidum cinerem dimovit, et ignes 
Suscitat hesternos, foliisque et cortice sicco 
Nutrit, et ad flammas anima producit anili : 

Multifidasque faces, ramaliaque arida tecto 
Detulit, et minuit, parvoque admovit alieno: 

Quodque suus coniux riguo collegerat horto , 

Truncat olus foliis: furca levat ille bicorni 
Sordida terga suis nigro pendentia tigno 3 
Servatoque diu resecat de tergore partem 
Exiguam, sectamque domat ferventibus undis. 

Interea medias fallunt sermonibus horas, 

Sentirique moram prohibent: erat alveus illic 
Fagineus, curva clavo suspensus ab ansa; 

Is tepidis impletur aquis, artusque fovendos 

Accipit: in medio lorus est de mollibus ulvis 

Impositus lecto, sponda pedibusque salignis: • 

^ i 

Vestibus hunc relant, quas non nisi tempore festo 
Sternere consuerant ; sed el haec vi lisque velusque 
Vestis erat, lecto non indignanda saligno. 

Accubuere Dei: mensam succincta tremensque 
Ponit anus, mensae sed erat pes tertius impar; 
Testa parem fecit: quae postquam subdita clivutn 
Sustulit, aequatam mentae tersere virentes. 

Poniiut hic bicolor sincerae bacca Minervae, 
Conditaque in liquida corna autumnalia faece, 
Inlubaque, et radix, et lactis massa coacti, 

Ovaquc non acri leviter versata favilla ; 

Omnia fictilibus: post haec caelatus eadem 
Sistitur argilla crater, fabricataque fago 
Pocula, quae cava sunt flaventibus illita ceris. 

Parva mora est; cpulasque foci misere calentes, 
ncc longae rursus referuntur vina senectae, 

Danlque locum mensis paulum seducta secundis. 

Hic nux, hic mixta est rugosis carica palmis, 
i unaque, cl in patulis redolentia mala canistris. 

Et de purpureis collectae vitibus uvae : 

Candidus in medio favus est; super omnia vultus 
Accessere boni, nec iners pauperque voluntas. 

Intei ea quoties haustum cratera repleri 
Sponte sua, per seque vident succrescere vina: 
Attoniti novitate pavent, manibusque supiuis 
Concipiunt Baucisque preces timidusque Philemon, 

Et veniam dapibus, nullisque paratibus orant. 

Unicus anser erat, minimae custodia villae, 

Quem Diis hospitibus domini mactare parabant. 

Ille celer penna tardos aetate fatigat, 

Ehiditque diu, tamdemque est visus ad ipsos 
Confugisse Deos. Superi vetuere necari ; 

Piiquc sumus, meritasque luet vicinia poenas 
Impia, dixerunt; vobis immunibus huius 
Esse mali dabitur: modo vestra relinquite tecta, 

Ac nostros comitate gradus, et in ardua montis 
Ile simul. Parent ambo, baculisque levati 
Nituntur longo vestigia ponere clivo. 

Tantum aberant summo, quantum semel ire sagitta 
Missa potest; flexere oculos, et mersa palude 

Cetera prospiciunt, tantum sua tecta manere. 
Dumque ea mirantur, dum deflent fata suorum, 
Illa vetus dominis etiam casa parva duobus, 
Vertitur in templum : furcas subiere columnae. 
Stramina flavescunt, adopertaque marmore tellus, 
Caelataeque fores, aurataque tecta videntur. 

Talia quum placido Saturnius edidit ore : 

Dicite, iuste, senex, et femina coniuge iusto , 
Digna, quid optetis. Cum Baucide pauca loquutus 
Iudicium Superis aperit commune Philemon. 

Esse sacerdotes, deluhraque vestra tueri 
Poscimus: et quoniam concordes egimus annos, 
Auferat hora duos eadem ; nec coniugis umquam 
Busta meae videam, neu sim tumulandus ab illa. 
Vota fides sequitur ; templi tutela fuere, 

Donec vita data est. Annis aevoque soluti, 

Ante gradus sacros quum starent forte, locique 
Inciperent casus, frondere Pbilemona Baucis, 
Baucida conspexit senior frondere Philemon. 
Iamque super gelidos crescente cacumine vultus, 
Mutua, dum licuit, reddebant dicta : Valeque, 

O coniux, dixere simul: simul abdita texit 
Ora frutex. Ostendit adhuc tyaneius illic 
Incola de gemino vicinos corpore truncos. 

Erysichthon Triopae filius , 
quercum Cereri sacrum quum excidisset , 
a fame * iussu Deae proinde iratae torquetur . 

t 

(741) 

Erysichthon cereale nemus violasse securi 
Dicitur, et lucos ferro temerasse vetustos. 

Stabat in his ingens annoso robore quercus, 

Una nemus: vittae mediam, memorcsque tabellae, 
Sertaque cingebant, voti argumenta potentis. 
Saepe sub hac Dryades festas duxere choreas ; 
Saepe etiam, manibus nexis ex ordine, trunci 
Circuiere modum; mensuraque roboris ulnas 
Quinque ter implebat, nec non et cetera tanto 

Silva sub hac, silva quanto iacet herba sub omni. 
Non tamen idcirco ferrum Triopeius illa 
Abstinuit; famulosque iubet succidere sacrum 
Robur: at ut iussos cunctari vidit, ab uno 
Edidit haec rapta sceleratus verba securi : s-t-fy 

Non dilecta Deae solum, sed et ipsa licebit^ :■ 

Sit Dea, iam tanget frondente cacumine terram. 

Dixit: et obliquos dum telum librat in ictus, 
Contremuit, gemitumque dedit deoia quercus: 

Et pariter frondes, pariter pallescere glandes 
Coepere, ac longi pallorem ducere rami. 

Cuius ut in trunco fecit manus impia vulnus, 

Haud aliter fluxit discussa cortice sanguis, 

Quam solet, ante aras ingens ubi victima taurus 
Concidit, abrupta eruor e cervice profusus. 
Obstupuere omnes: aliquisque ex omnibus audet 
Deterrere nefas, saevamque inhibere bipennem. 
Adspicit hunc, Mentisque piae cape praemia, dixit 
Thessalus: inque virum convertit ab arbore ferrum, 
Detruncatque caput, repetitaque robora caedit. 

Editus e medio sonus est cum robore talis: 

Nympha sub hoc ego sum, Cereri gratissima, ligno; 
Quae tibi factorum poenas instare tuorum ^ x 
Vaticinor moriens, nostri solatia leti .. 1 
Persequitur scelus ille suum ; labefactaque tamdem 
Ictibus innumeris, adductaque funibus arbor 
Corruit, et mullam prostravit pondere silvam. 
Attonitae Dryades damno nemorisque suoque 
Omnes germanae Cererem cum vestibus atris 
Moerentes adeunt, poenamque Erysichthonis orant. 
Annuit his, capitisque sui pulcherrima motu 
Concussit gravidis oneratos messibus agros ; 
Moliturque genus poenae miserabile, si non 
Ille suis esset nulli miserabilis actis. 

Pestifera lacerare fame. Quae, quatenus ipsi 
Non adeunda Deae ( neq. enim Cereremq. Famemq. 
Fata coire sinunt) montani numinis unam 
Talibus agrestem compellat Oreada dictis: 

Est locus extremis Scythiae glacialis in oris, 

Triste solum, sterilis, sine fruge, sine arbore tellus; 

Frigus iners illic habitant, pallorque, treraorque. 

Et ieiuna Fames; ea se in praecordia condat , 
Sacrilegi scelerata, iube ; nec copia rerum ^ 

Vincat eam, superclque meas certamine vires. 

Neve viae spatium te terreat, accipe currus, 

Accipe quos frenis alte moderere dracones: 

Et dedit. Illa dato subvecta per aera curru, ) 

Devenit in Scythiam ; rigidique cacumine montis 
( Caucason appellant) serpentum colla levavit, 
Quaesitamque Famem lapidoso vidit in agro i i 
Unguibus et raras vellentem dentibus herbas. 

Hirtus erat crinis, cava lumina, pallor in ore. 

Labra incana situ, scabri rubigine dentes, 

Dura cutis, per quam spectari viscera possent; 

Ossa sub incurvis exstabant arida lumbis, 

Ventris erat pro ventre locus; pendere putares > 
Pectus, et a spinae tantummodo crate teneri: 

Auxerat articulos macies, genuumque rigebat ; 
Orbis, et immodico prodibant tubere tali. 

Hanc procul ut vidit ( neque enim est a&edere iuxta 
Ausa ) refert mandata Deae: paulumque morata, 
Quamquam aberat longe, quamquam modo venerat illae, 
Visa tamen sensisse famem ; relroque dracones 
Egit in Aemoniam versis sublimis habenis. 

Dicta Fames Cereris ( quamvis contraria semper 
Illius est operi) peragit; perque aera vento 
Ad iussam delata domum est, et protinus intrat 
Sacrilegi thalamos; alloque sopore solutum 
(Noctis erat tempus) geminis. amplectitur alis: 

Seque viro inspirat, faucesque et pectus et ora 
Alflat, et in vacuis spargit ieiunia venis., ' 

Funclaque mandato fecundum deserit orbem, 

Inque domos inopes, assucta revertitur antra. 

Lenis adhuc somnus placidis Erysichthona pennis 
Mulcebat; petit ille dapes sub imagine somni, 

Oraque vana movet, dentemque in dente fatigat,: 
Exercelque cibo delusum guttur inani : 

Proquc epulis tenues nequidquam devorat auras. 

Ut vero est expulsa quies, furit ardor edendi, 

Perque avidas fauces, immensaque viscera regnat. 

Nec mora ; quod ponius, quod terra, quod educat aer. 
Poscit, et appositis queritur ieiunia mensis ; 

Inque epulis epulas quaerit, quodque urbibus esse, 
Quodque satis populo poterat, non sufficit uni: 

Plusque cupit, quo plura suam demittit in a Irum : 
Utque fretum recipit de tota flumina terra, . 

Nec satiatur aquis, peregrinosque ebibit amnes; 

Utque rapax ignis non umquam alimenta recusat, 
lnnumerasque trabes cremat; et, quo copia maior 
Est data, plura petit, lurbaque voracior ipsa est: . 

Sic epulas omnes Erysichthonis ora profani 
Accipiunt, poscuntque simul : cibus omnis in illo 
Causa cibi est: semperque locus fit inanis edendo. 

Cyparissus cervum sibi carissimum 
imprudens interficit et in cupressum mutatur . 

(X. 110 ) 


Ingens cervus erat, lateque patentibus altas 
Ipse suo capiti praebebat cornibus umbras: 
Cornua fulgebant auro, demissaque in armos . 
Pendebant tereti gemmata monilia collo. 

Bulla super frontem parvis argentea loris 
Vincta movebatur ; parilesque ex aere nitebant 
Auribus in geminis circum cava tempora baccae. 
Isque metu vacuus, naturalique pavore 
Deposito, celebrare domos, mulcendaque colla 
Quamlibet ignotis manibus praebere solebat. 

Sed tamen ante alios, ceae pulcherrime gentis. 
Gratus erat, Cyparisse, tibi: tu pabula cervum 
Ad nova, tu liquidi ducebas fontis ad undam; 

Tu modo texebas varios* per cornua flores, 

Nunc eques in tergo residens huc laetus et illuc 
Mollia purpureis frenabas ora capistris. 

Aestus erat, mediusque dies, solisque vapore 
Concava litorei fervebant brachia cancri: 

•Fessus in herbosa posuit sua corpora terra 
Cervus, et arborea ducebat frigus ab umbra. 

Hunc puer imprudens iaculo Cyparissus acuto > 
Fixit: et ut saevo morientem vulnere vidit, 

Velle mori statuit. Quae non solatia Phoebus 
Dixit? et, ut leviter, pro materiaqne doleret, 
Admonuit: gemit ille tamen, munusque supremum 
Boc petit a Superis, ut tempore lugeat omni. 
Iamque per immensos egesto sanguine fletus, 

In viridem verti coeperunt membra colorem; 

Et modo, qui nivea pendebant fronte capilli. 
Horrida caesaries fieri, sumptoque rigore 
Sidereum gracili spectare cacumine caelum. 
Ingemuit, tristisque Deus, Lugebere nobis, 
Lugebisque alios, aderisque dolentibus, inquit. 

Orpheus a Bacchis discerptus . 

(XI. 1) 

Carmine dum tali silvas, animosque ferarum 
Threicius vates, et saxa sequentia ducit; 

Ecce nurus Ciconum, tectae lymphata ferinis 
Pectora velleribus, tumuli de vertice cernunt 
Orphea percussis sociantem carmina nervis. 

E quibus una, levem iactato crine per auram: 

En, ait, en hic est nostri contemptor, et hastam 
Vatis apollinei vocalia misit in ora ; 

Quae foliis praesuta notam sine vulnere fecit. 
Alterius telum lapis est; qui missus, in ipso 
Aere, concentu victus vocisque lyraeque est: 

Ac veluti supplex pro tam furialibus ausis 
Ante pedes iacuit. Sed enim temeraria crescunt 
Bella, modusque abiit, insanaque regnat Erinnys. 
Cunctaque tela forent cantu mollita ; sed ingens 
Clamor, et inflato berecynthia tibia cornu, 
Tympanaque, plaususque et bacchei ululatus 
Obstrepuere sono citharae: tum denique saxa 
Non exauditi rubuerunt sanguine vatis. 

At primum attonitas etiamnum voce canentis 
Innumeras volucres, anguesque agmenque ferarum 

Maenades orphei titulum rapuere theatri: 

Inde cruentatis vertuntur in Orphea dextris, 

Et cogunt, ut aves, si quando luce vagantem 
Noctis avem cernunt : strucloque utrimque theatro 
Ceu matutina cervus periturus arena 
Praeda canum est : vatemque petunt, et fronde virentes 
Coniiciunt thyrsos non haec in munera factos. 

Hae glebas, illae dereptos arbore ramos, 

Pars torquent silices. Neu desint tela furori, 

Forte boves presso subigebant vomere terram : 

Nec procul hinc, multo fructum sudore parantes, 
Dura lacertosi fodiebant arva coloni. 

Agmine qui viso fugiunt, operisque relinquunt 
Arma sui ; vacuosque iacent dispersa per agros 
Sarculaque, rastrique graves, longique ligones. 

' Quae postquam rapuere ferae, cornuque minaci 
Divellere boves, ad vatis fata recurrunt; 
Tendentemque manus, atque illo tempore primum 
Irrita dicentem, nec quidquam voce moventem 
Sacrilegae perimunt ; perque os ( pro Iupiter ! ) illud 
Auditum saxis, intellectumque ferarum 
Sensibus, in ventos anima exhalata recessit. 

Te moestae volucres, Orpheu, te turba ferarum, 

Te rigidae silices, tua carmina saepe sequutae 
Fleverunt silvae; positis te frondibus arbos 
Tonsa comam luxit, lacrimis quoque flumina dicunt 
Increvisse suis: obscuraque carbasa pullo 
Naides, et Dryades, passosque habuere capillos. 
Membra iacent diversa locis: caput, Hebre, lyramque 
Excipis, et ( mirum ! ) medio dum labitur amne, 
Flebile nescio quid queritur lyra, flebile lingua * 
Murmurat exanimis, respondent flebile ripae. 

Midas rex Phrygiae Silenum quum reddidisset Baccho , 
eidem propterea datur posse omnia in aurum vertere, 
cui postea Phoebus aures asininas indidit . 


( 89 ) 

* « • » 

Pactolon Bacchus , Satyri, Bacchaeque frequentant 
At Silenus abest: titubantem annisque meroque 
Ruricolae cepere phryges, vinctumque coronis 
Ad regem traxere Midam, cui thracius Orpheus 
Orgia tradiderat cum cecropio Eumolpo. 

Qui simul agnovit socium, comitemque sacrorum, 
Hospitis adventu festum genialiter egit. 

Per bis quinque dies, et iunctas ordine noctes. 

Et iam stellarum sublime coegerat agmen 
Lucifer undecimus: lydos quum laetus in agros 
Rex venit, et iuveni Silenum reddit alumno.- . 

Huic Deus optandi gratum, sed inutile, fecit 
Muneris arbitrium, gaudens altore recepto. . 

Ille male usurus donis, ait: Effice, quidquid 
Corpore contigero, fulvum vertatur in aurum. 
Annuit optatis, nocituraque munera solvit . 

Liber; at indoluit, quod non meliora petisset. 
Laetus abit, gaudetque malo berecynthius heros, 
Pollicitamque Udem tangendo singula tentat. . 
Vixque sibi credens, non alta fronde virentem 
Ilice detraxit virgam, virga aurea facta est ; , 

Tollit humo saxum, saxum quoque palluit auro; 
Contigit et glebam, contactu gleba potenti. 

Massa fit; arentes Cereris decerpsit aristas. 

Aurea messis erat; demtum tenet arbore pomum, 
Hesperidas donasse putes; si postibus altis 
Admovit digitos, postes radiare videntur: 

Ille etiam liquidis palmas ubi laverat undis. 

Unda fluens palmis Danaen eludere posset. 

Vix spes ipse suas animo capit, aurea fingens 
Omnia: gaudenti mensas posuere ministri 

Exstructas dapibus, nec tostae frugis egentes. 

Tum vero, sive ille sua cerealia dextra 
Munera contigerat, cerealia dona rigebant; 

Sive dapes avido convellere dente parabat, 

Lamina fulva dapes admoto dente nitebant; 
Miscuerat puris auctorem muneris undis, 

Fusile per rictus aurum fluitare videres. 

Attonitus novitate mali, divesque miserque, 

Effligere optat opes, et, quae modo voverat, odit. 
Copia nulla famem relevat, silis arida guttur 
Urit, et inviso meritus torquetur ab auro. 

Ad caelumque manus, et splendida brachia tollens, 
Da veniam, lenaee pater; peccavimus, inquit: 

Sed miserere, precor, speciosoquc eripe damno. 
Mite Deum numen Bacchus peccasse falentem 
Restituit, pactamque fidem, data munera, solvit. 
Nevc male optato maneas circumlitus auro, 

Vade, ait, ad magnis vicinum Sardibus amnem, 
Perque iugura montis labentibus obvius undis 
Carpe viam, donec venias ad fluminis ortus. 
Spumiferoquc tuum fonti, qua plurimus exit, 

Subde caput, corpusque simul, simul elue crimen. 
Rex iussae succedit aquae : vis aurea tinxit 
Flumen, et humano de corpore cessit in amnem. * 
Nunc quoque iam veteris percepto semine vena 
Arva rigent, auro madidis pallentia glebis. 

Ille perosus opes, silvas et rura colebat, 

Panaque montanis habitantem semper in antris; 
Pingue sed ingenium mansit, nocituraque ut ante 
Rursus erant domino stolidae praecordia menii. 
Nam, freta prospiciens, late riget arduus alto 
Tmolus in adseensu, clivoque extentus utroque 
Sardibus hinc, illinc parvis finitur Hypaepis. 

Pan ibi dum teneris iactat sua carmina Nymphis, 
Et leve cerata modulatur arundine carmen, 

Ausus apollineos prae se contemnere cantus, 
ludice sub Tmolo certamen venit ad impar. 

Monte suo senior iudex consedit, et aures 
Liberat arboribus; quercu coma caerula tantum 
Cingitur, et pendent circum cava tempora glandes. 


156 

Isque Deum pecoris spectans: in iudice, dixit, 

Nulla mora est. Calamis agrestibus insonat ille, 
Barbaricoque Midan ( aderat nam forte canenti ) 
Carmine delenit: post hunc sacer ora retorsit 
Tmolus ad os Phoebi ; vultum sua silva sequuta est. 
Ille caput flavum lauro parnasside vinctus, 

Verrit humum tyrio saturata murice palla ; 
Instructamque fidem gemmis et dentibus indis 
Sustinet a laeva : tenuit manus altera plectrum. 
Artificis status ipse fuit, Tum stamina docto 
Pollice sollicitat: quorum dulcedine captus 
Pana iubet Tmolus citharae submittere cannas, 
ludicium, sanctiquc placet sententia montis 
Omnibus; arguitur tamen, atque iniusta vocatur 
Unius sermone Midae: nec Delius aures 
Humanam stolidas patitur retinere figuram 
Sed trahit in spatium, villisque albentibus implet, 
Instabilesque imo facit, et dat posse moveri. 

Cetera sunt hominis : partem damnatur in unam, 
Induilurque aures lente gradientis aselli. 

Ille quidem celat, turpique onerata pudore 
Tempora purpureis tentat velare tiaris: 

Sed solitus longos ferro resecare capillos 
Viderat hoc famulus; qui, quum nec prodere visum 
Dedecus auderet, cupiens efferre sub auras, 

Nec posset reticere tamen, secedit; humumque 
Effodit, et, domini quales adspexerit aures, 

Voce refert parva, terraeque immurmurat haustae: 
Indiciumque suae vocis tellure regesta 
Obruit, et scrobibus tacitus discedit opertis. 

Creber arundinibus tremulis ibi surgere lucus 
Coepit, et, ut primum pleno maturuit anno, 
Prodidit agricolam : leni nam motus ab Austro 
Obruta verba refert, dominique coarguit aures. 

Psamathe Nympha in armentum Pelei Aeaei filii 
et Thetidis mariti apud Ceycem regem exsulantis 
lupum immittit , eo quod sibi filium Phocum occidisset. 

, ( 348 ) 


Advolat armenti custos phocens Anetor ; 

Heu Peleu, Peleu! magnae libi nuncius adsum 
Cladis, ait: quodcumque ferat, iubet edere Peleus. 
Pendet, et ipse metu trepidat trachinius heros. 

Ille refert: Fessos ad litora curva iuvencos 
Appuleram, medio quum sol altissimus orbe 
Tantom respiceret, quantum superessc videret ; 
Parsque boum fulvis genua inclinarat arenis, 
Latarumque iacens campum spectabat aquarum : 

Pars gradibus tardis illuc errabat et illuc ; 

Nant alii, celsoque exstant super aequora collo. 
Templa mari subsunt, nec marmore clara, nec auro, 
Sed trabibus densis, lucoque umbrosa vetusto: 
Nereides, Nereusque tenent; hos navita templi 
Edidit esse Deos, dum retia litore siccat, 
luncta palus huic est, densis obsessa salictis, 

Quam restagnantis fecit maris unda paludem. 

Inde fragore gravi strepitans, loca proxima terret, 
Bellua vasta, lupus, silvisque palustribus exit 
Oblitus et spumis, et spisso sanguine rictus 
Fulmineos, rubra suffusus lumina flamma. 

Qui, quamquam saevit pariter rabieque fameqne, 
Acrior est rabie ; neque enim ieiunia curat 
Caede boum, diramque famem satiare, sed omne 
Vulnerat armentum, sternitque hostiliter omne. 

Pars quoque de nobis funesto saucia morsu, 

Dum defensamus, leto est data : sanguine litos, 
Undaque prima rubent, demugilaeque paludes. 

Sed mora damnosa est, nec res dubitare remittit : 
Dum superest aliquid, cuncti coeamus, et arma, 
Aruia capessamus, coniunctaque tela feramus. 

Dixerat agrestis: nec Pelea damna movebant; 

Sed, memor admissi, Nereida colligit orbam 
Damna suo inferias exstincto mittere Phoco. . 
Induere arma viros, violenlaque sumere tela 
Rex iubet oelaeus; cum queis simul ipse parabat 
Ire: sed Halcyone coniux excita tumultu 
Prosilit, et nondum totos ornata capillos, 

Disiicit hos ipsos, colloque infusa mariti. 

Mittat ut auxilium sine se, verbisque precatur 
Et lacrimis, animasque duas ut servet in una.' 
Aeacides illi: Pulcros, regina, piosque ’ , 0 

Pone metus: plena est promissi gratia vestri.** 

Non placet arma milii contra nova monstra moveri ; 
Numen adorandum pelagi est. Erat ardua turris, 

Arce patens summa, fessis loca grata carinis: 
Adscendunt illuc, stratosque in lilore tauros 
Cum gemitu adspiciunt, vastatoremque cruento 
Ore ferum, longos infectum sanguine villos. 

Inde manus tendens in aperti litora ponti, ^ 
Caeruleam Peleus Psamathen, ut finiat iram, 

Orat, opemque ferat: nec -vocibus illa rogantis 
Flectitur Aeacidae. Thetis hanc pro coniuge supplex 
Accepit veniam : sed enim revocatus ab acri 
Caede lupus perstat, dulcedine sanguinis asper ; 

Donec inhaerentem lacerae cervice iuvencac 
Marmore mutavit: corpus, praeterque colorem, 

Omnia servavit; lapidis color indicat, illum 
Iam non esse lupum, iam non debere timeri. 

Descriptio procellae , qua periit Ce yx, 
cut pater erat Lucifer , et uxor Alcyone Aeoli filia . 

( 455 ) 

Ceyx eductam navalibus aequore tingi, 

Aptarique suis pinum iubet armamentis. 

Qua rursus visa, veluti praesaga futuri, 

Horruit Halcyone, lacrimasque emisit obortas, 
Amplexusque dedit, tristique miserrima tamdem 

Ore, Vale, dixit, collapsaque corpore tola est. 

Ast iuvenes, quaerenle moras Ccyce, reducunt 
Ordinibus geminis ad forlia pectora remos. 
Aequalique ictu scindunt freta: sustulit illa ? 

H u mentes oculos, stanlemque in puppc recurva 
Concussaque manu dantem sibi signa maritimi ’ 
Trima videt redditquc nolas: ubi terra recessit 
Longius, atque oculi nequeunt cognoscere vultus 
Dum licet, insequitur fugientem lumine pinum. 
Portubus exierant, et moverat aura rudentes : 
Obvertit lateri pendentes navita remos. 

Cornuaque in summa locat arbore, totaque malo 
Carbasa deducit, venienlesque excipit auras. 

Aut minus, aut certe medium non amplius aequor 
Puppe secabatur, longeque erat utraque tellus: 

Quum mare sub noctem tumidis albescere coepit 
Fluctibus, et praeceps spirare valentius Eurus: 

Aidua iamdudum demittite cornua, rector 
Clamat, et antennis totum subnectite velum. 

Hic iubet, impediunt adversae iussa procellae, 

Nec sinit audiri vocem fragor aequoris ullam. 

Sponte tamen properant alii subducere remos, 

Pars munire latus, pars ventis vela negare: 

Egerit hic fluctus, aequorque refundit in aequor : 

Hic rapit antennas: quae dum sine lege geruntur, 
Aspera crescit hiems, omnique a parte feroces 
Bella gerunt venti, fretaque indignantia miscent. 

Ipse pavet, nec se, quis sit status, ipse fatetur 
bcire ratis rector, nec quid iubealve, vetetve : 

Tanta mali moles, lotaque polentior arte est! 

Quippe sonant clamore viri, stridore rudentes, 
Undarum incursu gravis unda, tonitribus aether: 
Fluctibus eligitur, caelumque aequare videtur 
Pontus, et inductas adspergine tingere nubes: 

Et modo, quum fulvas ex imo verrit arenas, 

Concolor est illis, stygia modo nigrior unda; 

Sternitur interdum, spumisque sonantibus albet. 

Ipsa quoque bis agitur vicibus trachinia puppis; 

Et modo sublimis, veluti de vertice montis, 

Despicere in valles, imumque Acheronta videtur; 

Nane, ubi demissam currum circumstetit aequor, 
Suscipere inferno summum de gurgite caelum. 

Saepe dat ingentem fluctu latus icta fragorem; 

Nec lerius pulsata sonat, quam ferreus olim 
Quum laceras aries, balistave concutit arces. 

Utque solent, sumtis in cursu viribus, ire 
Pectore in arma feri praetentaque tela leones : 

Sic ubi se rentis admiserat unda coortis, 

Ibat in arma ratis, multoque erat altior illis/ 

Iamque labant cunei, spoliataque tegmine cerae 
Rima patet, praebetque riam letalibus undis. 

Ecce cadunt largi resolutis nubibus imbres; 
lnque fretum credas totum descendere caelum, 

Inque plagas caeli tumefactum adseendere pontum. 

Vela madent nimbis, et cum caelestibus undis 
Aequoreae miscentur aquae: caret ignibus aether, 
Caecaque nox premitur tenebris hiemisque suisque: 
Discutiunt tamen has, praebentque micantia lumen 
Fulmina , fulmineis ardescunt ignibus undae. 

Dat quoque iam saltus intra cava texta carinae 
Fluctus ; et ut miles numero praestantior omni 
Quum saepe assiluit defensae moenibus urbis. 

Spe potitur tamdern, laudisque accensus amore 
Inter mille viros, murum tamen occupat unus: 

Sic, ubi pulsarunt acres latera ardua fluctus, 

Vastius insurgens decimae ruit impetus undae ; 

Nec prius absistit fessam oppugnare carinam, 

Quam velut in captae descendat moenia navis. 

Pars igitur tentabat adhuc invadere pinum, 

Pars maris intus erat: trepidant haud secius omnes, 
Quam solet urbs, aliis murum fodientibus extra, 

Atque aliis murum, trepidare, tenentibus intus: 

Deficit ars, animique cadunt; totidemque videntur, 

Quot veniant fluctus, ruere atque irrumpere mortes. 

Non tenet hic lacrimas, stupet hic, vocat ille beatos. 
Funera quos maneant, hic votis numen adorat, 
Brachiaque ad caelum, quod non videt, irrita tollens 
Poscit opem ; subeunt illi fratresque, parensque ; 

Huic cum pignoribus domus, et quod cuiq. relictum est. 

Halcyone Ceyca movet, Ceycis in ore 

a • 


Digitized by Google 


161 

Nulla nisi Halcyone est; et, quum desideret unam, 
Gaudet abesse tamen : patriae quoque vellet ad oras 
-Respicere, inque domum supremos vertere vultus; 
Verum ubi sit, nescit: tanta vertigine pontus 
Fervet, et, inducta piceis e nubibus umbra. 

Omne latet caelum, duplicalaque noctis imago est. 
Frangitur incursu nimbosi turbinis arbos, 

Frangitur et regimen ; spoliisque animosa superstans 
Unda, velut victrix, sinuatas despicit undas: 

Nec levius, quam si quis Athon, Pindumve revulsos 
Sede sua, totos in apertum everterit aequor, * 
Praecipitata ruit, pariterque et pondere et ictu 
Mergit in ima ratem; cum qua pars magna virorum 
Gurgite pressa gravi, neque in aera reddita, fato 
Functa suo est. Alii partes, et membra carinae 
Trunca tenent; tenet ipse manu, qua sceptra solebat, 
Fragmina navigii Ceyx, soceruraque patremque 
Invocat, heu! frustra: sed plurima nantis in ore 
Halcyone coniux ; illam meminilque rcferlque ; 

Illius ante oculos ut agant sua corpora fluctus 
Optat, ct exanimis manibus tumuletur amicis. 

Dum natat, absentem, quoties sinit hiscere fluctus, 
Nominat Halcyonen, ipsisquc immurmurat undis. 

Ecce super medios fluctus niger arcus aquarum 
Frangitur, et rupta mersum caput obruit unda. 
Lucifer obscurus, nec quem cognoscere posses, 

Illa nocte fuit; quoniamque excedere Olympo 
Non licuit, densis texit sua nubibus ora. 

Iris Iunonis imperio obsequuta Somnum invisit , 
ut Somnia mittat ad Halcyonem uxorem Ceycis , 
qui naufragio perierat. 

( 685 ) 

t 

Haec luno: Iri, meae fidissima nuncia vocis, 

Vise soporiferam Somni velociter aulam ; 

. Exstinctique iube Ceycis imagine mittat 
Somnia ad Halcyonen veros imitantia casus. 

11 

Dixerat : induitur velamina mille colorum 
Iris, et arquato caelum curvamine signans, 

Tecta petit iussi sub rupe latentia regis. 

Est prope Cimmerios longo spelunca recessu ; 
Mons cavus, ignavi domus et penetralia Somni : 

Quo numquam radiis oriens, mediusve, cadensve 
Phoebus adire potest; nebulae caligine mixtae 
Exhalantur humo, dubiaeque crepuscula lucis. 

Non vigil ales ibi cristati cantibus oris 
Evocat auroram, nec voce silentia rumpunt 
Solliciti ve canes, canibusve sagacior anser. 

Non fera, non pecudes, non moli flamine rami, 
Humanaeve sonum reddunt convicia linguae ; 

Muta quies habitat: saxo tamen exit ab imo 
Bivus aquae Lethes, per quem cum murmure labens 
Invitat somnos crepitantibus unda lapillis. 

‘ Ante fores antri fecunda papavera florent, 
Innumeraeque herbae, quarum de lacte soporem 
Nox legit, et spargit per opacas liumida terras. 
Janua, quae verso stridorem cardine reddat. 

Nulla domo tota, custos in limine nullus. 

At medio torus est, ebeno sublimis in antro, 
Plumeus, unicolor, pullo velamine tectus ; 

Quo cubat ipse Deus membris languore solutis. 

Hunc circa passim varias imitantia formas 
Somnia vana iacent totidem, quot messis aristas. 
Silva gerit frondes, eiectat litus arenas. 

Quo simul intravit, manibusque obstantia virgo 
Somnia dimovit, vestis fulgore reluxit 
Sacra domus ; tardaque Deus gravitate iacentes 
Vix oculos tollens, iterumque iterumque relabens, 
Summaque percutiens nutanti pectora mento, 
Excussit tamdem sibi se: cubiloque levatus, 

Quid veniat, cognorat enim, scitatur. At illa, 

Somne, quies rerum, placidissime Somne Deorum, 
Pax animi, quem cura fugit, qui corda diurnis 
Fessa ministeriis mulces, reparasque labori; 

Somnia, quae veras aequent imitamine formas, 
Herculea Trachine iube, sub imagine regis, 
Halcyonen adeant, simulacraque naufraga fingant. 

Imperat hoc Inno. Postquam mandata peregit 
Iris, abit; neque enim ulterius tolerare vaporis 
Vim poterat; labique ut somnum sensit in artus, 
Effugit, et remeat per quos modo venerat arcus. 

Serpens Troiae excidium Graecis parantibus 

fausta ominatur. 

(XII. 11 ) 

Hic patrio de more Io vi quum sacra parassent, 

Dt vetus accensis incanduit ignibus ara ; 

Serpere caeruleum Danai videre draconem 
In platanum, coeptis quae stabat proxima sacris. 
Nidus erat volucrum bis quatuor arbore summa ; 
Quas simul, et matrem circum sua damna volantem 
Corripuit serpens, avidaque recondidit alvo. 
Obstopoere omnes: at veri providus augur 
Thestorides, Vincemus, ait, gaudete, Pelasgi ; 

Troia cadet: sed erit nostri mora longa laboris, 
Atque novem volucres in belli digerit annos. 

Ille, ut erat, virides amplexus in arbore ramos, 

Fit lapis, et servat serpentis imagine saxum. 

Describitur Famae domus. 

( 39 ) 

Orbe locus medio est inter terrasque freHimque, 
Caelestesque plagas, triplicis confinia mundi : 

Unde, quod est usquam, quamvis regionibus absit. 
Inspicitur, penetralque cavas vox omnis ad aures. 
Fama tenet, summaque domum sibi legit in arce; 
Innumerosque aditus, ac mille foramina tectis 
Addidit, et nullis inclusit limina portis. 

Nocte dieque patet: tota est ex aere sonanti. 

Tota fremit, vocesque refert, iteratque quod audit. 
Nulla quies intus, nullaque silentia parte: 




i 




i 


\ 


Digitized by Google 


164 

Nec tamen est clamor, sed parvae murmura vocis ; 
Qualia de pelagi, si quis procul audiat, undis 
Esse solent ; qualemve sonum, quum Iupiter atras 
Increpuit nubes, extrema tonitrua reddunt. 

Atria turba tenet 3 veniunt leve vulgus, euntque, 
Mixtaque cum veris passim commenta vagantur 
Millia rumorum, confusaque verba volutant. 

E quibus hi vacuas implent sermonibus aures, 

Hi narrata ferunt alio, mensuraque ficti 
Crescit, et auditis aliquid novus adiicit auctor. 

Illic Credulitas, illic temerarius Error, 

Vanaque Laetitia est, consternatique Timores, 
Seditioque repens, dubioque auctore Susurri. 

Ipsa quid in caelo rerum, pelagoque geratur, 

Et tellure, videt, tolumque inquirit in orbem. 

. * 4 

Oratio Atacis in Ulyssem , 
quorum uterque arma Achillis a Paride necati 
ad se perlinere contendit . 

( XIII. 1 ) 

Consedere duces, et vulgi stante corona, 

Surgit ad hos clypci dominus septemplicis Aiax. 
Utque erat impatiens irae, sigeia torvo 
Litora respexit, classemque in lilore vultu: 
Intendensque manus, Agimus ( pro Iupiter ! ) inquit, 
Ante rates causam, et mecum confertur Ulysses! 

At non hectoreis dubitavit cedere flammis, 

Quas ego sustinui, quas hac a classe fugavi. 

Tutius est igitur fictis contendere verbis, 

Quam pugnare manu: sed nec mihi dicere promtnm, 
Nec facere est isti ; quantumque ego Marte feroci, 
Quantum acie valeo, tantum valet iste loquendo. 

Nec memoranda tamen vobis mea facta, Pelasgi, 

Esse reor ( vidistis enim ) sua narret Ulysses, 

Quae sine teste gerit, quorum nox conscia sola est* 
Praemia magna peti fateor; sed demit honorem - 
Aemulus; Aiaci non est tenuisse superbum, 

Sit licet hoc ingens, quidquid speravit Ulysses. 

Iste tulit pretium iam nunc certaminis huius; 

Quo quum victus erit, mecum certasse feretur. 

Atque ego, si virtus in me dubitabilis esset, 

Nobilitate potens essem : Telamone creatus, 

Moenia qui forti troiana sub Hercule cepit, 

Litoraque intravit pegasaea colcha carina. 

Aeacus huic pater est, qui iura silentibus illic 
Reddit, ubi aeolidcn saxum grave Sisyphon urget. 
Aeacon agnoscit summus, prolemque fatetur 
lupiter esse suam : sic ab love tertius Aiax. 

Nec tamen haec series in causa prosit, Achivi, 

Si mihi cum magno non est communis Achille. 

Frater erat; fraterna peto: quid sanguine cretus 
Sisyphio, furtisque, et fraude simillimus illi 
Inserit Aeacidis alienae nomina gentis? 

An, quod in arma prior, nulloque sub indice veni, 
Arma neganda mihi? potiorque videbitur ille, 

Ultima qui cepit, detrectavitque furore 
Militiam ficto; donec solerlior isto, 

Sed sibi inutilior, timidi commenta retexit 
Naupliades animi, vitataque traxit in arma? 

Optima nunc sumat, qui sumere noluit ulla ; 

Nos inhonorati, et donis patruelibus orbi, 

Obtulimus qui nos ad prima pericula, simus. 

Atque utinam aut verus furor ille, aut creditus esset, 
Nec comes hic phrygias umquam venisset ad arces 
Hortator scelerum ! Non te, poeantia proles, 

Expositum Lemnos nostro cum crimine haberet, 

Qui nunc ( ut memorant ) silvestribus abditus antris, - 
. Saxa moves gemitu, LaCrtiadaeque precaris 
Quae meruit: quae (si Dii sunt) non vana preceris. 
Et nunc ille eadem nobis iuralus in arma, 

Heu! pars una ducum, quo successore sagittae 
Herculis utuntur, fractus morboque fameque, 
Velaturque aliturque avibus, volucresque petendo 
Debita troianis exercet spicula fatis ; 

Ille tamen vivit, quia non comitavit Ulyssen. 

Mallet et infelix Palamedes esse relictus ; 

Viveret, aut certe letum sine crimine haberet. 

Quem, male con?i'cti nimium memor iste furoris, 
Prodere rem danaam finxit, fielumque probavit 
Crimen, et ostendit, quod iam praefoderat, aurum. 

Ergo aut exsilio vires subduxit Achivis, 

Aut nece : sic pugnat, sic est metuendus Ulysses. 

Qui, licet eloquio fidum quoque Nestora vincat, 

Haud tamen efficiet., desertum ut Nestora crimen 
Esse rear nullum ; qui, quum imploraret Ulyssen 
Vulnere tardus equi, fessusque senilibus annis, 

Proditus a socio est. Non haec mihi crimina fingi, - 
Scit bene Tydides, qui nomine saepe vocatum 
Corripuit, trepidoque fugam exprobravit amico. 
Adspiciunt oculis Superi mortalia iuslis : 

En eget auxilio, qui non tulit; utque reliquit, 

Sic linquendus erat: legem sibi dixerat ipse. 

Conclamat socios: adsum; videoque trementem, 
Pallentemque metu, ac trepidantem morte futura j 
Opposui molem clypei, texique iacentem, 

Serva viquc animam (minimum est hoc laudis) inertem. 
Si perstas certare, locum redeamus in illum : 

Redde hostem, vulnusque tuum, solitumque timorem 
Post clypeumque late, et mecum contende sub illo. 

At postquam eripui, cui standi vulnera vires 
Non dederant, nullo tardatus vulnere fugit. 

Hector adest, secumque Deos in praelia ducit, 

Quaque ruit, non tu tantum terreris, Ulysse, 

Sed fortes etiam; tantum trahit ille timoris. 

Hunc ego sanguineae successu caedis ovantem 
Cominus ingenii resupinum pondere fudi : 

Hunc ego poscentem, cum quo concurreret, unus 
Sustinui, sortemque meam vovistis, Achivi; 

Et vestrae valuere preces : si quaeritis huius 
Fortunam pugnae, non sum superatus ab illo. 

Ecce ferunt Troes ferrumque ignemque, lovemque 
In danaas classes; ubi nunc facundus Ulysses? 

Nempe ego mille meo protexi pectore puppes, 

Spem vestri reditus : date tot pro navibus arma. 

Quod si vera licet mihi dicere, quaeritur istis 
Quam mihi, maior honos, coniunctaq. gloria nostra est : 
Atque Aiax armis, uon Aiaci arma petuntur. 

Conferat his Ithacus Rhesum, imbellemque Dolona, 
Priamidenque Helenum rapta cum Pallade captum. 

Luce nihil gestum, nihil est Diomede remoto: 

Si semel ista datis meritis tam vilibus arma, 

Dividite, et pars sit maior Diomedis in illis. 

Quo tamen haec Ithaco? qui clam, qui semper inermis 
Rem gerit, et furtis incautum decipit hostem? 

Ipse nitor galeae, claro radiantis ab auro, 

Insidias prodet, manifeslabilque latentem. 

Sed neque dulichius sub Achillis casside vertex 
Pondere tanta feret, nec non onerosa, gravisque 
Pelias esse potest imbellibus hasta lacertis ; 

Nec clypeus, vasti caelatus imagine mundi. 

Conveniet timidae, nataeque ad furta sinistrae. 
Debilitaturum quid te petis, improbe, munus? 

Quod tibi si populi donaverit error achivi. 

Cur spolieris, erit ; non, cur metuaris ab hoste. 

Et fuga, qua sola cunctos, timidissime, vincis, 

Tarda futura tibi est gestamina tama trahenti. 

Adde, quod iste tuus, tam raro praelia passus, 

Integer est clypeus; nostro, qui tela ferendo 
Mille patet plagis, novus est successor habendus. 
Denique quid verbis opus est? Spectemur agendo: 
Arma viri fortis medios mittantur in hostes ; 

Inde iubete peti, et referentem ornate relatis. 

Finierat Telamone satus, vulgique sequutum 
Ultima murmur erat: donec laCrtius heros 
Adstitit, atque oculos paulum tellure moratos 
Sustulit ad proceres, exspectatoque resolvit 
Ora sono, neque abest facundis gratia dictis. 

Oratio Ulyssis in Aiacem , qua aemulum vicit . 

( 128 ) 

Si mea cum vestris valuissent vota, Pelasgi, 

Non foret ambiguus tanti certaminis heres; 

Tuque tuis armis, nos te poteremur, Achille. 

Quem quoniam non aequa mihi vobisque negarunt 

Fata (manuque simul velati lacrimantia tersit 
Lamina ) quis magno meiins succedat Achilli, 

Qnam per qaem magnas Danais successit Achilles? 

Huic modo nc prosit, quod, at est, hebes esse videtur; 
Neve mihi noceat, quod vobis semper, Achivi, 

Profuit ingenium, meaque haec facundia, si qua est, 
Quae nunc pro domino, pro vobis saepe loquuta est, 
Invidia careat, bona nec sua quisque recuset. 

Nam genus, et proavos, et quae non fecimus ipsi, 

Vix ea nostra voco: sed enim, quia retulit Aiax 
Esse Iovis pronepos, nostri quoque sanguinis auctor 
Iupiler est, totidemque gradus distamus ab illo. 

Nam mihi LaCrtes pater est, Arcesius illi, 

Iupiter huic, neque in his quisquam damnatus et exsul. 
Est quoque per matrem Cyllenius addita nobis 
Altera nobilitas: Deus est in utroque parente. 

Sed neque materno quod sum generosior ortu, 

Nec mihi, quod pater est fraterni sanguinis insons, 
Proposita arma peto; meritis expendite causam. 
Dummodo quod fratres Telamon, Peleusque fuerunt, 
Aiacis meritum non sit; nec sanguinis ordo, 

Sed virtutis honos spoliis quaeratur in istis: 

Aut si proximitas, primusque requiritur heres, 

Est genitor Peleus, est Pyrrhus filius illi. 

Quis locus Aiaci ? Phthiam, Scyronve ferantur; 

Nec minus est isto Teucer patruelis Achilli: 

Num petit ille tamen? num sperat, ut auferat arma? 

Ergo operum quoniam nudum certamen habetur, 1*4 
Plura quidem feci, quam quae comprendcre dictis 
In promtu mihi sit; rerum tamen ordine ducar. 
Praescia venturi genitrix nereia leti 
Dissimulat cultu natum; deceperat omnes, 

In quibus Aiacem, sumtae fallacia vestis. 

Arma ego femineis, animum motura virilem, 

Mercibus inserui : neque adhuc proiecerat heros 
Virgineos habitus, quum parmam, hastamque tenenti, 
Nate Dea, dixi, tibi se peritura reservant 
Pergama ; quid dubitas ingentem evertere Troiam ? 
Iniecique manum, fortemque ad fortia misi. 

Ergo opera illius mea sunt: ego Telephon hasta 

Pugnantem domui, victum orantemque refeci; 

Quod Thebae cecidere, meum est; me credite Lesbon, 
Me Tenedon, Chrysen que et Cyllan, Apollinis urbes, 

Et Scyron cepisse ; mea concussa putate 
Procubuisse solo lyrnesia moenia dextra. 

Utquc alias taceam, qui saevum perdere posset 
Hcctora, nempe dedi; per me iacet inclytus Hector. 
Illis haec armis, quibus est inventus Achilles, 

Arma peto; vivo dederam post fata reposco. 

Ut dolor unius Danaos pervenit ad omnes, 

Aulidaque euboicam complerunt mihe carinae. 
Exspectata diu, nulla aut contraria classi, 

Flamina sunt; duraeque iubent Agamemnona sortes 
Immeritam saevae natam mactare Dianae. 

Denegat hoc genitor, Divisque irascitur ipsis ; 

Atque in rege tamen pater est; ego mite parentis 
Ingenium verbis ad publica commoda verti. 

Nunc equidem fateor, fassoque ignoscat Atrides, 
Difficilem tenui sub iniquo iudice causam. 

Hunc tamen utilitas populi, fratrisque, datique 
Summa movet sceptri, laudem ut cum sanguine penset. 
Mitior et ad matrem, quae non hortanda, sed astu 
Decipienda fuit : quo si Telamonius isset. 

Orba suis essent etiamnum lintea ventis. 

Mittor et iliacas audax orator ad arces, 

Visaque et intrata est altae mihi curia Troiae; 
Plenaque adhuc erat illa viris. Interritus egi, 

Quam mihi mandarat communis Graecia causam, 
Accusoque Parin, praedamque Helenamque reposco, 

Et moveo Priamum, Priamoque Antenora iunclum. 

At Paris, et fratres, et qui rapuere sub illo, 

Vix tenuere manus ( scis hoc, Menelae, ) nefandas, 
Primaque lux nostri tecum fuit illa pericli. 

Longa referre mora est, quae consilioque manuque 
Utiliter feci spatiosi tempore belli. 

Post acies primas, urbis se moenibus hostes 
Continuere diu, nec aperti copia Martis 
Ulla fuit; decimo demum pugnavimus anno. 

Quid facis interea, qui nil nisi praelia nosti? 

Quis tuus usus erat ? Nam si mea facta requiris, 

Hostibus insidior, fossas munimine cingo; 

Consolor socios, ut longi taedia belli 
Mente ferant placida ; doceo quo simus alendi, 
Armandive modo, mittor quo postulat nsus. 

Ecce lovis monitu, deceptus imagine somni, 

Rex iubet incepti curam dimittere belli; 

Ille potest auctore suam defendere causam : 

Non sinat hoc Aiax, delendaque Pergama poscat, 
Quodque potest, pugnet. Cur non remoralur ituros? 
Cur non arma capit? dat, quod vaga turba sequatur? 
Non erat hoc nimium numquam nisi magna loquenli. 
Quid, quod et ipse fugis? Vidi, puduitque videre, 
Quum tu terga dares, inhonestaque vela parares. 

Nec mora. Quid facitis? quae vos dementia, dixi, 
Concitat, o socii, captam dimittere Troiam? 

Quidve domum fertis decimo, nisi dedecus, anno? 
Talibus atque aliis, in quae dolor ipse disertum 
Fecerat, aversos profuga de classe reduxi. ' * 

Convocat Atrides socios terrore paventes ; 

Nec Telamoniades etiam nunc hiscere quidquam 
Ausit; at ausus erat reges incessere dictis 
Thersites, etiam per me haud impune, protervis. 
Erigor, et trepidos cives exhortor in hostem, 
Amissamque mea virtutem voce reposco. 

Tempore ab hoc, quodeumque potest fecisse videri 
Fortiter iste, meum est, qui dantem terga retraxi. 
Denique de Danais quis te iaudatve, petitvc? 

At sua Tydides mecum communicat acta, 

Me probat, et socio semper confidit Ulysse. 

Est aliquid, de tot Graiorum millibus unum 
A Diomede legi : nec me sors ire iubebat. 

Sic tamen et spreto noctisque hostisque periclo, 

Ausum eadem, quae nos, phrygia de gente Dolona ll . 
Interimo; non ante tamen, quam cuncta coegi 
Prodere, et edidici quid perfida Troia pararet. 

Omnia cognoram, nec, quod specularer, habebam ; 

Et iam promissa poteram cum laude reverti. 

Haud contentus ea, petii tentoria Rhesi, 

Inque suis ipsum castris, comitesque peremi ; 

Atque ita captivo victor, votisque potitus, 

Ingredior curru laetos imitante triumphos. 

Cuius eques pretium pro nocte poposcerat hostis, 

Arma negate mihi, fuerilque benignior Aiax. 

Quid lycii referam .Sarpedonis agmina ferro 
Devastata meo? quum multo sanguine fudi 
Coeranon Hippasidcn, Alastoraque Chromiumque 
Alcandrumque Haliumque NoCraonaque Prytaninque, 
Exitioque dedi cum Chersidamanle Thoona, 

Et Charopen, fatisque immitibus Ennomon actum ; 
Quique minus celebres nostra sub moenibus urbis 
Procubuere manu. Sunt et mihi vulnera, cives, 

Ipso pulcra loco; nec vanis credite verbis. 

Adspicite en ( vestemque manu deduxit ) et, Haec sunt 
Pectora semper, ait, vestris exercita rebus. 

At nihil impendit per tot Telamonius annos 
Sanguinis in socios, et habet sine vulnere corpus. 

Quid tamen hoc refert, si se pro classe pelasga 
Arma tulisse refert contra Troasque Iovemque? 
ConfUeorque, tulit; neque enim benefacta maligne 
Detrectare meum est: sed nec communia solus 
Occupet, atque aliquem vobis quoque reddat honorem. 
Repulit Actorides, sub imagine tutus Achillis, 

Troas ab arsuris cum defensore carinis. 

Ausum etiam hectoreo solum concurrere Marti 
Se putat, oblitus regisque, ducumque, mcique, 

Nonus in officio, et praelatus munere sortis. 

Sed tamen eventus vestrae, fortissime, pugnae 
Quis fuit? Hector abit violatus vulnere nullo. 

Me miserum ! quanto cogor meminisse dolore 
Temporis illius, quo, Graiura murus, Achilles 
Procubuit! nec me lacrimae, luctusque, timorve 
Tardarunt, quin corpus humo sublime referrem 
His humeris; his, inquam, humeris ego corpus Achillis 
Et simul arma tuli, quae nunc quoque ferre laboro. 
Sunt mihi, quae valeant in talia pondera, vires ; 

Est animus vestros certe sensurus honores. 

Scilicet idcirco pro nato caerula mater 
Ambitiosa suo fuit, ut caelestia dona, 

Artis opus tantae, rudis, et sine pectore miles 
Indueret? neque enim clypei caelamina norit, 

Oceanum, et terras, cumque alto sidera caelo, 
Pleiadasque Hyadasque immuncmque aequoris Arcton, 
Diversasque urbes, nitidumque Orionis ensem. 

Postulat ut capiat, quae non intelligit, arma. 

Quid? quod me, duri fugientem munera belli. 
Arguit incepto sernm accessisse labori? ;■» 

Nec se magnanimo maledicere sentit Achilli? 

Si simulasse vocat crimen, simulavimus ambo; 

Si mora pro culpa est, ego sum maturior illo: 

Me pia detinuit coniux, pia mater Achillem; 

Primaque sunt illis data tempora, cetera vobis. 

Haud limeo, si iam nequeo defendere, crimen 
Cum tanto commune viro ; deprensus Ulyssis 
Ingenio tamen ille, at non Aiacis Ulysses. 

Neve in me stolidae eonvicia fundere linguae 
Admiremur cum : vobis quoque digna pudore 
Obiicit. An falso Palameden crimine turpe 
Accusasse mihi, vobis damnasse decorum est? 

Sed neque Naupliades facinus defendere tantum, 
Tamque patens valuit: nec vos audistis in illo 
Crimina ; vidistis, pretioque obiecta patebant. 

Nec, Poeantiaden quod habet vulcania Lemnos, 

Esse reus merui : factum defendite vestrum* 
Consensistis enim ; nec me suasisse negabo, 

Ut se subtraheret bellique viaeque labori, • 

Tentaretque feros requie lenire dolores. 

Paruit, et vivit. Non haec sententia tantum 
Fida, sed et felix; quum sit satis esse Fidelem. 

Quem quoniam vates delenda ad Pergama poscunt, 
Ne mandate mihi ; melius Telamonius ibit, 
Eloquioque virum morbis iraque furentem 
Molliet, aut aliqua producet callidus arte. 

Ante retro Simois fluet, et sine frondibus Ide 
Stabit, et auxilium promittet Achaia Troiae ; 

Quam cessante meo pro vestris pectore rebus, 

Aiacis stolidi Danais solertia prosit. 

Sis licet infestus sociis, regique, mihique, 

Dure Philoctete; licet exsecrere, meumque 
Devoveas sine fine caput, cupiasque dolenti 
Me tibi forte dari, nostrumque haurire cruorem : • 


173 


Utque tui milii, sic fiat tibi copia nostri ; 

Te tamen aggrediar, mecumque reducere nitar: 
Tamque tuis poliar ( faveat fortuna ) sagittis, 

Quam sum dardanio, quem cepi, vate potitus; 

Quam reponsa Deum, troianaque fata retexi; 

Quam rapui phrygiae signum penetrale Minervae 
Hostibus e mediis. Et se mihi comparet Aiax? 
Nempe capi Troiam prohibebant fata sine illis. 

Fortis ubi est Aiax? ubi sunt ingentia magni * 
Verba viri? cur hic metuis? cur audet Ulvsses 
Ire per excubias, et se committere nocti? 

Perque feros enses, non tantum moenia Troum, 
Verum etiam summas arces intrare, suaque 
Eripere aede Deam, raptaraque efferre per hostes? 
Quae nisi fecissem, frustra Telamone creatus 
Gestasset laeva taurorum tergora septem. 

Illa nocte mihi Troiae victoria parta est; 

Pergama tum vici, quum vinci posse coCgi. 

Desine Tydiden vultuque et murmure nobis 
Ostentare meum ; pars est sua laudis in illis. 

Nec tu, quum socia clypeum pro classe tenebas, 
Solus eras; tibi turba comes, mihi contigit unus: 
Qui, nisi pugnacem sciret sapiente minorem 
Esse, nec indomitae deberi praemia dextrae; 

Ipse quoque haec peteret, peteret moderatior Aiax, 
Eurypylusqne ferox, claroque Andrcmone natus ; 

Nec minus Idomeneus, patriaque creatus eadem 
Meriones; peteret maioris frater Atridae; 

Quippe manu fortes ( nec sunt tibi Marte secundi ) 
Consiliis cessere meis. Tibi dextera bello 
Utilis, ingenium est quod eget moderamine nostri : 
Tu vires sine mente geris, mihi cura futuri est ; 

Tu pugnare potes, pugnandi tempora mecum 
Eligit Atrides; tu tantum corpore prodes, 

Nos animo; quantoque ratem qui temperat, anteit 
Remigis officium, quanto dux milite maior; 

Tanto ego te supero. Ncc non in corpore nostro 
Pectora sunt potiora manu ; vigor omnis in illis. 

At vos, o proceres, vigili date praemia vestro; 
Proque tot annorum curis, quas anxius egi, 

Hunc titulum meritis pensandum reddite nostris. 

Iam labor in fine est; obstantia fata removi. 

Altaque posse capi faciendo, Pergama cepi. 

Per spes nunc socias, casuraque moenia Troum, 

Perque Deos oro, quos hosti nuper ademi, 

Per, si quid superest, quod sit sapienter agendum; 

Si quid .adhuc audax, ex praecipitique petendum, 

Si Troiae fatis aliquid restare putatis, 

Este mei memores; aut, si mihi non datis arma, 

Huic date: et ostendit signum fatale Minervae. 

■ 

Aiax ab Ulysse victus in gladium incumbit ? 
et eius sanguis in florem mutatur . 

( 382 ) 

• Mota manus procerum est ; et, quid facundia posset, 
Re patuit, fortisque viri tulit arma disertus. 

Heclora qui solus, qui ferrum, igneroque, lovemque 
Sustinuit toties, unam non sustinet iram, 

Invictumque virum vincit dolor. Arripit ensem ;. 

Et, Meus hic certe est : an et hunc sibi poscet Ulysses ? 
Hoc, ait, utendum est in me mihi ; quique cruore 
Saepe Phrygum maduit, domini nunc caede madebit: 
Ne quisquam Aiacem possit superare, nisi Aiax. 

Dixit, et in pectus, tum demum vulnera passum, 

Qua patuit ferro, letalem condidit ensem. 

Nec valuere manus infixum educere telum : 

Expulit ipse eruor ; rubefactaque sanguine tellus 
Purpureum viridi genuit de cespite florem, 

Qui prius oebalio fuerat de vulnere natus. 

Litera communis mediis pueroque viroque 
Inscripta est foliis; haec nominis, illa querelae. 

Achaemenidee ab Aenea Caietam adductus 
Macareum gr aecum hominem ibi offendit, 
' cui multa ille narrat de Polyphemo. 

(XIV. 155) 


Sedibus euboicam stygiis emergit in urbem 
Troius Aeneas, sacrisque ex more litatis, 

Litora adit nondum nutricis habentia nomen. 

Hic quoque substiterat post taedia longa laborum 
Neritius Macareus, comes experientis Ulyssei. 
Desertum quondam mediis qui rupibus Aetnae 
Noscit Achaemeniden, improvisoque repertum 
Vivere miratus, Qui te casusve, Deusve 
Servat, Achaemenide? cur, inquit, barbara graium 
Prora vehit? petitur. vestrae quae terra carinae? 
Talia quaerenti iam non hirsutus amictu, 

Iam suus, et spinis conserto tegmine nullis, 

Fatur Achaemenides : Iterum Polyphemon, et illos 
Adspiciam fluidos hnmano sanguine rictus; 

Hac mihi si potior domus est, Ithaceque, carina : 

Si minus Aenean veneror genitore, nec umquam 
Esse satis potero, praestem licet omnia, gratus. 

Quod loquor, et spiro, caelumque et sidera solis 
Adspicio ( possimne ingratus et immemor esse ? ) 

Ille dedit: quod non anima haec Cyclopis in ora 
Venit, et ut lumen iam nunc vitale relinquam, 

Aut tumulo, aut certe non illa condar in alvo. 

Quid mihi tunc animi ( nisi si timor abstulit omnem 
Sensum animumque ) fuit, qoum vos petere alta relictus 
Aequora prospexi? volui inclamare, sed hosti 
Prodere me timui; vestrae quoque clamor Ulyssis 
Paene rati nocuit. Vidi, quum monte revulso 
Immanem scopulum medias permisit in undas ; 

Vidi iterum, veluti tormenti viribus acta, 

Vasta giganteo iaculantem saxa lacerto. 

Et, ne deprimeret fluctusve lapisve carinam, 

Pertimui, iam me non esse oblitus in illa. 

Ut vero fuga vos ab acerba morte removit, 

Ille quidem totam fremebundus obambulat Aetnam, 
Praetentaque manu silvas, et luminis orbus 
Rupibus incursat, foedataque brachia tabo 
In mare protendens, gentem exsecratur achivam. 
Atque ait: 0 si quis referat mihi casus Ulysscn, 

Aut aliquem e sociis, in quem mea saeviat' ira ; 
Viscera cuius edam, cuius viventia dextra 
Membra mea laniem, cuius mihi sangnis inundet 
Guttur, et elisi trepident sub dentibus artus : 

Quam nullum, aut leve sit damnum mihi lucis ademtae! 
Haec et plura ferox. Me luridus occupat horror 
Spectantem vultus etiamnum caede madentes, 
Crudelesque manus, et inanem luminis orbem, 
Membraque, et* humano concretam sanguine barbam. • 
Mors erat ante oculos, minimum tamen illa malorum : 
Et iam prensurum, iam iam mea viscera rebar 
In sua mersurum ; mentique haerebat imago 
Temporis illius, quo vidi bina meorum * 

Ter quater affligi sociorum corpora terrae. 

Quae super ipse iacens, hirsuti more leonis, 
Visceraque et carnes, cumque albis ossa medullis, 
Semianimesque artus avidam condebat in alvum. 

Me tremor invasit: stabam sine sanguine moestus, 
Mandentemque videns eiectantemque cruentas 
Ore dapes, et frusta mero glomerata vomentem. 

Talia fingebam misero mihi fata parari : 

Perque dies multos latitans, omnemque tremiscens 
Ad strepitum, mortemque timens, cupidusque moriri, 
Glande famem pellens, et mixta frondibus herba, 

Solus, inops, exspes, leto poenaeque relictus, 

Haud procul adspexi longo post tempore navim : 

Ora vique fugam gestu, ad litnsque cucurri; 

Et movi, graiumque ratis troiana recepit. 

Macareus narrat Achaemenidi se et socios Ulyssis 

in sues a Circe , 

et rursus in pristinam formam mutatos . 

( 248 ) 

. • ' • • • i 

0 . i * 

* %• 

Nos quoque circaeo religata in litore pinu 
Antiphatae memores, immansuetique Cyclopis 
Ire negabamus, et tecta ignota subire. 

Sorte sumus lecti: sors me, fidumque Politen, 
Eurylochumque simul, nimiique Elpenora vini, 

Bisque novem socios circaea ad moenia misit. 

Quae simul attigimus, stetimusque in limine tecti ; 
Mille lupi, mixtaeque lupis ursaeque, leaeque 
Occursu fecere metum: sed nulla timenda, 

Nullaque erat nostro factura in corpore vulnus. 

Quin etiam blandas movere per aera caudas, 
Nostraque adulantes comitant vestigia, donec 
Excipiunt famulae, perque atria marmore tecta 
Ad dominam ducunt. Pulcro sedet illa recessu, 
Sublimis solio, pallamque induta nitentem,. . , , 
Insuper aurato circumvelatur amictu. 

Nereides, Nymphaeque simul, quae vellera motis 
Nulla trahunt digitis, nec fila sequentia ducunt, 
Gramina disponunt, sparsosqnc sine ordine flores 
Secernunt calathis, variasque coloribus herbas. 

Ipsa, quod hae faciunt, opus exigit; ipsa quis usus 
Quoque sit in folio, quae sit concordia mixtis. 
Novit, et advertens pensas examinat herbas. 

Haec ubi nos vidit, dicta acceptaque salute, 
Diffudit vultus, et reddidit omnia votis. 

Nec mora: misceri tosti iubel hordea grani, 
Mellaque, vimque meri, et cum lacte coagula passo. 
Quique sub hac lateant furtim dulcedine, succos, 
Adiicit. Accipimus sacra data pocula dextra: 

Quae simul arenti sitientes hausimus ore, 

Et tetigit summos virga Dea dira capillos; 

Et pudet, et referam, setis horrescere coepi, 

Nec iam posse loqui, pro verbis edere raucum 
Murmur, et in terram toto procumbere vultu ; 

Osque meum sensi pando occallescere rostro, 

Colla tumere toris, et qua modo pocula parte 
Sumpta mihi fuerant, illa vestigia feci; 

Cumque eadem passis (tantum medicamina possunt) 
Claudor hara, solumque suis caruisse figura 
Vidimus Eurylochum ; solus data pocula fugit. 

Quae nisi vitasset, pecoris pars una manerem 
Nunc quoque seligeri, nec tantae cladis ab illo 
Certior ad Circen ultor venisset Olysses. 

Pacifer huic dederat fiorem Cyllenius albnm, 

Moly vocant Superi, nigra radice tenetur. 

Tutus eo, monitisque simul caelestibus intrat 
Ille domum Circes, et ad insidiosa vocatus 
Pocula, conantem virga mulcere capillos 
Repulit, et stricto pavidam deterruit ense. 
Spargimur innocuae succis melioribus herbae, 
Percutimurque caput conversae verbere virgae, 
Verbaque dicuntur dictis contraria verbis. 

Quo magis illa canit, magis hoc tellure levati 
Erigimur, setaeque cadunt, bifidosque relinquit 
Rima pedes ; redeunt humeri, subiecta lacertis 
Brachia sunt. Flentem flentes amplectimur illum, 
Haeremusque ducis collo, nec verba loquuti 
Ulla priora sumus, quam nos testantia gratos. 

* > , 

Oratio Pythagorae hominibus prohibentis 
ne carnibus vescantur. 

( XV. 75 et 463 ) 

Parcite, mortales, dapibus temerare nefandis 
Corpora : sunt fruges, sunt deducentia ramos 
Pondere poma suo, tumidaeque in vitibus uvae, 

Sunt herbae dulces, sunt quae mitescere flamma, 
Mollirique queant; nec vobis lacteus humor 
Eripitur, nec mella thymi redolentia florem. 

Prodiga divitias, alimentaque mitia tellus 

Suggerit, atque epulas sine caede et sanguine praebet. 
Carne ferae sedant ieiunia, nec tamen omnes; 

Quippe equus, et pecudes, armentaque gramine vivunt. 
At quibus ingenium est immansuetumque ferumque, 
Armeniaeque tigres, iracundique leones, 

Cumque lupis ursi dapibus cum sanguine gaudent. 

Heu quantum scelus est in viscera viscera condi, 
Congestoque avidum pinguescere corpore corpus, 
Altcriusque animantem animantis vivere leto! 

Scilicet in tantis opibus, quas optima matrum 
Terra parit, nil te, nisi tristia mandere saevo 
Vulnera dente iuvat, ritusque referre Cyclopuqa? 

Nec, nisi perdideris alium, placare voracis, 

Et male morati poteris ieiunia veniris? 

At vetus illa aetas, cui fecimus aurea nomen, 

Felibus arboreis, et, quas humus educat, herbis 
Fortunata fuit, nec polluit ora cruore. 

Tunc et aves tutas movere per aera pennas, 

Et lepus impavidus mediis erravit in agris, 

Nec sua credulitas piscem suspenderat hamo ; 

Cuncta sine insidiis, nullamque timentia fraudem, 
Plenaque pacis erant : postquam non utilis auctor 
Victibus invidit ( quisque fuit ille ) virorum, 
Corporeasque dapes avidam demersit in alvum, 

Fecit iter sceleri ; primaque e caede ferarum 
Incaluisse putem maculatum sanguine ferrum: 

Idque satis fuerat, nostrumque petentia letum 
Corpora missa neci, salva pietate, fatemur: 

Sed quam danda neci, tam non epulanda fuerunt. 
Longius inde nefas abiit, et prima putatur 
Hostia sus meruisse mori, quia semina pando 
Eruerit rostro, spemque interceperit anni. 

Vile caper morsa Bacchi mactandus ad aras 
Ducitur ultoris; nocuit sua culpa duobus. 

Quid meruistis, oves, placidum pecus, inque tuendos 
Natum homines, pleno quae fertis in ubere nectar? 
Mollia quae nobis vestras velamina lanas 
Praebetis, vitaque magis, quam morte iuvatis? 

Quid meruere boves, animal sine fraude dolisque, 
Innocuum, simplex, natum tolerare labores? 

lmmemor est demum, nec fragdm munere dignus, 

Qui potuit, curvi dempto modo pondere aratri, 
Ruricolam mactare suum ; qui trita labore 
Illa, quibus toties durum renovaverat arvum. 

Tot dederat messes, percussit colla securi. 

Nec satis est, quod tale nefas committitur; ipsos 
Inscripsere Deos sceleri, numenque supernum*^ 

Caede laboriferi credunt gaudere iuvenci. 

Victima labe carens, et praestantissima forma, : 

( Nam placuisse nocet ) vittis praesignis et auro ; 
Sistitur ante aras, auditque ignara precantem,, 
Imponique suae videt inter cornua fronti, ’ 

Quas coluit, fruges; percussaque sanguine cultros 
Inficit in liquida praevisos forsitan unda. 

Protinus ereptas viventi pectore fibras 
Inspiciunt, menlcsque Deum scrutantur in illis. 

Unde fames homini vetitorum tanta ciborum? 

Audetis vesci, genus o mortale? quod, oro, 

Ne facite, et monilis animos advertite nostris: 

Quumque boum dabitis caesorum membra palato, 
Mandere vos vestros scite et sentite colonos . 

Quam male consuescit, quam se parat ille cruori 
Impius humano, vituli qui guttura cultro 
Rumpit, et immotas praebet mugitibus aures! r 
Aut qui vagitus similes puerilibus haedum 
Edentem iugulare potest, aut alite vesci, 

Cui dedit ipse cibos! quantum est quod desit in istis 
Ad plenum facinus? quam transitus inde paratur ? t 
Bos aret, aut mortem senioribus imputet annis; 
Horriferum contra Borean ovis arma ministret; 

Ubera dent saturae manibus pressanda capellae; 

Retia cum pedicis, laqueosque, artesque dolosas 
Tollite, nec volucrem viscata fallite virga, , 

Nec celate cibis uncos fallacibus hamos. 

Perdite, si qua nocent; verum haec quoq. perdite tantum :> 
Ora vacent epulis* alimentaque congrua carpant. 

, * . * « * ' . ’ 1 

* t ■ " ' : v . . ; . • - - 

De Phoenice reviviscente . 

( 392 ). • 

* • . - • 

Una est, quae reparet, seque ipsa reseminet, ales ; 
Assyrii phoenica vocant : non fruge, nec herbis, 

Sed turis lacrimis, et succo vivit amomi.? ; ; 

Haec ubi quinque suae complevit saecula vitae. 

Ilicei in ramis, tremulaeye cacumine palmae, 
Unguibus et pando nidum sibi construit ore. 

Quo simul ac casias, et nardi lenis aristas, 
Quassaque cum fulva substravit cinnama myrrha ; 

Se superimponit, finitque in odoribus aevum. . 

Inde ferunt, totidem qui vivere debeat annos, 
Corpore de patrio parvum phoenica renasci. 

Quum dedit huic aetas vires, onerique ferendo est, 
Ponderibus nidi ramos levat arboris aliae, 

Fertque pius cunasque suas, patriumque sepulcrum, 
Perque leves auras Hyperionis urbe potitus, 

Ante fores sacras Hyperionis aede reponit. 

* . * 

»4 • • 

Oratio Veneris et •prodigia 

quae necem Iulii Caesaris portenderunt. 

• 

( 762 ) 

*' , 

Aeneae genitrix, vidit quum triste parari 
Pontifici letum, et coniurata arma moveri; 

Palluit, et cunctis, ut cuique erat obvia, Divis: 
Adspice, dicebat, quanta mihi mole parentur 
Insidiae, quantaque caput cum fraude petatur, 

Quod de dardanio solum mihi restat Iulo. 

Solane semper ero initislis exercita curis? 

Quam modo Tydidae calvdonia vulneret hasta, 

Nunc male defensae confundant moenia Troiae? 
Quae videam natum longis erroribus actum, 
lactarique freto, sedesque intrare silentum, 

Bellaque cum Turno gerere, aut, si vera fatemur, 

Cara lunone magis? Qnid nane antiqaa recordor 
Damna mei generis? limor hic meminisse prioram 
Non sinit: in me acui sceleratos cernitis enses \ 
Quos prohibete, precor, facinusque repellite, nere 
Caede sacerdotis flammas extinguite Vestae. 

Talia nequidquam toto Venus anxia caelo 
Verba facit, Superosque movet: qui rumpere quamquam 
Ferrea non possunt veterum decreta sororum, 

Signa tamen luctus dant haud incerta futuri. 

Arma ferunt nigras inter crepitantia nubes, 
Terribilesque tubas, audilaque cornua caelo 
Praemonuisse nefas: Phoebi quoque tristis imago 
Lurida sollicitis praebebat lumina terris, 

Saepe faces visae mediis ardere sub astris, 

Saepe inter nimbos galtae cecidere cruentae, 
Caerulus et vnltum ferrugine Lucifer atra 
Sparsus erat, sparsi lunares sanguine currus.— 
Tristia mille locis stygius dedit omina bubo ; 

Mille locis lacrimavit ebur, cantusque feruntur 
Auditi, sanctis et verba minacia lucis. 

Victima nulla litat, magnosque instare tumultus 
Fibra monet, caesumque caput reperitur in extis. 
Inque foro, circumque domos, et templa Deorum 
Nocturnos ululasse canes, umbrasque silentum 
Erravisse ferunt, motamque tremoribus urbem. 

Non tamen insidias, venturaque vincere fata 
Praemonitus potuere Deum ; striclique feruntur 
In templum gladii: nec enim locus ullus in urbe 
Ad facinus, diramque placet, nisi curia, caedem. 

